Qasimge Muvazzafun Sarukaaru Cunfunithakai Gulhumah Dheyhavaa Gothah Govaalavvaifi\nވިލާގެ ރިސޯޓެއްގެ މުވައްޒަފުންތަކެއް---\n30 ޖެނުއަރީ 20180ކޮމެންޓް\nގާސިމްގެ މުވައްޒަފުން ސަރުކާރު ކުންފުނިތަކާ ގުޅުމަށް ދޭހަވާ ގޮތަށް ގޮވާލައްވައިފި\nބަނގުރަލުގެ މައްސަލާގައި ދަތި ކުރުމުގެ ފިޔަވަޅު އަޅާފައިވާ ޖުމްހޫރީ ޕާޓީގެ ލީޑަރު ގާސިމް އިބްރާހީމްގެ ރިސޯޓުތަކުގައި ތިބި މުވައްޒަފުން އެ ވަޒީފާތަކުން ވަކިވެ ސަރުކާރު ކުންފުނިތަކުގެ ވަޒީފާތަކާ ގުޅުމަށް ގޮވާލެއްވިކަން ދޭހަވާ ގޮތަށް ރައީސް އަބްދުﷲ ޔާމީން ވާހަކަފުޅު ދައްކަވައިފިއެވެ.\nރައީސް ޔާމީން އެ މޭރުމުން ވާހަކަފުޅު ދެއްކެވީ ރޭ ޕީޕިއެމްގެ ރުމާލު ދޭއް ޖަގަހާގައި ބޭއްވި ޖަލްސާގައެވެ.\nއެ ޖަލްސާގައި ރައީސް ޔާމީން ވިދާޅުވީ ދައުލަތަށް ދައްކަން ޖެހޭ ފައިސާ ނުދައްކައިގެން އަޅަން ޖެހޭ ފިޔަވަޅުތައް އެޅުމުން ދަތިތަކާ ކުރިމަތިވާ ރިސޯޓުތަކުގައި ތިބި މުވައްޒަފުންނަށް ދަތިވާތީ ދެރަވެވަޑައިގަންނަވާ ކަމަށެވެ. ނަމަވެސް މުޅި މުޖުތަމައުގެ ހައްގުގައި ދައްކަން ޖެހޭ ޓެކްސް ނުދައްކާ ފަރާތްތަކަށް ފިޔަވަޅު އެޅުމުން އެކަމުން ދިފާއުވާ ދައްކަން އޮތް ވާހަކައަކަށް ވެގެން ނުވާނެ ކަމަށް ރައީސް ޔާމީން ވިދާޅުވިއެވެ.\nރައީސް ޔާމީން ވިދާޅުވީ ހުއްޓުމަކަށް އަންނަ ރިސޯޓުތަކާއި ދަތިތައް ކުރިމަތިވާ ރިސޯޓުތަކުގެ މުވައްޒަފުންނަށް އެ ރިސޯޓޫތަކުގައި ވަޒީފާ އަދާ ކުރުން ނޫން ޗޮއިސްއެއް އެބަ އޮތް ކަމަށެވެ.\n"އަޅުގަނޑު ދެރަވޭ ފަރުދުންނަށް ވަޒީފާގަ ތިއްބެވި ވަކިވަކި ބޭފުޅުންނާ ދޭތެރޭގައި އެބޭބޭފުޅުން މަގާމުތަކުން ވަކިވަމުންދާ ވާހަކަ ވިދާޅުވީމަ. އެއީ ރިސޯޓުތައް ބަންދުވާތީ ނޫނީ ބައެއް ބޭފުޅުންގެ ރިސޯޓުތަކުން ހީނަރުކަން އަންނާތީ ޓެކްސް ނުދައްކައިގެން. އެކަމަކު އެބޭފުޅުންނަށް ޗޮއިސްއެއް އެބައޮތް. އެބޭފުޅުންނަށް އޮތް ޗޮއިސްއަކީ މިއަދު ވެސް އަޅުގަނދު މިދަންނަވަނީ މިއަދު އިރާދަ ކުރެއްވިއްޔާ ސަރުކާރުގެ ގާބިލުކަން އެބަ ހުރި، ސަރުކާރު ކުންފުނިތަކުގަ ގާބިލުކަން އެބަހުރި، މުސާރަ ނުދޭ ކުންފުނިތަކުން ކެނޑިގެން އާދާ ސަރުކާރު ކުންފުނިތަކަށް،" ރައީސް ޔާމީން ގޮވާލެއްވިއެވެ.\nރައީސް ޔާމީން ވިދާޅުވީ އެ ރިސޯޓުތަކުން ދޭ ވަރުގެ މުސާރައެއް ސަރުކާރު ކުންފުނިތަކުން ވެސް ދޭނެ ކަމަށެވެ.\nރައީސް ޔާމީން އެހެން ގޮވާލެއްވި އިރު ގާސިމް އިބްރާހީމްގެ އެކިއެކި ކުންފުނިތަކަށް ދިމާވަމުންދާ ގޮންޖެހުންތަކާ ގުޅިގެން ބައެއް މުވައްޒަފުންގެ މުސާރަތައް ކުޑަ ކުރާއިރު ބައެއް މުވައްޒަފުން ވަޒީފާއިން ވެސް ދަނީ ވަކި ކުރަމުންނެވެ.\nއިދިކޮޅު ކޯލިޝަން ވިލާ ގްރޫޕް ރައީސް ޔާމީން


Life Jacket Elhun Majubooru Kuran Mashvaraathah Fashaifi - Vaguthu\nވެކްސިނާއި ދެކޮޅު މީހުންގެ ސަބަބުން ޔޫރަޕަށް ބިރު ބޮޑުވަނީ! - 11 މިނެޓް ކުރިން\nކަނޑު ދަތުރުތައް ކުރާއިރު ލައިފް ޖެކެޓް އަޅައިގެން ތިބުން މަޖުބޫރު ކުރުމަށް ކަމާބެހޭ އިދާރާތަކުން މަޝްވަރާތައް ފަށައިފިއެވެ.\nޓްރާންސްޕޯޓް މިނިސްޓްރީން މިއަދު ވިދާޅުވީ ކަނޑުދަތުރުތައް ކުރާއިރު ލައިފް ޖެކެޓް އެޅުން އެއީ މަޖުބޫރު ކަމެއްގެ ގޮތުގައި ކަނޑައަޅަން ކޯސްޓް ގާޑާއި ފުލުހުންނާ އެކު ޓްރާންސްޕޯޓް މިނިސްޓްރީން މަޝްވަރާ ކުރަމުން އަންނަ ކަމަށް ޓްރާންސްޕޯޓް މިނިސްޓްރީން ވިދާޅުވިއެވެ.\nބުރާސްފަތި ދުވަހު ހދ.ނޮޅިވަރަންފަރުން ހަނިމާދޫއަށް ދަތުރު ކުރި ލޯންޗެއް ބަންޑުން ޖަހާލައި ފަސް މީހުން ނިޔާވުމުން ލައިފް ޖެކެޓް އެޅުން މަޖުބޫރު ކުރަން ވަރަށް ގިނަ ބަޔަކު އަންނަނީ ގޮވާލަމުންނެވެ.\nޓްރާންސްޕޯޓް މިނިސްޓްރީގެ ސްޓޭޓް މިނިސްޓަރު އަހުމަދު އާދިލް ވިދާޅުވީ ނުރައްކާތެރި ހާދިސާތައް ތަކުރާރުވިޔަ ނުދިނުމަށްޓަކައި ލައިފް ޖެކެޓް އަޅައިގެން ތިބުން މަޖުބޫރުކުރުމާ މެދު ގޮތެއް ނިންމާނީ މަޝްވަރާކުރުމަށް ފަހު ކަމަށެވެ.\n"މިހާރު ވެސް ވަނީ މަޝްވަރާތައް ކުރެވިފައި. އަދިވެސް މަޝްވަރާތައް ކޮށްފައި ވަކި ގޮތެއް ނިންމާނީ." އާދިލް ވިދާޅުވި އެވެ\nފަސް މީހުން ނިޔާވި ހާދިސާ އާއި ގުޅިގެން ޓްރާންސްޕޯޓް މިނިސްޓްރީން ވިދާޅުވީ ކަނޑުދަތުރު ކުރާއިރު ފަސެންޖަރުން ލައިފް ޖެކެޓް އެޅުވުން އެއީ ކެޕްޓަންގެ ޒިންމާއެއް ކަމަށެވެ.\nރާއްޖޭގައި މިހާރު އާއްމު ގޮތެއްގައި ކަނޑުދަތުރުކުރާ އުޅަނދުތަކުގެ ތެރެއިން ލައިފް ޖެކެޓް އަޅައިގެން ތިބެނީ ފަތުރުވެރިން އުފުލާ އުޅަނދުތަކާއި، ސަލާމަތީ ބާރުތަކުން ބޭނުން ކުރާ އުޅަނދުތަކުގައެވެ. ނަމަވެސް ބުރާސްފަތި ދުވަހުގެ ހާދިސާ އަށް ފަހު އެހެނިހެން ފެރީތަކުގައި ވެސް ލައިފް ޖެކެޓް އަޅަން ފަށާފައިވާ ކަމަށް މައުލޫމާތު ލިބެއެވެ.\nސެޕްޓެމްބަރު 1, 2019 12:15\nރަގަޅުކަމެއް ނަމަވެސް ދިގު ދަތުރު ކުރާމީހުންނަށް އެއީ ވަރަށް އުނދަގޫކަމެއް، ސަބަބަކީ ދިގު ދަތުރުގައި ރެސްޓްކުރަން އޮށޯތުމާއި އަދި ނިދުންވެސް ހިމެނޭތީ، ކުރު ދަތުރާއު އަދި ސްޕީޑް ބޯޑު ތަކުގައި ތިކަން ކުރެވިދާނެ\nސެޕްޓެމްބަރު 1, 2019 13:04\nއެ ފަސް މީހުންގެ ލައިފް ޖެކެޓު އޮތް ނަމަވެސް، އެ5މީހުން މިއަދު ދުނިޔޭގައި ނުތިބޭނެ.. އެ މީހުން ނިޔާވީ، ސަތަރި ތެރޭގައި ތާށިވެގެންކަމަށް އެ ދަތުރު ކުރި މީހުން އެ ބުނަނީ.. ކަމެއް ކުރާއިރު، އޭގެ ސަބަބަށް ބަލަންޖެހޭ.. ހެލްމެޓް އެޅުވީ، އެކްސިޑެންޓް ތައް ހިނގާ މައިގަނޑު ސަބަބުކަމަށްވާ، ނުޤަވައިދުން ދުއްވުން ހުއްޓުވަން ނޫޅެ.. ރާއްޖެއަކީ އާއްމުކޮށް ކަނޑު ދަތުރަށް ޑިޕެންޑްވެފައި އޮތް ތަނެއް.. އެލާރޓް އޮންނަ އިރު ދަތުރު ކުރަންޖެހިއްޖެނަމަ، ލައިފް ޖެކުޓު އެޅުން މަޖްބޫރު ކުރުން އޯކޭ..\nސެޕްޓެމްބަރު 1, 2019 14:24\nތިޔަ ހާދިސާގައި ލައިޕް ޖެކެޓް (އާންމުކޮށް ދޯނިފަހަރުގައި މިހުންނަ) އަޅައިގެން ތިބިނަމަ ސަލާމަތް ވުމުގެ ފުރުސަތު ހަނިވީސް. އެއީ އެމީހުންނަށް ލައިޕް ޖެކްޓާއެކު ބަންޑުން އޮތް ޑިންގީން އަނޑިއަށް ފީނާއި ނިކުންނަން ޖެހޭނެތީ. މަތިންދާ ބޯޑުގެ ސޭފްޓީ އިންސްޓްރަކްޝަންސްގައިވެސް އެމެޖެންސީ ހާލަތުގައި ބޯޑު ކަނޑަށްޖެއްސުމުން ބޯޑުން ނިކުމެ ލައިފް ޖެކެޓް އިންފްލެޓް ކުރަން ބުނަނީ އެހެންވެ. އެކަމަކު އަހަރުމެން އާންނުކޮށް މިގެންގުޅެނީ އެކަލަ ލައިޕް ވެސްޓް އެއްނޫން. ސަތަރިވައްޓާލާފައި އޮންނައިރު ފަސޭހައިން ނިކުމެވޭނެ ގޮތެއް ނޫންނަމަ އެމަރޖެންސީ އެގްޒިޓެއް އިނގޭގޮތަށް ހުންނަންވާނެ.\nސެޕްޓެމްބަރު 2, 2019 13:42\nއަދި ތިވަރަކުން ނުފުދޭ!\nއެހެން މިބުނީ މިހާރު ދަތުރު ކުރާއިރު މާބޮޑަށް ބަންދުވެފަ ހުންނަ ތަން އެމަޖެންސީ ހާލަތުގަ ފަސޭހައިން ދޮރު ހުޅުވޭނެފަދަ ގޮތެއް ވެސް އެބަޖެހޭ ހުންނާން!


Raajje gai quarantine vaan jehey mudhathu 10 dhuvahah kurukohfi\nރާއްޖޭގެ ކަރަންޓީނު މުއްދަތު 10 ދުވަހަށް ކުރުކޮށްފި\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ކޮވިޑް ކޮންޓްރޯލް ކުރުމަށް އެކުލަވާލި ޓާސްކް ފޯހުގެ އިސްވެރިންނާއެކު -- ފޮޓޯ: ރައީސް އޮފީސް\nރާއްޖޭގައި ކަރަންޓީން ވާން ޖެހޭ މުއްދަތު 14 ދުވަހުން 10 ދުވަހަށް ކުރު ކުރަން ސަރުކާރުން ނިންމައިފި އެވެ.\nއެނގިފައިވާ ގޮތުގައި މި ބަދަލު ގެންނަން ނިންމާފައި ވަނީ ރައީސް އިބްރާހިމް މުހައްމަދު ސޯލިހު ބައިވެރިވަޑައިގެން ރޭ ބޭއްވި ސިއްހީ ދާއިރާގެ އިސް ބޭފުޅުންގެ ބައްދަލުވުމެއްގަ އެވެ. ކޮންމެ ހޯމަ ދުވަހެއްގައި ރައީސް ބައިވެރިވަޑައި ގަންނަވާ މި ބައްދަލުވުމުގައި ސިއްހީ ދާއިރާއެކު ކުރިއަށް ގެންދިޔަ މަޝްވަރާތައް ނިންމަވާ ލެއްވުމުގެ ގޮތުން ވަނީ ރާއްޖޭގެ ކަރަންޓީން މުއްދަތު 14 ދުވަހުން 10 ދުވަހަށް ކުރު ކުރަން ނިންމާފަ އެވެ.\nމިކަން ފުރަތަމަ އާއްމު ކުރައްވާފައި ވަނީ، ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) ގެ ރައީސް އަބްދުﷲ ނަޝީދު (ކާނި އަބްދުﷲ) ކުރެއްވި ޓުވީޓެއްގަ އެވެ. ޓޫރިޒަމް މިނިސްޓަރު އަބްދުﷲ މައުސޫމް އާއި ރައީސް ސޯލިހު ޓެގް ކުރައްވައި ނަޝީދު ކުރެއްވި ޓުވީޓް، އެ ކޮމެޓީގައި އިންނަވާ ޓޫރިޒަމް މިނިސްޓަރު އަބްދުﷲ މައުސޫމް ރި-ޓުވީޓް ވެސް ކުރައްވާފައިވެ އެވެ.\nމި ބަދަލު ގެނައިކަން ހެލްތް ޕްރޮޓަކްޝަން އެޖެންސީ (އެޗްޕީއޭ) އިން އަދި ރަސްމީކޮށް ހާމަކޮށްފައެއް ނުވެ އެވެ.\nނަމަވެސް، އެޗްޕީއޭގެ ތަރުޖަމާނު ޑރ. އާމިނަތު ނަޒްލާ ރަފީގަށް އަވަސް އިން ގުޅުމުން މި ވާހަކަ ދޮގު ކުރައްވާފައެއް ނުވެ އެވެ. ވިދާޅުވީ އެ ނިމުން ނިންމިކަން ނުވަތަ ނޫންކަން އެނގޭނީ ރަސްމީކޮށް އެކަން އެނައުންސް ކުރީމަ ކަމަށެވެ.\nރާއްޖޭގައި މިވަގުތު ކޮވިޑުން ރަނގަޅު ނުވެ ތިބީ 1019 މީހުންނެވެ. މިހާތަނަށް 11،939 މީހުން ވަނީ ކޮވިޑުން ރަނގަޅުވެފަ އެވެ. ކޮވިޑްގައި 46 މީހަކު ވަނީ މަރުވެފަ އެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 95 މީހަކަށް ދަނީ ފަރުވާ ދެމުންނެވެ. ވޭތުވެދިޔަ 24 ގަޑިއިރު ތެރޭގައި މި ބައްޔަން ޕޮޒިޓިވެފައިވަނީ 17 މީހުންނެވެ.\nރައީސް އިބްރާހިމް މުހައްމަދު ސޯލިހު ޓޫރިޒަމް އެޗްޕީއޭ + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ކޮވިޑް-19 ޑރ. ނަޒްލާ ރަފީގް\nކޮވިޑުގެ އާ ވައްތަރާއެކު ޔޫކޭއަށް އަޅާނެ ފިޔަވަޅަކާމެދު މަޝްވަރާކުރަނީ\nޕޮޒިޓިވްވާ ގެސްޓުންނާއި މުވައްޒަފުންނަށް ރިސޯޓެއް


ޕަބްލިޝްކުރި ތާރީޚް: 19 ޖުލައި 2020\nސުންގަޑި: 05 އޮގަސްޓް 2020 1400\nތާރީޚް: 19 ޖުލައި 2020\n1- ރަޖިސްޓްރަރ ކަނޑައަޅާ ގޮތެއްގެ މަތިން ކޯޓަށް ހުށަހެޅޭ އެންމެހާ މައްސަލަތަކުގެ ރަޖިސްޓްރީ އާއި ކުށުގެ ރެކޯޑު ޑާޓާބޭސް އަދާހަމަކުރެވޭކަން ކަށަވަރުކުރުން.\n2- ރަޖިސްޓްރަރ ކަނޑައަޅާ ގޮތެއްގެ މަތިން ކޯޓަށް ހުށަހެޅޭ މައްސަލަތަކުގެ ލިޔުންތައް ޗެކުކޮށް ލިޔުންތައް ފުރިހަމަކުރުވައި ރަޖިސްޓްރަރ އަރިހަށް ގެންދިއުން.\n3- ރަޖިސްޓްރޭޝަން ސެކްޝަންގެ މުވައްޒަފުންގެ މަސައްކަތްތައް ރަޖިސްޓްރަރ އަންގަވާ ގޮތެއްގެ މަތިން ބެލެހެއްޓުން.\n4- އަލަށް ޤަޟިއްޔާ ނަންބަރު ދެވޭ މައްސަލަތަކުގެ މަޢުލޫމާތު ކައުންޓަރާއި ހިއްސާކުރެވޭތޯ ކަށަވަރުކުރުން.\n5- އަލަށް ޤަޟިއްޔާ ނަންބަރު ދެވި ޝަރުޢީ ސެކްޝަންތަކާ ޙަވާލުކުރުމަށް ތައްޔާރުކުރެވޭ ފައިލްތައް ޗެކުކުރުމާއި ޝަރުޢި ސެކްޝަންތަކާ ފައިލް ޙަވާލުކުރެވޭކަން ކަށަވަރުކުރުން.\n6- ސެކްޝަންގެ އެންޓްރީ އަދި ލިޔުންތަކަށް ރަޖިސްޓްރަރގެ މަޝްވަރާގެ މަތިން ފިޔަވަޅު އެޅުން.\n7- ކޯޓަށް ހުށަހެޅި ރަޖިސްޓްރީ ކުރެވިފައިނުވާ މައްސަލަތަކާ ގުޅިގެން ޗުއްޓީ ހޯދުމަށް އެދޭ ފަރާތްތަކަށް ޗުއްޓީ ހަމަޖެއްސުމައްޓަކައި، ޑިވިޜަން އިން ތައްޔާރުކުރާ ޗުއްޓީއަށް އެދިފައިވާ ފަރާތްތަކުގެ މަޢުލޫމާތު ޝީޓު ދުވަހުން ދުވަހަށް އަޕްޑޭޓް ކުރާކަން ކަށަވަރުކުރުން.\n8- ކޯޓުގެ ބޭނުމަށް ޙާޟިރުކުރަންޖެހޭ ފަރާތްތައް ޙާޟިރުކުރުމަށް ފޮނުވަންޖެހޭ ކޯޓު އަމުރުތައް ޗެކްކޮށް ފޮނުވުނުތޯ ކަށަވަރުކުރުން)\n9- އިބްތިދާޢީ ބައްދަލުވުންތައް ބޭއްވުމުގައި ރަޖިސްޓްރަރ އަށް އެހީތެރިވެދިނުން.\n10- ކޯޓަށް ހުށަހެޅި ފައިވާ މައްސަލަތަކުގެ ތެރެއިން ގޮތެއް ނުނިމި ލަސްވާ ސަބަބު ދެނެގަނެ ރަޖިސްޓްރަރގެ މަޝްވަރާގެ މަތިން އަޅަންޖެހޭ ފިޔަވަޅުތައް އެޅުން.\n11- އިސްތިޢުނާފް ކުރުމުގެ ހުއްދައަށް އެދި ހުށަހަޅާ ފޯމުތަކުގެ ތެރެއިން ލިޔުންތައް ފުރިހަމަ ނުވުމުގެ ސަބަބުން އެންޓްރީ ނުކުރެވި ލަސްވާ މައްސަލަތަކުގެ މަޢުލޫމާތު ސާފުކޮށް ދުވަހުން ދުވަހަށް އަޅަންޖެހޭ ފިޔަވަޅުތައް އެޅުން.\n12- ކޯޓަށް ހުށަހެޅި ރަޖިސްޓްރީ ކުރެވިފައިނުވާ މައްސަލަތަކާ ގުޅިގެން ހުށަހެޅޭ ޝަކުވާ ސިޓީތަކަށް ރަޖިސްޓްރަރގެ އިރުޝާދުގެ މަތީން ފިޔަވަޅުއެޅުން.\n13- ކޯޓަށް ހުށަހެޅި ރަޖިސްޓްރީ ކުރެވިފައިނުވާ މައްސަލަތަކުގައި ހިމެނޭ ފަރާތްތަކަށް އަންގަންޖެހޭ އެންގުންތައް އެންގުމާއި، މައްސަލަތަކުގައި ހިމެނޭ ފަރާތްތަކާއި ކުރަންޖެހޭ މުޢާމަލާތް ކުރުން.\n14- ކަނޑައެޅިފައިވާ އުޞޫލުތަކާ އެއްގޮތަށް ބަލަހައްޓަންޖެހޭ ތަފާސްހިސާބުތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުމުގެ އިންތިޒާމް ހަމަޖެއްސުން.\n15- ރަޖިސްޓްރަރ އަށް އެހީތެރިވެ އެއްބާރުލުން ދިނުމާއި، ރަޖިސްޓްރޭޝަން ސެކްޝަންގެ މަސައްކަތްތައް ހިންގާ ބެލެހެއްޓުމުގައި ރަޖިސްޓްރަރ ކަނޑައަޅާ ގޮތެއްގެ މަތިން އަދާކުރަންޖެހޭ އެންމެހާ މަސްއޫލިއްޔަތުތައް އަދާކުރުން.\n1- ޝަރުޢީދާއިރާގެ ވަޒީފާއަށްއެދޭ ފޯމު.\n4- ލިބިފައިވާ ތަޢުލީމީ ސެޓްފިކެޓްތަކުގެ ކޮޕީ އަދި ޓްރާންސްކްރިޕްޓްގެ ކޮޕީ.\n5- މަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖެއިން ބޭރުގެ ތަޢުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަ ކުރެއްވި ކަމުގެ ރަސްމީ ލިޔުމާއެކު، މޯލްޑިވްސް ކޮލފިކޭޝަން އޮތޯރިޓީއިން ކޯހުގެ ލެވެލް ބަޔާންކޮށް ދޫކޮށްފައިވާ ކޮލިފިކޭޝަން އެސެސްމެންޓް ރިޕޯޓް ހުށަހެޅުމާއި، އަދި ސެޓްފިކެޓް ލިބިފައިވާ ފަރާތްތަކުން ސެޓްފިކެޓް އެކްރެޑިޓްކޮށް ހުށަހެޅުން.\n6- މަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައަޅާފައިވާ ފެންވަރުގެ ކޯހެއް ރާއްޖޭގައި ތަޢުލީމުދޭ މަރުކަޒަކުން ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަ ކުރެއްވި ކަމުގެ ރަސްމީ ލިޔުން ހުށަހެޅުމަށާއި، އަދި ފުރިހަމަކޮށްފައިވާ ކޯހަކީ ރާއްޖެއިން ބޭރުގެ ޔުނިވަރސޓީއަކާ ގުޅިގެން ރާއްޖޭގައި ތަޢުލީމު ދޭ މަރުކަޒަކުން ކުރިއަށް ގެންގޮސްފައިވާ ކޯހެއް ނަމަ އެކަން އެނގޭނެ ރަސްމީ ލިޔުމާއެކު ސެޓްފިކެޓް ހުށަހެޅުން.\nމި މަޤާމަށް ޝަރުޠު ފުރިހަމަވާ ފަރާތްތަކުން މި ކޯޓުގެ ވަޒީފާއަށް އެދޭ ފޯމު ފުރިހަމަ ކުރެއްވުމަށްފަހު 2020 އޮގަސްޓު 05 ވާ ބުދަ ދުވަހުގެ 14:00 ގެ ކުރިން މި ކޯޓަށް ހުށަހެޅުއްވުން ނުވަތަ [email protected] އަށް މެއިލް ކުރެއްވުން އެދެމެވެ.\nވަޒީފާއަށް އެދި ހުށަހަޅާއިރު، މީލާދީ ގޮތުން އުމުރުން 18 އަހަރު ފުރިފައިވާ މީހަކު ކަމުގައިވުން އަދި، ވަޒީފާއިން މުސްކުޅި ކުރުމުގެ އިޚްތިޔާރު ލިބޭ އުމުރު ކަމަށްވާ 55 އަހަރަށްވުރެ ދޮށީ މީހަކު ކަމުގައި ނުވުން.\nޝަރުޢީ ދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް މި ކޯޓުގެ މުވައްޒަފަކަށް ހުރި ފަރާތެއްކަމުގައި ނުވުން.\nއިންޓަރވިއުއަށް ދެންނެވޭނީ ވަޒީފާއަށް ކުރިމަތިލާ ފަރާތްތައް ޝޯޓްލިސްޓު ކުރުމަށްފަހު އެފަރާތްތަކަށް އެކަންޏެވެ.


ރިޔާޝާ (26ވަނަ ބައި) – Esfiya\n“މީ… މީ ކޮން… އެއްޗެއް؟” ރިޔާޝާ ހުއްޓަހުއްޓާފައި އަހާލިއެވެ. “ތީ ދަރިފުޅުގެ ޙައްޤެއް. ތީ ދަރިފުޅުގެ ގޭގެ ރެޖިސްޓްރީ ބައްޕަގެ ނަން މައްޗަށް ބަދަލުކުރިކަމުގެ ލިޔުން. އަދި އަލުން އަނބުރާ ދަރިފުޅުގެ ނަމަށް ބަދަލުކުރާކަމުގެ ލިޔުން.” އިމާދު އެހެން ބުނެލުމުން ރިޔާޝާއަށް ހައިރާންކަމާއެކު އިމާދަށް ބަލާލެވުނެވެ. “އެކަމަކު ކިހިނެއް؟ އެގެ ވަނީ ބައްޕަ އަހަރެންގެ ނަމަށް…” “އާނ. ދަރިފުޅަކަށް އެކައްޗެއްވެސް ނޭނގޭ. ދަރިފުޅަށް ތަނެއްދޮރެއް ނޭނގި ދަރިފުޅުގެ މަންމަ ވަނީ އޭނަގެ ނަމަށް މުޅި ގެ ބަދަލުކޮށްފައި. އެކަން ކުރަން އޭނާ ބޭނުންކޮށްފައި ވަނީ ދަރިފުޅުގެ ނަކަލު ސޮއެއް.” އިމާދުގެ ކޮންމެ ވާހަކައަކުން ރިޔާޝާގެ ހައިރާންކަން ދިޔައީ ބޮޑުވަމުންނެވެ. “އެކަމަކު ތިހުރިހާ ކަމެއް ކިހިނެއް ބައްޕައަށް އެނގެނީ؟” ރިޔާޝާ ސުވާލުކުރިއެވެ. “ބައްޕައަށް އެކަން އެނގުނީ ދަރިފުޅުގެ މަންމައާއި ކައިވެނިކުރީމަ.”\n“ކީކޭ؟” ލިބުނު ސިހުމުގައި ރިޔާޝާއަށް އަހާލެވުނެވެ. “އާނ. އަހަރެން އަމީނާއާއި ކައިވެނިކުރިތާ ފަސްއަހަރުވެއްޖެ. އަހަރެން މިފަހަރު މިދިޔައީ އެކަންތައް ނިންމާލަން. މިހާރު އަމީނާއަކީ މިނިވަނެއް.” އިމާދު އިސްޖަހައިގެން ހުރެ ބުނެލިއެވެ. “އަން. މީގަ ސޮއިކޮށްލާ.” ރިޔާޝާއަށް ފައިލާއި ގަލަމެއް ދިއްކޮށްލަމުން އިމާދު ބުނެލިއެވެ. ރިޔާޝާ ބަލާލީ ފަޔާޒަށެވެ. ފަޔާޒް ބޯޖަހާލީ ސޮއި ކޮށްލާށޭ ބުނާފަދަ ގޮތަކަށެވެ. ރިޔާޝާ އޭގައިވާ ލިޔުމުގައި ސޮއިކޮށްލާފައި ކުރިމަތީގައި ހުރި މޭޒުމަތީ ފައިލު ބޭއްވިއެވެ. އިމާދު އޭނާ އަމީނާއާއި ކައިވެރިކުރި ސަބަބު އޮޅުންފިލުވައިދިނެވެ. “ދަރިފުޅުމެން ބައްޕައަށް މާފްކުރޭ! ރަތީވެސް.” ރަތީބާ އިނީ އިވުނު ވާހަކަތަކުން ހުއްޓުން އަރާފައެވެ. އެއީ ތެދު ވާހަކަތަކެއްކަން ޤަބޫލު ނުކުރެވިފައެވެ. “ރަތީ!” އިމާދު ރަތީބާގެ ކޮނޑުގައި އަތް ބާއްވާލުމާއެކު ރަތީބާ އިމާދުގެ އަތް ފޮޅުވާލިއެވެ.\n“އަތް ނުލާތި އަހަރެން ގައިގައި. އަހަރެން ހިއެއް ނުކުރަން އިމާދު ތީ ތިހާ އަމިއްލަ އެދުން ބޮޑު މީހެއް ކަމަކަށް. އަހަރެން ދުވަހަކުވެސް އިމާދު ކުރި ކަމަކަށް ހުރަސް އެޅިންތަ؟ ނޫނީ ހިތްހަމަނުޖެހިގެން އެއްޗެއް ބުނިންތަ؟ ނުބުނަމެއްނު ދޯ؟ ދެން ކީއްވެ ތިވަރުގެ ބޮޑު ކަމެއް ކުރިއިރު އަހަރެންނަށް ނޭންގީ؟” ރަތީބާއަށް ކޮށްފައިވާ އަސަރަކުން އޭނާއަށް ވާހަކަދެއްކުނީވެސް ބާރަށެވެ. އިމާދު ހުރީ ބުނާނެ އެއްޗެއް ނޭނގިފައެވެ. އޭނާއަށް މިދުވަސް އަންނާނެކަން މާކުރިންވެސް އެނގެއެވެ. ނަމަވެސް އޭނާ ހީކުރީ ރަތީބާ އޭނާއަށް މާފްކުރާނެ ކަމަށެވެ. “ބަލަ އަހަރެން މި ވާހަކަދައްކަނީ އިމާދުއާއޭ. ކީއްވެހޭ އަހަރެންނަށް ސިއްރުކުރީ؟ ބުނެބަލަ. ޖަވާބުދީބަލަ.” ރަތީބާ އިމާދު ލައިގެންހުރި ގަމީހުގެ ގިރުވާނުގައި ހިފާ ތަޅުވައިގަތެވެ. “ނުބުނާނަން ދޯ؟ އެންމެ ރަނގަޅު. އަހަރެން މިދަނީ.” އެހެން ބުނުމާއެކު ރަތީބާ ގެއިން ނުކުތުމަށް ދުއްވައިގަތެވެ. އިމާދުއަކަށް އެއްވެސް އެއްޗެއް ނުބުނެވުނެވެ.\nއިމާދަށް ހޭވެރިކަންވީ އިރުކޮޅެއް ފަހުންނެވެ. އޭރު ރަތީބާ ގޮސް ގޭގެ ބޮޑު ގޭޓުން ނުކުންނަނީއެވެ. އިމާދު އަޑުގެ ނެތްތަނަށް ރަތީބާއަށް ގޮވާލިއެވެ. ނަމަވެސް ރަތީބާއާއި ހަމައަކަށް އެއަޑެއް ނުފޯރިއެވެ. ރަތީބާ މަގަށް ނުކުތްތަން ފެނުމުން އިމާދުވެސް ދުއްވައިގަތެވެ. އޭރު ފަޔާޒްވެސް ދުވެފައި ނުކުންނަނީއެވެ. އަޔާޒް ސޯފާގައި އިނީ އޭނާގެ ހާލަތު ހުރިގޮތުން އޭނާއަށް ނުދުވެވޭނެތީއެވެ. ރިޔާޝާ ދާން ބޭނުންވި ނަމަވެސް ފިޔާޒާ ނިދާފައި އޮތުމުން އޭނާއަކަށް ދާކަށް ނުކެރުނެވެ. އޭނާ އަޔާޒަކަށް އިތުބާރެއް ނުކުރެއެވެ. އޭނާ ދާތަނުން އަޔާޒް ފިޔާޒާއަށް ކޮންމެފަދަ ކަމެއްވެސް ކޮށްފާނެއެވެ. އެކުޑަ ކުއްޖާގެ އިއްފަތްތެރިކަންވެސް ނަގާލަފާނެއެވެ. ނޫނީ މަރާވެސް ލާފާނެއެވެ. ހިތަށް ވަތް ނުބައި ޚިޔާލަކުން ރިޔާޝާގެ ދެފައިކޮޅުން ވާގި ދޫވާގޮތްވިއެވެ.\n“ބަލަ ކަލޭގެ މަންމަ މިއޮއް ބޮޑު އިންޑިޔާގެ ކާރުބާރު ބޮޑު މަގަށް ދުވެފައި ނުކުތްއިރުވެސް ކަލޭ ހަމަ އިންނަނީތަ؟ ތީ ކޮންކަހަލަ ދަރިއެއް؟ އަހަރެން ހަމަ ހައިރާންވެއްޖެ.” އަޔާޒް ސޯފާގައި ވިސްނުމަކަށް ގެއްލިފައި އިންދާ ރިޔާޝާ ހަޅޭއްލަވައިގަތެވެ. “ޙަޤީޤަތް ނޭނގި ހުރެ ހަޅޭއްނުލަވާ ހުރޭ އިނގޭ.” އަޔާޒް ގާތަށް ރުޅިއައީ ހަމަ ކުއްލިއަކަށެވެ. “ކޮން ޙަޤީޤަތެކޭ ކިޔާކަށް. މިހާރު ތި ފެންނަނީ ކަލޭގެ އަސްލު. ކަލޭ ތީ ބަނޑުއަޅާ ވިހޭ މައިމީހާއަށްވެސް އެއްވެސް ކުލުނެއް ހުރި މީހެއް ނޫންކަން މިއަދު ތި ސާބިތުވީ.” ރިޔާޝާ އެހެން ބުނުމާއެކު އަޔާޒްގެ ރުޅިގަނޑު އިތުރަށް ގަދަވިއެވެ. އޭނާ ރިޔާޝާއާއި ދިމާއަށް ހިނގައިގަތް ވަގުތު އޭނާގެ ކަނާއަތު ފަޔަށް އެރި ތަދުން އޭނާއަށް ހަޅޭއްލަވައިގަނެވުނެވެ. ރިޔާޝާއަށް ބަލަހައްޓައިގެން ހުރެވުނީ އަޔާޒް ކުރަން އުޅޭ ކަމެއް ނޭނގޭތީއެވެ. އެވަގުތު އޭނާއަށް އަޔާޒްގެ ކަނާއަތު ފައިން ލޭ ފައިބާތަން ފެނުމުން އޭނާއަށް ބިރުން ހަޅޭއްލަވައިގަނެވުނެވެ.\nރަތީބާ އެ ކާރުބާރުބޮޑު މަގުގެ އެއްފަރާތުން ދުވަމުން ދިޔައިރު ފަޔާޒް އޭނާއަށް ގޮވަމުން ފަހަތުން ދިޔައެވެ. ފަޔާޒްގެ ފަހަތުން އިމާދުވެސް ދުވަމުން ދިޔައެވެ. މަގު ހިނގާ މީހުންވެސް ހައިރާންވެފައި ބަލަން ތިއްބެވެ. އެއްވެސް މީހަކު ރަތީބާ ހިފަހައްޓާކަށް ނޫޅެއެވެ. ފަޔާޒަށް ގޮސް ރަތީބާއާއި ހަމަކުރެވުނީ ވަރަށް ދުރަށް ދެވުނު ފަހުން ހަތަރު އަނގޮޅިއެއްގެ މެދުންނެވެ. އެވަގުތު ފަޔާޒަށް ވާތްފަރާތު ގޯޅިން އައި ބޮޑު ލޮރީ ފެނިފައި އަވަހަށް ރަތީބާ އަތުގައި ހިފައިގެން ދުއްވާފައި އެއްފަރާތަށް އެރުނީ ކިރިޔާއެވެ. އެއީ އިމާދުއަށް އައިސް އެގޯޅިއަށް ވަދެވުނު ވަގުތުކަމުން ލޮރީގައި ޖެހިފައި އިމާދު ވިއްސައިގެން ގޮސް މަތަވީ ފަންސަވީހަކަށް ފޫޓު ދުރުގައި މަގުގެ އެއްފަރާތުގައި ހުރި ދަގަނޑު ހޮޅިއެއްގައި ޖެހިފައެވެ. އެވަގުތު ފަޔާޒަށް އަޑުގެ ކޮޅަށް “ބައްޕާ”އޭ ކިޔާ ގޮވާލެވުނެވެ. ދެލޯ މެރެމުން ދިޔަ ވަގުތު އޭނާއާއި ދިމާއަށް ރަތީބާއާއި ފަޔާޒް ދުވެފައި އަންނަނިކޮށް އިމާދަށް ފުސްކޮށް ފެނުނެވެ.\nއިސާހިތަކު އެތަނަށް މީހުންތައް ޖަމާވާން ފަށައިފިއެވެ. މުޅި ތަނުގައި ވަނީ ލޭގެ ކޯރެއް ދެމިފައެވެ. “ބައްޕާ! ބައްޕާ!” އިމާދުގެ މޫނުގައި ހިފާ ތަޅުވަމުން ފަޔާޒް ގޮވަމުން ދިޔައެވެ. ރަތީބާވެސް އިމާދުގެ ގައިގައި ހިފާ ތަޅުވަމުން ގޮވަމުން ދިޔައެވެ. އިރުކޮޅަކުން އެމްބިއުލެންސްގެ އަޑު އިވިގެން ދިޔައެވެ. އިމާދު ހޮސްޕިޓަލަށް ގެންދިޔުމާއެކު އޮޕަރޭޝަން ތިއޭޓަރަށް ވެއްދުނެވެ. އިރުކޮޅެއް ފަހުން ޑޮކްޓަރ ނުކުމެ ދިން ޚަބަރަކުން ރަތީބާ ވަގުތުން އަނބުރައިގަތެވެ. އިމާދު މިދުނިޔެއާއި ވަކިވީއެވެ. ފަޔާޒަށްވެސް ކުރި އަސަރެއްގެ ބޮޑުކަމުން އަޑުވީއްލާ ރޮއިގަނެވުނެވެ. ރަތީބާ އަވަސް ފަރުވާދޭ ކޮޓަރިއަށް ވެއްދި ފަރުވާދޭތާ ވިއްސަކަށް މިނެޓް ފަހުން ހޭއެރިއެވެ. ހޭއެރުމާއެކު އިމާދުއަށް ގޮވަމުން ރަތީބާ ފެށީ ރޯށެވެ. އިމާދުގެ މަރުގެ ސަބަބަކީ އޭނާކަމުގައި ރަތީބާއަށް ޤަބޫލުކުރެވެނީއެވެ.\n“މަންމާ! ހިތްވަރުކުރޭ! މަންމަ ހިތްވަރު ނުކުރަންޏާ އަހަރެމެން ކިހިނެއް ހިތްވަރުކުރާނީ؟” ފަޔާޒް ކަރުނަތައް ހިންދާލަމުން ރަތީބާއަށް ހިތްވަރުދިނެވެ. “އިމާދު އެ މަރުވީ އަހަރެންގެ ސަބަބުން. އަހަރެން އެގޮތަށް ގެއިން ނުކުމެގެން ނުދިޔަނަމަ.” ރަތީބާ އަނެއްކާވެސް ރޯންފެށިއެވެ. “ނޫން މަންމާ. އަމިއްލަ ނަފްސު ކުށްވެރިނުކުރޭ. މީ ކޮންމެ މީހަކަށްވެސް އަންނާނެ ދުވަހެއް. އެއްވެސް މީހަކަށް އަނެކެއްގެ މަރެއް ނުހިފެހެއްޓޭނެ. މީ މިއަދު އަހަރެމެންނަށް ހުރިގޮތް. މަންމަ އަބަދުވެސް ބުނަމެއްނު ދިރިއުޅުމުގައި ހިތްދަތި ކަންތައްތަކާ ދިމާވާނެއޭ. އެކަންތައްތަކަށް ކެތްކޮށްގެން ދިރިއުޅުމައިގެން ކުރިއަށްދާން މަސައްކަތްކުރަން ޖެހޭނެއޭ. މިއަދު މީ އެފަދަ ވަގުތެއް. މީ ހިތްވަރާއެކު ކުރިއަށް ދާންވީ ވަގުތު.” ފަޔާޒް ވަރަށް ހިތްވަރާއެކު ވާހަކަދެއްކިއެވެ. އެތައް ވާހަކައެއް ދެއްކި ފަހުން ރަތީބާ ރުއިން ހުއްޓާލިއެވެ.\n“އަޔާޒް! ތީ… ތީ ކޮން ލެޔެއް؟” ރިޔާޝާ ބިރުންހުރެ ސުވާލުކުރިއެވެ. “ފެނޭތަ؟ އޭނ. އެބަ ފެނޭތަ؟ މީ މިއަދު އަހަރެންގެ ހާލު ހުރި ގޮތަކީ. އެކަމަކު ރިޔާޝާ ހީކުރަނީ ކީކޭ؟ އަހަރެންނަކީ ރަޙުމެއްނެތް މީހެކޭ. އަނިޔާވެރިއެކޭ. މަކަރުވެރިއެކޭ. ބޭވަފާތެރިއެކޭ. އެހެންނު.” އަޔާޒް ރުޅިވެރިކަމާއެކު ބުންޏެވެ. “އެކަމަކު އެދުވަހު އަހަރެންނަށް ރިޔާޝާ ގާތަށް ނާދެވުނީ މިހެންވެގެން. އަހަރެން ފަންކާ ސާފުކުރަން ހުއްޓާ ވެއްޓި ފޮތް ހަރުގަނޑު ދަށުވީ. އެ ޙާދިސާގެ ސަބަބުން އަހަރެންގެ ކަނާއަތު ފައި މިވަނީ ބުރިކޮށްލާފައި. މިއަދު އަހަރެންނަކީ ނުކުޅެދޭ މީހެއް.” އަޔާޒްގެ ރުޅިވެރިކަން މަޑުމަޑުން ފިލާގޮސް އަޑަށް ހިތާމައިގެ އަސަރު ވެރިވިއެވެ. އަޔާޒްގެ ވާހަކައިން ރިޔާޝާއަށް ސިހުން ލިބުނެވެ. “ކީކޭ؟” ރިޔާޝާއަށް ބޭއިޙްތިޔާރުގައި އަހާލެވުނެވެ. “އާނ. މީ ޙަޤީޤަތަކީ.” އަޔާޒް ބުނެލިއެވެ. “ދެން އެހެންވިއްޔާ ކީއްވެ އަހަރެންނަށް ކުރިން ތިކަން ނޭންގީ؟ މަސްދުވަސް ވެގެން ދިޔައިރު އަހަރެންނަކަށް ޙަޤީޤަތް ނޭންގީ ކީއްވެ؟ އަޔާޒަށް ހީވީތަ އަހަރެން އަޔާޒާއި ވަކިވެދާނެޔޭ؟ އެދުވަހު ތެދަށް ކިޔައިދިންނަމަ…” ރިޔާޝާއަށް އަޔާޒްގެ ހާލާއި ދޭތެރޭ ހަމްދަރުދީވެވުނެވެ.\n“އަހަރެން ބައްޕަ ގާތުގައި ބުނިން ޝިފާން ކައިރީ ބުނެގެން ރިޔާޝާއަށް އަންގާލަދޭށޭ. ޝިފާން ބުނި ބައްޕަ އޭނަ ކައިރީ ބުންޏޯ އަހަރެން އެދެޔޭ ރިޔާޝާއަށް މިކަން ސިއްރުކޮށްދޭން. އެކަމަކު އަހަރެން ބައްޕަ ގާތުގައި އެހީމަ ބައްޕަ ބުނީ ބައްޕައެއް ނުބުނަމޭ އެހެނެއް. ބައްޕަ ބުނީމޯ ރިޔާޝާއަށް ހުރިހާ ވާހަކައެއް ކިޔައިދޭން. އެމައްސަލައިގައި އަހަރެން ޝިފާންއާއި ގުޅުން ކަނޑާލީ ބައްޕައާއި އަހަރެންނާއި ދޭތެރެ ޖައްސަން މަސައްކަތް ކުރަނީއޭ ބުނެ. އެކަމަކު މިހާރު އަހަރެންނަށް ޔަޤީން އެއީ ބައްޕަ ކުރި ކަމެއްކަން. މިގެއަށް އަހަރެން އައިރޭ އަހަރެންނަށް އެކަން ޔަޤީންވީ. ބައްޕަ އަހަރެންގެ ކައިވެނި ކުރުވަން ވަރަށް މަސައްކަތްކުރި. އެކަމަކު އަހަރެން ޤަބޫލެއް ނުކުރަން ރިޔާޝާ އަހަރެން ދޫކޮށްލަފާނެ ކަމަކަށް. އެހެންވެ އަހަރެން ބައްޕަމެންގެ ނުޤަބޫލުގައި ރާއްޖެ ދިޔައީ. އެކަމަކު އެރޭ އަހަރެންނަށް އެނގުނީ ރިޔާޝާ މެރީކުރިކަން.” އަޔާޒް ކިޔައިދިނެވެ. އަދި ގޮސް އޭނާގެ ކޮޓަރިއަށް ވަނެވެ.\nތިރީހަކަށް މިނެޓް ފަހުން އަޔާޒް އައިސް ސޯފާގައި އިށީނެވެ. އޭރު އޭނާ ލައިގެން އިން ފަޓުލޫނު ވަނީ ބަދަލުކޮށްފައެވެ. އޭނާގެ ފައިން ފޭބި ލޭވެސް ވަނީ ސާފުކޮށްފައެވެ. އޭރުވެސް ރިޔާޝާ ސޯފާގައި އިނީ ދެންމެގައި އިވުނު ވާހަކަތަކުން ހުއްޓުން އަރާފައެވެ. “މިހާރު ކޮބާ ލޭ؟” ރިޔާޝާއަށް ކުރެވުނީ މޮޔަ ސުވާލެއްކަން ވިސްނުމުން އަވަސްއަވަހަށް ދުރަށް އެނބުރުނެވެ. “އެއީ ޖަހާފައި މީނދަ ފައި އަސްލު ފައިން ބުރިކޮށްލި ހިސާބަށް ހެރުނީމަ ފޭބި ލޭ. ދޭތެރެ ދޭތެރެއިން ޖެހޭނެ ސާފުކުރަން. މިހާރު މިއައީ ސާފުކޮށްގެން.” އަޔާޒް އާދައިގެ ގޮތަކަށް ބުނެލިއެވެ. ރިޔާޝާ އިނީ ދެން ހަދަންވީ ގޮތަކާއި ދޭތެރޭ ވިސްނާށެވެ. އޭނާ އަޔާޒް ކިބައިން މާފަށް އެދެން ޖެހޭނެއެވެ. އޭނާއަށް އަޔާޒަށް ވަރަށް އަނިޔާ ދެވިއްޖެއެވެ.\n“އަހަރެންނަށް މާފްކުރޭ! އަހަރެންނަށް އަޔާޒާއި ދޭތެރޭ ކަންތައް މިކުރެވުނީ ވަރަށް ގޯސްކޮށް. އެހެން އެކަންވީ އަހަރެންނަށް ޙަޤީޤަތް ނޭނގި އޮތީމަ. އެކަމަކު އަހަރެންނަކަށް ދެން މިދިރިއުޅުން ދޫކޮށެއް ނުލެވޭނެ. އަހަރެންނަށް ފަޔާޒްދެކެ ލޯބިވެވިއްޖެ. ދުވަހަކުވެސް ވަކިނުވެވޭ ވަރަށް. މިހާރު އަހަރެންގެ ހިތުގައި އަޔާޒަކަށް އެއްވެސް ޖާގައެއް ނެތް. އެހެންވީމަ އަހަރެން އެދެނީ އަޔާޒް އަހަރެންދެކެ ލޯބިވަންޏާ އަހަރެންގެ ދިރިއުޅުމުން ދުރަށް ދިޔުން. އަދި ރަނގަޅު ކުއްޖަކު ހޯދައިގެން ދިރިއުޅުމެއް ފެށުން. އަދި އެއްވާހަކަ. މިހާރު އަހަރެންގެ ހިތުގައި އަޔާޒަކަށް އެއްވެސް ބުރަކަމެއް ނެތް.” ރިޔާޝާ ހިނިތުންވެލާފައި ކޮޓަރިއަށް ދާން ހިނގައިގަތެވެ. އެވަގުތު އަޔާޒް ރިޔާޝާގެ އަތުގައި ހިފެހެއްޓިއެވެ. ރިޔާޝާ ފަސްއެނބުރި ބަލާލުމާއެކު އަޔާޒް އޭނާގެ އަތުގައި ހިފާ ދަމައިގަތެވެ. އެއާއެކު ރިޔާޝާ އައިސް ވެއްޓުނީ ސޯފާ މައްޗަށެވެ. އެއާއެކު އަޔާޒް ރިޔާޝާގެ ގައިމައްޗަށް ޖެހިގަތީ ޝިކާރައަކަށް ބަލަބަލާ އޮތް ސިންގާއެއް ފަދައިންނެވެ.\nފަޔާޒް ރަތީބާ ގޮވައިގެން ގޭޓުން ވަދެގެން އައިއިރު ރަތީބާ ހީވަނީ ޗާބީ ދީފައިވާ ބުދެއްހެންނެވެ. ތަންތަންކޮޅަށް އައިސްފައި ހުއްޓުމުން ފަޔާޒް ރަތީބާގެ ކޮނޑުގައި ހިފާލާފައި ހިނގާށޭ ބުނެލުމުން ހިނގައިގަނެއެވެ. މިފަދަ ގޮތަކަށް ގޭޓާއި ގޭގެ ދޮރާއި ދޭތެރޭ އޮންނަ ހިމަ މަގުގެ މެދާއި ހަމައަށް އައިތަނާ ފަޔާޒްގެ ކަންފަތުގައި ޖެހުނީ ރިޔާޝާ ހަޅޭއްލަވައިގަތް އަޑެވެ. ފަޔާޒަށް ވީގޮތެއްވެސް ނޭނގުނެވެ. ގޭ ދޮރާއި ދިމާއަށް ދުއްވައިގަނެވުނީ ބޭއިޚްތިޔާރުގައެވެ. ރަތީބާއަށްވެސް އެއަޑު އިވުނެވެ. އެހެންކަމުން އޭނާއަށްވެސް ގޭ ދޮރާއި ދިމާއަށް ހިނގައިގަނެވުނީ ތަންކޮޅެއް ހަލުވި ފިޔަވަޅުތަކެއްގައެވެ. ފަޔާޒް ދޮރުމައްޗަށް އެރި ވަގުތު ފެނުނު މަންޒަރަކުން އޭނާގެ ދެލޯ ބޮޑުވިއެވެ. “އޭތް!” ފަޔާޒް ހަޅޭއްލަވައިގަތުމާއެކު އަޔާޒް ރިޔާޝާގެ ގައިމަތިން ތެދުވެލި ވަގުތު ރިޔާޝާ އޭނާ ކޮއްޕާލާފައި ގޮސް ފަޔާޒްގެ ފުރަގަހަށް ވަނެވެ. އޭރު ރިޔާޝާގެ ހެދުމުގެ ދެއަތާއި މޭމަތިން ތަންގަނޑެއް ވަނީ އިރާލާފައެވެ.\nއަޔާޒް އުޅުނީ އަވަހަށް ތެދުވެގެން ގޮސް އޭނާގެ ކޮޓަރިއަށް ވަންނާށެވެ. ނަމަވެސް ފަޔާޒް އެއަށްވުރެ ކުރިން އަޔާޒްގެ ޓީޝާޓުގެ ފަހަތުން ކަރުވަޅުގައި ހިފާ ފަހަތަށް ވައްޓާލިއެވެ. އަދި އަޔާޒްގެ ބަނޑުގައި ފައިން ދެތިން ބޮނޑި އަޅާލިއެވެ. އެއީ ރަތީބާއަށް އައިސް ދޮރާއި ހަމައަށް އެރުނު ވަގުތެވެ. ފެނުނު މަންޒަރުން އޭނާއަށް އަނގަމަތީގައި އަތް އެޅުނެވެ. ދެބެން ހިފައިގަނެގެން އުޅޭ މަންޒަރު ފެނުމުން އެކަން ހުއްޓުވަން އުޅުނު ވަގުތު އޭނާއަށް ފާރު ކައިރީގައި ހުރި ރިޔާޝާ ފެނުނެވެ. މެޔާއި ދިމާލުން ދެއަތް ހުރަސްކޮށްލައިގެން ހުރިއިރު ހެދުމުގެ އަތުން ބައެއް ވަނީ އިރާލާފައެވެ. އޭނާއަށް ވެގެން އުޅޭގޮތް ރޭކާލީ ދެނެވެ. އޭނާ އަވަސްއަވަހަށް ރިޔާޝާ ގޮވައިގެން ގޮސް ކޮޓަރިއަށް ވަނެވެ. އަދި ރިޔާޝާ ހެދުން ލުމުން ނުކުތްއިރުވެސް ފަޔާޒް އަޔާޒްގެ ގައިގައި ތަޅަމުން ދިޔައެވެ. “ފަޔާ! އޭނަ ދޫކޮށްލާ. އޭނަ މަރުވެދާނެ.” އަޔާޒްގެ ގައިގެ އެތަންމިތަނުން ލޭ އޮހޮރެމުން ދާތަން ފެނި ރިޔާޝާއަށް ބުނެވުނެވެ. ރިޔާޝާގެ އަޑަށް ފަޔާޒަށް ހުއްޓުން އެރިއެވެ.\nފަޔާޒް ރިޔާޝާއަށް ބަލާލި ވަގުތު އަޔާޒް އަތް މުށްކަވާފައި ފަޔާޒްގެ ބޮލުގައި ޖެހިއެވެ. އެއާއެކު ފަޔާޒް އަޔާޒްގެ މޭމަތީ އިނދެފައި ވެއްޓުނެވެ. “ފަޔާ!” ރިޔާޝާއަށް ބާރަށް ގޮވާލެވުނެވެ. އަދި ކައިރިއަށް އަންނަންފެށި ވަގުތު އަޔާޒް އޭނާ ކޮށްޕާލާފައި އަރާ ފަޔާޒްގެ މޭމަތީގައި އިށީނދެ ތަޅަންފެށިއެވެ. ރިޔާޝާ ފާރުގައި ޖެހިފައި މަތަވި ނަމަވެސް ލޯބިވާ ފިރިމީހާގެ ގައިގައި ތަޅާ މަންޒަރު ބަލާކަށް ކެތެއްނުވިއެވެ. އޭނާ ގޮސް އަޔާޒްގެ ކަނާއަތު ފަލަމަސްގަނޑުގައި ޖެހުމާއެކު އަޔާޒް ވޭނީ އަޑަކުން ހަޅޭއްލަވައިގަތެވެ. “ހުއްޓާލާ! ހަމަ މިހާރު ހުއްޓާލާ! ބަފާ މަރުވިކަމުގެ ހިތާމައިގައި ތީދޯ އުޅެން ފެނުނު އެންމެ ރަނގަޅު ގޮތަކީ؟” ރަތީބާގެ އަޑު އިވިގެން ދިޔައީ ދުވަހަކުވެސް ނީވޭހާ ބާރަށެވެ.\nރިޔާޝާއާއި އަޔާޒަށްވެސް ރަތީބާގެ އެންމެ ފަހު ޖުމްލައާއެކު ސިހުން ލިބުނެވެ. ލިބުނު ސިހުމުގައި އަޔާޒް ފަޔާޒްގެ ގައިމަތިން ފޭބިއެވެ. “ބައްޕަ މަރުވީއޭ!” ރިޔާޝާއަށް ބުނެވުނެވެ. “އާނ. އަހަރެންގެ ފަހަތުން ގޮސް އެކްސިޑެންޓް ވީ.” ރަތީބާ ދެރަވެލާފައި ބުނެލިއެވެ. ރިޔާޝާއަށް ރޮވުނީ އަނެއްކާވެސް އޭނާދެކެ އެހާ ލޯބިވީ ބައްޕަ ނިޔާވުމުންނެވެ. އޭނާ މިދުނިޔޭގައި ބައްޕައެއްގެ ލޯބި ލިބުން ނެތީއޭ އޭނާގެ ހިތަށް އެރިއެވެ. ކޮޓަރީގައި ޓެބްލެޓް ހިފައިގެން ކާޓޫން ބަލަން އޮތް ފިޔާޒާ ބޭރަށް ނުކުތީ ގޭތެރޭގައި އަޑު ގަދަވެގެންނެވެ. “ޑެޑީ!” ފިޔާޒާގެ އަޑަށް އެންމެނަށް ބަލާލެވުނެވެ. އެވަގުތު ފިޔާޒާ އަނބުރައިގަނެގެން ވެއްޓުނީ އެހާ ބައިވަރު ލޭ ފެނުމުންނެވެ. “ދަރިފުޅާ!” ރިޔާޝާއަށް އެދިމާއަށް ދުއްވައިގަނެވުނެވެ.\n“އަޔާޒް ވަދޭ ކޮޓަރިއަށް. ފަޔާޒްވެސް ވަދޭ ކޮޓަރިއަށް.” ރަތީބާ އަމުރުކުރިއެވެ. ރަތީބާގެ އަމުރަށް ނުކިޔަމަންތެރިވާކަށް ފަޔާޒަކަށް ނުކެރުނެވެ. އެހެންކަމުން އޭނާ ތެދުވެ މަޑުމަޑުން ކޮޓަރިއާއި ދިމާއަށް ދިޔައީ ބޮލުގައި އަތް އަޅައިގެން ހުރެއެވެ. އަޔާޒް އޭނާގެ ކޮޓަރި ފާރުގައި ލެނގިލައިގެން އިނީ ފައިގައި ރިއްސަމުން ދާތީއެވެ. “ބަލަ އަދިވެސް އިނީތަ؟ ވަންނާށޭ!” އަޔާޒްގެ ފައިގައި ވޭން އަޅަމުންދިޔަ ނަމަވެސް އޭނާ ކޮޓަރިއަށް ވަނެވެ. އިމާދުގެ ކުއްލި ވަކިވެ ދިޔުމާއި ގޭތެރޭގައި މިއަދު ހިނގައިދިޔަ ޙާދިސާގެ ސަބަބުން ލިބިފައިވާ ހިތާމައިގެ މައްޗަށް ކެތްތެރިކަން އިސްކޮށްގެން، ރޭގަނޑު ގޭ އެންމެނަށް ކާން ގޮވީ ރަތީބާއެވެ. ކެއުމުގެ ވަގުތުގައި އެކަކުވެސް ވާހަކައެއް ނުދައްކައެވެ. ކާއެއްޗެހި ގަދަކަމުން ދިރުވަމުން ގެންދިޔަ ކަހަލައެވެ. ކާހިތްނުވި ނަމަވެސް އެހާލުގައިވެސް ކެއީ މެންދުރު ނުކައި ތިބުމުން ލިބިފައިވާ ހައިހޫނުކަމެއްގެ ސަބަބުންނެވެ.\nކައިގެން ނުކުމެފައި އެންމެން ސިޓިންގރޫމްގައި ތިބިއިރު އަޔާޒް ވީ ކޮޓަރީގައެވެ. ރަތީބާ އަޔާޒަށް ގޮވުމުން ފަޔާޒް ކޮޓަރިއަށް ދާން ހިނގައިގަތީ ރިޔާޝާ އަތުގައި ހިފައިގެންނެވެ. “ދަރިފުޅާ ފަޔާޒް. އިހަށް ގޮސް އެތާ އިށީނދެބަލަ. މަންމަ ވާހަކައެއް ދައްކަންވެގެން.” ފަޔާޒް ނުރުހުންވެ ހުރެވެސް ގޮސް ސޯފާގައި އިށީނެވެ. ދެތިން ފަހަރަށް ގޮވި ފަހުން އަޔާޒް ނުކުތެވެ. “އާދެބަލަ މިތާ އިށީންނަން.” ރަތީބާ އެހެން ބުނެލުމުން އަޔާޒް އައިސް ސޯފާގައި އިށީނީ ރިޔާޝާއާއި ދިމާއަށް ލޯ އަޅާލަމުންނެވެ. “ކޮން އެއްޗެއް ބަލާކަށްތަ؟” އަޔާޒް ރިޔާޝާއާއި ދިމާއަށް ބަލާތީ ފަޔާޒް ހަޅޭއްލަވައިގަތެވެ. “އަހަރެން އެބަ އެއްޗެއް ބަލަންތަ؟” އަޔާޒްވެސް ރުންކުރު ގޮތަކަށް ބުނެލިއެވެ. “ކަލޭމެން މޮޔަވެގެންތަ ތިއުޅެނީ؟ އަދި މިއުޅެނީ ބަފާ މަރުވިފަހުން ސައުވީސް ގަޑިއިރު ނުވެގެންނޭ. ތީ އެވަރު ނޭނގޭވަރުގެ ތުއްތު ކުދިންތަކެއްތަ؟” ރަތީބާ ގާތަށްވެސް ރުޅިއައެވެ.\n“މީނދަ ފިރިހެނާ މިގެއިން ނުދަނީސް މަގޭ ރުޅި މަޑެއް ނުވާނެ. ހިތަށްއަރާ މިފިރިހެނާއާ ދިމާނުވިނަމައޭ. ލަދުވެސް ގަނޭ ކޮއްކޮއޭ ބުނަން.” ފަޔާޒް އަޔާޒާއި ދިމާއަށް އިނގިލި ދިއްކޮށް ބުނެލިއެވެ. ރިޔާޝާ ފަޔާޒްގެ އަތުގައި ހިފާ ފިތާލީ ހަމަޖެހޭށޭ ބުނާފަދަ ގޮތަކަށެވެ. “ރިޔާޝާ މަޑުން އިނދެބަލަ. އޭނަ އިތުރަށް މިގޭގައި ބަހައްޓަން މަސައްކަތް ކޮށްފިއްޔާ ދެން ނޭނގެ ހަދާނެ ގޮތެއްވެސް. އޭނަ ނުދަންޏާ އަހަރެން މިގެއިން ދާނަން.” ފަޔާޒް މިފަހަރު ހުރީ ގޮތް ދޫކުރާ ގޮތަކަށް ނޫނެވެ. އޭނާ މިފަހަރު އެކަން ކޮންމެވެސް އެއްކޮޅެއްގައި ޖައްސާނެއެވެ. ރަތީބާ ގޮތް ހުސްވާގޮތްވިއެވެ. ކޮންމެ ގޮތެއްވިޔަސް އެއީ އޭނާގެ ދެދަރިންނެވެ. ދެދަރިންވެސް އޭނާއަށް މުހިންމެވެ. ނަމަވެސް ކަންތައް ދިމާވެފައިވާ ގޮތުން އޭނާއަށް މިޖެހުނީ ކޮންމެވެސް އެއް ދަރިއަކު ޚިޔާރުކުރާށެވެ. ފަޔާޒާއި އަޔާޒް އެކަކު އަނެކަކަށް ބަހުގެ ހަމަލާތައް ފޮނުވަމުން ދިޔައިރު ރަތީބާ އިނީ ހަދާނެ ގޮތަކާމެދު ވިސްނާށެވެ. ވަރަށް ވިސްނުމަށްފަހު އޭނާ ގޮތެއް ނިންމިއެވެ.\nDhen vaany kihineh??? Vvvvvvv reethi.? next part avahah up kurahchey plx!\nޝުކުރިއްޔާ! އިރާދަކުރެއްވިއްޔާ އަންގާރަ ދުވަހު 27ވަނަ ބައި ގެނެސްދޭނަން\nAyaaz haadha goas myhkashey dhw mivy enme fahun ..saandy dhn in bai ve avas kohdhehchey v kiyaahihhvey mi vaahaka\nAyyaz is the unlucky one and the black sheep of family … Its surprising that he havent commit suicide or murder.\nWow.. it’s so interesting.. Waiting4the next part\nV salhi. Waiting for next part\nDhnn kn dhuhun next part??\nHaadha foari gadhaavaahaka ? nice\nWow v rythi ekam ayaaz dhw ayaa dhenves goiy dhookoggen beybeaa gulhigen ulhebala ebunaahen thyky mihaaru kudakudhinneh noon dhw ayaa balaabodu kuri bappaves ayaa ah olhuvaaly dhenves hey araabala stry v habeys n waiting nxt part\nޝުކުރިއްޔާ! އާނ ދޯ ޚައްޖަ\nAmazing!! Ayaaz dheke v foohivejje mihaaru.. furathama aslu beynunvee Ayaaz aa Riyaa gulhen.. ekam mihaaru hama beynumee Fayaa aa gulhen.. waiting4next part\nWow Saandy…. ur gr8….. Fayaa deserves Riyaa….. that stupid Ayaaz….. I hate him…… mee mihaaru enme inthizaaru kurevey vaahaka mi site in…… next part avas kollahchey\nvarah reethi mipartves.Nain heekuree Ayaa hageegaih kiyaadheefa rangalhuvaane kamah..ekamaku mivee eheneh noondhow..hithuga andhamun dhaa alifaan gandu bodu dhow vee..varah sad Ayaaz ahevaa gothun..\nWow nice. Waitin4next part\nAlhey raf ah heevanii mi vaahaka v avaha nimey ne hen den.. 🙁 hurihaa kameefaha raa dhw dimaa vii… 🙁 hope konmes kolhega jehumuge kurin ayaa ge haalu eyna ge mom n fayaa ah ingry nekama….\nN avaha next part up ko dechey….v kiyaa hithun mihiry mihaaru\nޝުކުރިއްޔާ! ރަފް… ބަލަން ތިބެމާ ދޯ؟ އަދި އެބައޮތް ވާހަކައިގެ 1/3\nV asarugadha vaahakaeh\nayaaz mn ge bahpa valhulaakah vx nudeytha? kobaa ebai.. anehkaa emeehun nudeytha bahpa ge moonu balaakah vx\nޝުކުރިއްޔާ! ތި ފާހަގަކޮށްލީ ވަރަށް ރަނގަޅު ތަންކޮޅެއް… އަސްލު ހަމަ ހިތަށްއެރީ އެބައި ނުގެންނާނީއޭ… ނުގެނަޔަސް ކިޔުންތެރިންނަށް ދޭހަވާނެޔޭ… އެކަމު އެބައި ނުގެނެވުނީމަ ކުޑަ އުނިކަމެއް އެބައުޅޭ ދޯ؟ އަދިވެސް އެއްފަހަރު ޝުކުރިއްޔާ އެތަންކޮޅު ފާހަގަކޮށްލީމަ… ކުރިއަށް އޮތްތާވެސް އެކަހަލަ ތަންތަން ބުނެދޭނެ ކަމަށް އުންމީދުކުރަން\nVarah reethi..waiting for next part..?\nKonirakun tha next part up kodenii…??\nސާންޑީ ހަމަ މާބޮޑަށް ބިޒީވެގެން މިއަދު އަޕްކޮށްނުލެވުނީ… މާދަމާވެސް ވަރަށް ބިޒީވާނެ… އެކަމަކު އިރާދަކުރެއްވިއްޔާ އަންގާރަ ދުވަހު 27ވަނަ ބައި ގެނެސްދޭނަން… އާބައި ގެނެސްދިނުން ލަސްވާތީ މިވާހަކައިގެ އިންތިޒާރުގައި ތިބި ކުދިންގެ ކިބައިން ވަރަށް ބޮޑަށް މާފަށް އެދެން\nhehehe….inthizaaru kuraanii dhw den… 😀\nހޫމް ދޯ ރަފް\nInthixaarugaa mithiby. Hyvany v reethi vaanehen. Bune ennu inthixaaruge meyvaa fonivaaneyey..he he dhw saandy?.dhigukohlladheythi ingey next part pls…\nޝުކުރިއްޔާ! އިރާދަކުރެއްވިއްޔާ ދިގުކޮށްލަދޭނަން\nVarah fahun Her mi ky mi hurihaa part eh ves. But vv salhi.. saandy ur perfect… avahah up kohladhy… ekam ayaa ves kehtheri vegen nennu riya libeynyy. Eana aa dheatherea ekakuves nuvisna viyya so sad. Fayaaz ah riyaa fenumah vure kurin riyaa aa ayaa gulhun ovea dho. Ehenveema her bunaany Fayaaz eaedhe meehun dheathere ah vathy.. ekam ayaa ves keh kuran jeheyne dho… dhen saandy avas kohllaa\nޝުކުރިއްޔާ! މިއަދު 27ވަނަ ބައި އަޕްކޮށްލާނަން\nits Tuesday still no update. why is it taking so long? cant wait to read the next part. plx upload it asap.\nޝުކުރިއްޔާ! މިހާރުވެސް ތިކަމާ މިއުޅެނީ… މިއަދު އަޕްކޮށްލަދޭނަން… އަދި ކުޑަކުޑަ އިންތިޒާރެއް ކޮށްލާ\nhaadha lahea up kolla leg\nkeep waiting for next part\nޝުކުރިއްޔާ! މިބައި އަޕްކޮށްލުން ތަންކޮޅެއް ލަސްވީ މާ ބިޒީވީމަ… އިރާދަކުރެއްވިއްޔާ މިއަދު އަޕްކޮށްލާނަން\ntody is Tuesday kobaa tha vaahaka…?\nމިހާރުވެސް ތިކަމާ މިއުޅެނީ… އިރާދަކުރެއްވިއްޔާ އަޞްރު ކުރިން އާބައި އަޕްކޮށްލާނަން… އަދި ކުޑަކުޑަ އިންތިޒާރެއް ކޮށްލާ\nSaandy akee fahaa meehe tha….???\nYer inthizaaru kuraanan vaahaka ah…. 😀\nkobaa vaahaka….den saandy ge job akee koba… if u dnt mind can u tell us…\nމިހާރު އަޕްކޮށްލާފަ އިންނާނެ… ސޮރީ ލަސްވީމަ… އަލަށް ހަދާ ގެސްޓް ހައުސްއެއްގެ ވާރކް ކުރަނީ،… އެހެންވެ ވަރަށް ބިޒީ ދުވަސްކޮޅެއް މީ\nasrunamaadah bangigovaafi male’ in vaahakaa ge next part kiyaa hithu mihurii mihaaru… 😉\nމިހާރު އަޕްކޮށްލާފަ އިންނާނެ… ސޮރީ ލަސްވީމަ\nހަޤީޤީ ބިރުވެރި April 19, 2016


BREAKING: Kujjaa Rape Kuri Kaafa Aai Muni Kaafa Hayyarukohffi - Vaguthu\nކުއްޖާ ރޭޕް ކުރި ކާފަ އާއި މުނި ކާފަ ހައްޔަރުކޮށްފި\nދެކުނުގެ ރަށެއްގައި އުމުރުން ދެ އަހަރު ނުވާ ކުޑަ އަންެހެން ކުއްޖާ ރޭޕް ކުރުމުގައި ބައިވެރިވި ކާފަ އާއި މުނި ކާފަ ހައްޔަރުކޮށްފިއެވެ.\nމި ދެ މީހުން ހައްޔަރުކޮށްފައި ވަނީ މީގެ ކުޑަ އިރުކޮޅެއް ކުރިންނެވެ. މި މީހުން ހައްޔަރު ކުރުމަށްފަހު މިހާރު ވަނީ ލޯންޗަށް އަރުވައިގެން އެރަށުން ގެންގޮސްފައެވެ.\nދެކުނު ރަށެއްގައި ތުއްތު ކުއްޖަކު ރޭޕްކުރި މައްސަލަ ފެންމަތިވެފައިވަނީ މިދިޔަ ބުދަ ދުވަހުއެވެ. އެރަށު މީހުން ބުނާގޮތުގައި އެ ކުއްޖާ ރޭޕްކުރުމުގައި ބައިވެރިވެފައި ވަނީ، އެކުއްޖާގެ ބައްޕައާއި، ކާފަ އާއި މުނި ކާފައެވެ.\nޖެނުއަރީ 17, 2020 15:29\nކޮން ދެކުނެއް އުތުރެއް. ނާމާ އެޑްރެސް ލިޔެބަލަ.\nޖެނުއަރީ 17, 2020 19:20\nޝަރުޢީ ހަމަރުހަލާ އޭ ޕީޖީ އޭ ކިޔާ ފަސް ހަ އަހަރު ފަހުން ޖަލު ހުކުމެއް ކޯއްޗެން ހަދަން ތި އުޅެނީ. މީ އިސްލާމީ ޤައުމެއް. ދިވެހި ރައްޔިތުން ބޭނުންވަނީ އިސްލާމީ ޝަރީޢަތް ޤާއިމް ކުރަން.\nޝަރުޢީ ހަމަރުހަލާ އޭ ޕީޖީ އޭ ކިޔާ ފަސް ހަ އަހަރު ފަހުން ޖަލު ހުކުމެއް ކޯއްޗެން ހަދަން ތި އުޅެނީ. މީ އިސްލާމީ ޤައުމެއް. ދިވެހި ރައްޔިތުން ބޭނުންވަނީ އިސްލާމީ ޝަރީޢަތް ޤާއިމް ކުރަން\nޖެނުއަރީ 17, 2020 15:34\nމިއީ ދުނިޔޭގެ އެހެން ގައު މެއްނަ މަ ވަގުތުން މަރުގެ އަދަބު ދިނީސް\nޖެނުއަރީ 17, 2020 17:06\nއިތުރު މީހަކަށް އަނިޔާދޭން ނުކެރޭވަރަށް ޙައްޤު އަދަބު ދޭން ވި. ގެރިމޯދީ ޤައުމަށްވާގޮތް ވާން ދޫކޮށްނުލާ ހެޔޮނުވާނެ. މަސްތުވާ ތަކެއްޗަކީ ހުރިހާ ނުބައި ކަމެއްގެ މަންމައޭ ބުނަނީ އެހެންވެ\nމިސަރުކާރު އައިފަހުން ހާދަ ތިޔާގިއޭ ބަނގުރަލާއި މަސްތުވާތަކެތި.ވެރިމީހާވެސް އިސްތިއުފާދޭންވީ . ޤައުމެއް ނުބެލެހެއްޓޭ . ވެރިކަމަށް އެރިއްސުރެ އެކިއެކި ހިތާމަވެރި ޙާދިޘާތަކޭ\nޖެނުއަރީ 17, 2020 17:29\nސިއްޙީ އަދި ޖިސްމާނީ ދުޅަހެޔޮކަމުގައި ތިބޭ މީހުން ނާއި ކުދީންނަށް ވެކްސިން ދިނުމުގެ ބަދަލުގައި މަޖްބޫކުރުވައިގެން ވެކްސީން ދޭންޖެހޭ މީހުންނަކީ ތީއެވެ\nޖެނުއަރީ 17, 2020 17:38\nކޮބާ ކުއްޖާގެ ބައްޕަ ކުއްލިއަކައް މަލެ އައިސް ހުޅުމާލެގަ އެެކުއްޖާގެ ބައްޕަ އެބައުޅޭ މީހަމަ އިންޑިއާގެ އަވަށެއް މިއަވަށައް ކިޔަނީ އިންޑިއާގެ އަވަށެއްކަމައްވާ ދިވެހިރާއްޖެ މޯދީގެ ކަނާތް\nޖެނުއަރީ 17, 2020 17:39\nރޭޕްކުރުމާއި ޖިންސީގޯނާކުރުމުގެ ތަފާތަކީކޮބާ\nޖެނުއަރީ 17, 2020 19:12\nޖެނުއަރީ 17, 2020 19:21\nގެރި މޯދީގެ ލޮލާއި ނަޝީދުގެ ލޯ ދިމާވޭ\nޖެނުއަރީ 17, 2020 20:41\nޖެނުއަރީ 17, 2020 20:43\nރަސްމީ އިއްޒަތުގަެި ގެންދިޔައީ. މަދުވަނީ މޮޓޮކޭޑް\nޖެނުއަރީ 17, 2020 20:45\nހަރުކަށި ފިކިރޭ ކިޔާފަ ބޮޑުސިންގާ އޮޮޕަރޭޝަނެއް ހިންގާލީ. ރޭޕިސްޓުން ހައްޔަރުކުރަން3ދުވަސް. އަދިހައްޔަރު ކުރީކީ ވެސް ނޫން. ރައްކާތެރިކަންދިނީ. މިސަރުކާރުގެ ރޭވުމަކުން މިގައުމު އިންޑިޔާއަށް ހަދާލަން އުޅެނީ ނޫންބާއޭ ހީވޭ.\nޖެނުއަރީ 17, 2020 20:48\nރޭޕްކުރާ މީހުނަށް މިސަރުކާރުން ދެނީ ހިމާޔަތް.\nޖެނުއަރީ 17, 2020 21:04\nހޯރަ އިއްބެ ކަހަލަ ކުޑަކުދިން ނާއި ބެހޭމީހުން މިނިވަން ކުރާ ސަރުކާރެއްގައި މިކަހަލަ ޖަނަވާރު އަމަލު ހިނަގާނެ. އިންޑިއާއަށް ރާއްޖެވަނީ\nޖެނުއަރީ 17, 2020 21:44\nހަމަ ކުއްލިއަކަށް ކުއްޖާގެ ބައްޕަ އެނުބާ އަމަލުހިންގާ އި ރަށް ކާފަ އާއި މުނިކާފަ ވެސް އޭގެ ތެ ރޭގަ ހިމެނޭކަން އެގުނީ ކިހިނެއްތޯ؟ ތިކަމުން ދޭހަވަނީ އެގޭ ބަޔަކުންނަށް އެގޭ ސިއް ރެއް ގޮތުގަ ތިކަންތަށް އޮތްކަން މިކަމުން މިއެގެނީ ބަޔަކު އިހްމާލް ވެފައިވާލެއް ބޮޑުކަން\nޖެނުއަރީ 20, 2020 10:31\nޖަނަވާރުވެސް އޭގެދަރިއަށް ކަމޭހިތާ ރަށްކާތެރިކަންދޭނެ ނަމަވެސް މިއަދުމިފެންނަނީ ޖަނަވާރުން\nނަށްވުރެވެސް ދަށުފެންވަރަށް ބައެއްއިންސާނުންގޮސްފައިވާތަން ވީމާ، ހަމައެކަނި ހައްޔަރުކުރެއް\nވުމަކުން އެފަރާތުންކުރި މުޑުދާރު ރަހުމުކުޑައަމަލަށް އަދަބަކަށްނުވާނެ މިފަދަފަރާތްތަށް ހައްޔަރު\nކުރެއްވުމުގެއިތުރަށް ކުރިކުށަށް ހައްގުއަދަބު ( އިސްލާމްދީނުގައި ކަނޑައަޅުއްވާފައިވާ ) ދިނުމަކީ\nމިފަދަޢަމަލުހިންގާ އެހެންފަރާތްތަކަށް ލިބޭ މެސެޖަކަށްވާނެ ސިޔާސީބައެއްކުށްކުށަށްވުރެ މިފަދަ\nލާއިންސާނީ ކުށްހުއްޓުވުން މާމުހިއްމުކަމުގައި ދެކެން ނަމަވެސް މިއަދުފެންނަނީ.........


Dhekunu Korea in China ge ehee ah edhefi\nދެކުނު ކޮރެއާގެ ރައީސް މޫ ޖޭއިން (ކ) އަދި ޗައިނާގެ ފޮރިން މިނިސްޓަރު ވަންގް ޔީ: އުތުރު ކޮރެއާއާ ބެހޭ ގޮތުން ވާހަކަ ދެއްކެވި\nއުތުރު ކޮރެއާ އާއި ދެކުނު ކޮރެއާ މަޝްވަރާ ކުރަން ކިތަންމެ ފަހަރަކު ތާރީހު ކަނޑައަޅައިފި އެވެ. މަޝްވަރާތައް ހިނގައިގަންނަ ގޮތެއް އަދިވެސް ނުވެ އެވެ. ދެ ކޮރެއާގެ ދެމެދުގައި ވާހަކަ ދައްކަން ފަސޭހަ ކުރުމަށް ބެހެއްޓި ޓެލެފޯން ހޮޓްލައިނަށް ނޯތު ކޮރެއާއިން ޖަވާބެއް ނުދެ އެވެ.\nދެ ކޮރެއާގެ ރައީސުން ބޯޑަރު ސަރަހައްދުން ބައްދަލު ކުރައްވައި އާ ފެށުމަކުން މަޝްވަރާތައް ފަށަން އޯކޭ ދިނުމަށް ފަހު ހިނގާ ކޫސަނި ކަމެއްގެ ސަބަބުން އުތުރު ކޮރެއާގެ އަޑެއްބަޑެއް ވެސް ނުއިވެ އެވެ.\nދެ ކޮރެއާގެ މަޝްވަރާތަކަށް އެންމެ ފަހުން ހުރަސް އެޅުނީ ދެކުނު ކޮރެއާއާ ހެދި އެވެ. އެމެރިކާއާއެކު ދެކުނު ކޮރެއާ އޮންނަ ގާތް ކަމަކީ އުތުރު ކޮރެއާ އެހާ ހިތްހަމަ ޖެހޭ ކަމެއް ނޫނެވެ. މިފަދަ އެތައް ސަބަބެއް މެދުވެރިވެ މަޝްވަރާތައް އަދި ވެސް އޮތީ ފެށި ހިސާބުގަ އެވެ.\nޗައިނާގެ ފޮރިން މިނިސްޓަރު ވަންގް ޔީއާއެކު ކުރެއްވި މަޝްވަރާއެއްގައި ދެކުނު ކޮރެއާގެ ރައީސް މޫން ޖޭއިން ވިދާޅުވި ގޮތުން ޗައިނާއިން ކަމޭ ހިތައިފި ނަމަ މޝްވަރާތައް ފަސޭހަ ވެދާނެ އެވެ. ދެކުނުން ބުނީ ކޮންމެ ގޮތެއް ހަދާފައި ނަމަވެސް ޗައިނާއިން މެދުވެރިއެއްގެ ރޯލު އަދާ ކޮށްދޭން ޖެހޭ ކަމަށެވެ.\nފޮރިން މިނިސްޓަރު ވަންގް ޔީ ވިދާޅުވި ގޮތުގައި ޗައިނާއިން މެދުވެރިއެއްގެ ރޯލު އަދާ ކޮށްދެއްވާނެ އެވެ. އަދި މަޝްވަރާތަކަށް އަބަދުވެސް ދޭ އަހަންމިޔަތު ދޫކޮށްނުލައްވާނެ އެވެ.\nޗައިނާއިން ބުނީ ނޯތު ކޮރެއާއިން ނިއުކްލިއާ ހަތިޔާރު އުފެއްދުމާ ބެހޭ ގޮތުން ވެސް މަޝްވަރާ ކުރައްވާނެ ކަމަށާއި ފަނާ ކުރަނިވި ބޭނުންތަކުގައި ނިއުކްލިއާ މާއްދާތައް ބޭނުން ހިފުމަށް ޗައިނާ ގަބޫލު ނޫން ކަމަށެވެ.\nވަންގް ޔީ އާއި މޫން ޖޭއިންގެ ބައްދަލު ކުރެއްވިއިރު އުތުރު ކޮރެއާއިން ބެލަސްޓިކް މިސައިލް ޓެސްޓެއް ނުކުރެ އެވެ. އުތުރު ކޮރެއާއިން ބެލަސްޓިކް މިސައިލް ޓެސްޓްކުރީ ސެޕްޓެމްބަރު 15 ގައެވެ. އުތުރު ކޮރެއާއިން ޖަޕާން ކަނޑަށް އަމާޒުކޮށް ފޮނުވި ބެލަސްޓިކް މިސައިލް 60 ކިލީމީޓަރު އުހުން 800 ކިލޯމީޓަރަށް ވަނީ ދަތުރު ކޮށްފަ އެވެ.\nޗައިނާ ނިއުކްލިއަ އުތުރު ކޮރެއާ


Bridge ah3aharu: Dhe rashuge igsthisaadhu gulhuvaala dheefi!\nބުރިޖަށް3އަހަރު: ދެ ރަށުގެ އިޤުތިޞާދު ގުޅުވާލަދީފި!\nކަނޑު ހުރަސްކޮށް އަޅާ ބުރިޖަކުން މާލެ-ހުޅުލެ އަދި ހުޅުމާލެ ގުޅުވާލުމަކީ މީގެ އަހަރުތަކެއް ކުރިން ފެށިގެން ދެކެވެމުންދިޔަ ވާހަކައެކެވެ. އެކި ސިޔާސީ ލީޑަރުން، އެއީ އެބޭފުޅުން އެންމެ ފުރަތަމަ ކުރެއްވި މަސައްކަތެއް ކަމަށް ވިދާޅުވެ، "ކްރެޑިޓް" ނަންގަވައެވެ. ބައެއް މީހުން ބުނާ ގޮތުގައި، މާލެއާއި ހުޅުލެ ފާލަމަކުން ގުޅުވާލުމުގެ ވިސްނުން އެންމެ ފުރަތަމަ ގެންގުޅުއްވި ވެރިއަކީ، ދިވެހި ޖުމްހޫރިއްޔާގެ ތިންވަނަ ރައީސް އަލްއުސްތާޛު މައުމޫން ޢަބްދުލްޤައްޔޫމެވެ.\nބުރިޖެެއްގެ ވިސްނުމުގެ ވެރިއަކީ ޙަޤީޤަތުގައި ކޮބައިކަން، ތާރީޚުގެ ޞަފުޙާތަކުގެ ބޮޑު އޮޅުން ބޮޅުމަކަށް ވަނީ ވެފައެވެ. އެހެނަސް ސާފުކޮށް ފެންނަން އޮތް ކަމަކީ، މާލެ-ހުޅުލެ-ހުޅުމާލެ ގުޅުވާލުމުގެ ވިސްނުމުގެ މަސައްކަތް ފަށައި، ކާމިޔާބުކަމާއެކު އެ މަޝްރޫޢު ނިންމެވި ވެރިއަކީ ކުރީގެ ރައީސް ޔާމީން ޢަބްދުލްޤައްޔޫމެވެ.\nކަނޑެއް ހުރަސްކޮށް މިފަަދައިން ބުރިޖެއް އެޅުމުގެ އެންމެ ބޮޑު އަމާޒަކީ އިންސާނުންގެ ދަތުރުފަތުރަށް ލުއިތަކެއް ހޯދައިދީ، ތޮއްޖެހިފައިވާ ތަންތަނަށް ކުޑަ ނަމަވެސް ފަސޭހައެއް ހޯދައިދިނުމެވެ. ސިނަމާލެ ބުރިޖު އެޅިގެން ދިޔައީވެސް މި އަމާޒުގައި، "މޮބިލިޓީ" އިތުރުކުރެވިއްޖެނަމަ އޭގެ ތެރެއިން ހެޔޮ އެތަކެއް ފައިދާތަކެއް ފެންނާނެކަމުގެ އުންމީދުގައެވެ.\nއެގޮތުން، ސިނަމާލެ ބުރިޖާއެކު ފެނިގެންދިޔަ އެންމެ ފަހި މަންޒަރަކީ މާލެއާއި ހުޅުމާލެއަށް އައި އިޤުތިޞާދީ މަންފާތަކެވެ. އެ ބުރިޖު ހުޅުވިތާ3އަހަރު ފުރުނުއިރު، އެ މަންފާތަކަށް ނަޒަރު ހިންގާލުމަކީ މުހިންމު ކަމެކެވެ.\nސިނަމާލެ ބުރިޖު ހުޅުވިގެން ދިއުމާއެކު، މާލެ އަދި ހުޅުމާލޭގެ ކުދި އަދި މެދުފަންތީގެ ވިޔަފާރިތަކަށް ބޮޑު ކުރިއެރުމެެއް ލިބިގެންދިޔަކަން ކަށަވަރެވެ. ކުރު ރާސްތާގެ ދަތުރަކަށްފަހު އެކުވެރިން، ލޯބިވެރިން އަދި ޢާއިލާތަކުންވެސް ދެ ރަށުގެ ކެފޭ/ރެސްޓޯރެންޓަކަށް ޒިޔާރަތްކުރަން ފެށިއެވެ. ކުރިން ފެރީ އޮތްއިރު ޒިޔާރަތް ކުރި މިންވަރަށްވުރެ މާގިނައިން، އެތަންތަނަށް މީހުން ޒިޔާރަތްކުރަން ފެށިއެވެ. މިކަން، ހުޅުމާލޭގެ ބީޗްގައި ކެފޭތައް ހިންގި ދުވަސްވަރު ވަކިން ޚާއްޞަކޮށް ފެންނާނެއެވެ.\nމި ކެފޭ އަދި ރެސްޓޯރެންޓްތަކަށް ޑިމާންޑް ބޮޑުވާ ވަރަކަށް، ބޭނުންވާ އެކި ތަކެތި ގިނައިން ގަންނާނެއެވެ. އެ ހިސާބުން އެތަންތަނުގެ ސަޕްލަޔަރުންނަށްވެސް އާމްދަނީ އިތުރުވީއެވެ. ނަތީޖާއެއްގެ ގޮތުން، އިޤުތިޞާދުގެ ތެރޭގައި ދައުރުވާ ފައިސާގެ އަދަދު އިތުރުވެއެވެ.\nކެފޭ/ރެސްޓޯރެންޓްތަކުގެ އިތުރުން މާލެ އަދި ހުޅުމާލޭގެ އެކި ފިހާރަތަކަށްވެސް ސިނަމާލެ ބުރިޖު ހުޅުވުމުގެ ފައިދާ ލިބިގެންދިޔައެވެ. ބޮޑެތި ފިހާރަތަކަށް މީގެކުރިން ވަންނަމުން ދިޔަ އަދަދަށްވުރެ ގިނައިން ކަސްޓަމަރުން ޒިޔާރަތްކުރަން ފެށިއެވެ. މިކަމުގެ ސަބަބުންނާއި، ބުރިޖާއި ގުޅުންހުރި އެހެނިހެން ޚިދުމަތްތަކާ އެކު މާލޭ ސަރަޙައްދުގައި އިތުރު ވަޒީފާތަކެއްވެސް އުފެދުނެވެ. ނަތީޖާއެއްގެ ގޮތުން އާންމު ފަރުދުންގެ ދިރިއުޅުމުގެ ހާލަތުވެސް އިހުނަށްވުރެ ރަނގަަޅުވިއެވެ.\nސިނަމާލެ ބުރިޖު ހުޅުވާލިތާ3އަހަރު ފުރި، 4ވަނަ އަހަރަށް މަރުޙަބާ ކިޔާއިރު އެ ބުރިޖު ވެފައިވަނީ ގިނަ ބަޔަކަށް ލިބުނު ބޮޑު ނަސީބަކަށެވެ. އެ ބުރިޖުން ގުޅުވާލަދިނީ ހަމައެކަނި ދެ ރަށެއް ނޫނެވެ. ގުޅުވާލަދިނީ ދެ ރަށާއި އޭގެ އިޤުތިޞާދީ ހަރަކާތްތަކެވެ.


ޤިޔާމަތްދުވަހު ﷲގެ ހިޔާވަހިކަމުން ހިޔާވަހިކަންދެއްވާ ހަތްބައެއްވެއެވެ. – DhiSalafiyyah\nعَنْ أَبِي هُرَيْرَةَ، عَنِ النَّبِيِّ صَلَّى اللهُ عَلَيْهِ وَسَلَّمَ، قَالَ: ((سَبْعَةٌ يُظِلُّهُمُ اللهُ فِي ظِلِّهِ يَوْمَ لَا ظِلَّ إِلَّا ظِلُّهُ: الْإِمَامُ الْعَادِلُ، وَشَابٌّ نَشَأَ بِعِبَادَةِ اللهِ، وَرَجُلٌ قَلْبُهُ مُعَلَّقٌ فِي الْمَسَاجِدِ، وَرَجُلَانِ تَحَابَّا فِي اللهِ اجْتَمَعَا عَلَيْهِ وَتَفَرَّقَا عَلَيْهِ، وَرَجُلٌ دَعَتْهُ امْرَأَةٌ ذَاتُ مَنْصِبٍ وَجَمَالٍ، فَقَالَ: إِنِّي أَخَافُ اللهَ، وَرَجُلٌ تَصَدَّقَ أَخْفَى حَتَّى لَا تَعْلَمَ شِمَالُهُ مَا تُنْفِقُ يَمِينُهُ، وَرَجُلٌ ذَكَرَ اللهَ خَالِيًا، فَفَاضَتْ عَيْنَاهُ)). (متفق عليه)\nމާނައީ: ނަބިއްޔާ ޞައްލަﷲ ޢަލައިހިވަސައްލަމަގެ ކިބައިން އަބޫ ހުރައިރާ ރަޟިޔަﷲ ޢަންހު ރިވާކުރެއްވިއެވެ. އެކަލޭގެފާނު ޙަދީޘް ކުރެއްވިއެވެ. “ﷲގެ ހިޔާވަހިކަން މެނުވީ ހިޔާވަހިކަމެއް ނުވާދުވަހުގައި، އެއިލާހުގެ ހިޔާވަހިކަމުން ހިޔާވަހިކަން ދެއްވާ ހަތްބައެއްވެއެވެ. (އެއީ) ޢަދުލުވެރި އިމާމުއާއި، ﷲއަށް އަޅުކަންކުރުމުގައި ޒުވާންކަން ހޭދަކުރި ޒުވާނާއާއި، އެމީހެއްގެ ހިތް މިސްކިތްތަކާގުޅިފައިވާ މީހާއާއި، މާތް ﷲ އަށްޓަކައި ލޯބިވެ އެގޮތުގައި ބައްދަލުވެ އަދި އެގޮތުގައި ވަކިވާ ދެމީހުންނާއި، ނަސަބުވެރި ރީތި އަންހެނެއް (ފާޙިޝް ޢަމަލެއްކުރުމަށް) ގޮވާލުމުން، ‘ހަމަކަށަވަރުން ތިމަން ﷲއަށް ބިރުވެތިވަމޭ’ ބުނެ (އެކަމުން ދުރުވެގަންނަ) މީހާއާއި، ޞަދަޤާތްކުރާއިރު އެމީހާގެ ކާނަތުން ހޭދަކުރާ އެތި ވައަތަށްވެސް ނޭނގޭހާ ސިއްރުން ހޭދަކުރިމީހާއާއި، އެކަހެރިވެހުރެ ﷲ ހަނދުމަ ކުރުމުން އޭނާގެ ދެ ލޮލޮން ކަރުނަ އޮހޮރޭ މީހާއެވެ.”\nރަސޫލުﷲ ޞައްލަﷲ ޢަލައިހިވަސައްލަމަގެ މިޙަދީޘްފުޅުގައި އެވަނީ ދުނިޔެމަތީގައި އުޅުނުއިރު ޚާއްޞަ ޞިފަތަކަކުން ޞިފަލިބިގަތްބަޔަކަށް، ޤިޔާމަތްދުވަހުގައި މަތިވެރިވެގެންވާ ޚާއްޞަކަމެއް ދެއްވާނޭކަމުގެ ޚަބަރުދެއްވާފައެވެ. މަޙްޝަރުގެ މައިދާނުގައި، އެންމެހާ މީސްތަކުންގެ ކުރިމަތީގައި މިފަދަ މަތިވެރި ޤަދަރަކާއި ޝަރަފެއްލިބުމަކީ ބޮޑުވެގެންވާ މަތިވެރިކަމަކާއި ޝަރަފެކެވެ. އެންމެހާ މީސްތަކުން އެފަދަ ޤަދަރަކާއި ޝަރަފަކަށް އެދިއެދި ތިއްބައި، މިމަތިވެރިކަން ލިބޭ މީހުންގެ ތެރޭގައިވާނޭ މީހަކީ ޝައްކެއްވެސްނެތްގޮތުގައި އުފާކުރާނެމީހެކެވެ.\nމިޙަދީޘަކީ އެފަދަ ބިރުވެރި، ނުރައްކާތެރި ދުވަހަކަށް ވިސްނުންބަހައްޓައިގެން ތައްޔާރުވާމީހަކަށް އޮތް ހިތްހަމަޖެހުމެކެވެ. އެމީހާގެ ކާމިޔާބުގެ ލަނޑުދަނޑި ޙާޞިލުކުރުމަށްޓަކައި ހިތްވަރުއާކޮށްދީ، އިތުރަށް ހީވާގިކުރުވާނެކަމެއްވެސްމެއެވެ. ހަމައެފަދައިން، އެދުވަހާމެދުގައި ޣާފިލުވެފައިވާ ހިތްތައް ހޭލައްވައި، ވިސްނުމުގެ އަހުލުވެރިންގެ މަގަށް ގެނެސްދޭނެ ޙަދީޘެކެވެ. މިޙަދީޘާ ބެހޭގޮތުން އިބްނު ޢަބްދުލްބައްރު ރަޙިމަހުﷲ އެކަލޭގެފާނުގެ މުއައްޠާ ޝަރަޙަކުރައްވާފައިވާ ފޮތް ‘އައްތަމްހީދު’ ގައި ވިދާޅުވެފައިވެއެވެ. “މިއީ ފަޟާއިލުލް އަޢުމާލާގުޅޭގޮތުން ވާރިދުވެފައިވާ ޙަދީޘްތަކުގެ ތެރެއިން އެންމެ ރިވެތި ޙަދީޘެވެ. އަދި އެންމެ ޢާއްމުވެގެންވާ، އަދި އެންމެ ޞައްޙަވެގެންވާ ޙަދީޘެވެ. إن شاء الله.” (التمهيد: 2/284)\nހަމައެކަނި ޤިޔާމަތްދުވަހުގައި ﷲގެ ހިޔާވަހިކަމުން ހިމާޔަތް ލިބެނީ މިޙަދީޘްގައިވާ ހަތްމީހުންނަށް އެކަންޏެއްނޫނެވެ. މިޙަދީޘްގައި އެވަނީ އެދުވަހުން ﷲގެ ހިޔާވަހިކަން ލިބޭ ހަތްމީހެއްގެވާހަކައެވެ. މިޙަދީޘްގައިވާ މީހުންގެ އިތުރުންވެސް ﷲގެ ހިޔާވަހިކަން ލިބޭނެމީހުންގެ ވާހަކަ އެހެން ޙަދީޘްތަކުގައި ބަޔާންވެގެންވެއެވެ. މިގޮތުން މިމައުޟޫޢުއާގުޅޭގޮތުން އަލްޙާފިޡް އިބްނު ޙަޖަރުވަނީ ފޮތެއް އެކުލަވާލައްވާފައެވެ. އެފޮތުގެ ނަމަކީ ‘މަޢުރިފަތުލް ޚިޞާލުލް މޫޞިލަތު އިލައްޡިލާލި” އެވެ. އިބްނު ޙަޖަރަށްފަހުގައި އައްސުޔޫޠީއާއި ޢަބްދުއްރަޙްމާން އައްސަޚާވީ ވަނީ މިމަޢުޟޫޢުގައި ފޮތް އެކުލަވާލައްވާފައެވެ. މިޙަދީޘްގައިވާ7ބައިގެމީހުންނާއި، އިބްނު ޙަޖަރު އެކުލަވާލައްވާފައިވާ ޙަދީޘްތަކުން ގެންނަވާފައިވާ 21 ބައިގެމީހުންނާއެކު 28 ބައިގެމީހުންނަށް އަރައެވެ. އަދި އައްސުޔޫޠީ އެކުލަވާލައްވާފައިވާ ޙަދީޘްތަކުން އިތުރު 42 ބައިގެމީހުންނަށް އަރައެވެ. އަދި އައްސަޚާވީ ޙަދީޘްތައް އެއްކުރެއްވުމަށްފަހުގައި ހިޔާވަހިކަން ލިބޭ އިތުރު 24 ބައިގެމީހުން ގެންނަވާފައިވެއެވެ. އެހެންކަމުން މުޅިއެކު 94 ބައިގެމީހުން މީގެތެރޭގައި ހިމެނެއެވެ. ނަމަވެސް އެޢިލްމުވެރިން އެޢަދަދުކުރައްވާފައިވަނީ ޟަޢީފު ރިވާޔަތްތަކާއެކުގައެވެ. އަދި ހަމައެހެންމެ ބައެއް ބައިގެމީހުންނަކީ އަނެއްބައެއްގެ ތެރެއަށް ވަދެގެންވާ ބައެކެވެ. މިސާލަކަށް؛ ބައެއް ރިވާޔަތްތަކުގައި އެމީހާގެ ހިތް މިސްކިތާ ގުޅިފައިވާމީހާކަމަށް އައިސްފައިވާއިރު، އަނެއްބައި ރިވާޔަތްތަކުގައި މިސްކިތަށް ހިނގާފަދާމީހާއާއި، މިސްކިތްތަކުގެ ފަޅުކަން ފިލުވާމީހާ އައިސްފައިވެއެވެ. އަޞްލަށްބަލާއިރު މިއީ ގާތްގަނޑަކަށް އެއްމާނައެއްގައި އައިސްފައިވާ ރިވާޔަތްތަކެކެވެ. ޢިލްމުވެރިން މިމައުޟޫޢުގައި ޚާއްޞަފޮތްތައް އެކުލަވާލުމުން ދޭހަވާ މުހިއްމު ނުކުތާއަކީ މިޙަދީޘްގެ މުހިއްމުކަމެވެ. އަދި މިޙަދީޘްތައް މަޝްހޫރުވެފައި، ފައިދާގެ ބޮޑުކަމެވެ.\nމުޙައްމަދު ބުން ޞާލިޙު އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “ﷲ ހިޔާވަހިކަން ދެއްވާނެ ހަތްމީހަކުވެޔޭ ޙަދީޘްގައި އޮތުމުގެ މުރާދަކީ ހަމައެކަނި އެހަތްމީހުން އެކަނިކަން ބަޔާންކުރެއްވުމެއްނޫނެވެ. މި ހަތްބައިގެ މީހުން ފިޔަވައި އެހެންމީހުންނަށްވެސް ﷲ ހިޔާވަހިކަން ދެއްވައެވެ. އަލްޙާފިޡު އިބްނު ޙަޖަރު (ޞަޙީޙުލް) ބުޚާރީގެ ޝަރަޙާގައި އިތުރު 20 ބައިގެމީހުން ގެންނަވާފައިވެއެވެ. ރަސޫލުﷲ ޞައްލަﷲ ޢަލައިހިވަސައްލަމައަކީ ބައެއްފަހަރަށް އެމަޤާމަކާ މުނާސަބުވާގޮތަކަށް ޙަދީޘްކުރައްވާ ބޭކަލެކެވެ. ބައެއްފަހަރަށް ހަތެއް، ތިނެއް، ހަތަރެއް ނުވަތަ އެފަދަ ޢަދަދެއް ޙަދީޘްކުރައްވާފައިވާތަން ފެންނާނެއެވެ. އޭގެތެރޭގައި އެކަލޭގެފާނު ބައެއްކަންކަން ނުގެންނަވާވެސް ދޫކޮށްލައްވައެވެ. އެހެނީ، އެކަލޭގެފާނު عليه الصلاة އަކީ ޚަލްޤުތަކުންކުރެ އެންމެ ފަޞޭޙާތްތެރި، އެންމެ ބަލާޣާތްތެރި ސާހިބާއެވެ. އެކަލޭގެފާނު ޙަދީޘްކުރައްވަނީ އެމަޤާމަކާ މުނާސަބުވާގޮތަށެވެ.” (شرح رياض الصالحين: 3/643)\nދެންފަހެ، މިޙަދީޘަކީ މަތިވެރިވެގެންވާ، ޢިބްރަތުން ފުރިގެންވާ ޙަދީޘެކެވެ. އަލްޙާފިޡު އިބްނު ރަޖަބު ރަޙިމަހުﷲ ޞަޙީޙުލް ބުޚާރީގެ ޝަރަޙާގައި ވިދާޅުވެފައިވެއެވެ. “(މިޙަދީޘްގައިމިވާ) ހަތްބައިމީހުންގެ ޢަމަލުތަކަށް ބަލާއިރު ޢަމަލުތައް ތަފާތުނަމަވެސް، (މިހުރިހާ އެންމެންގެ ޢަމަލުތައް) ޖަމާވަނީ އެއްމާނައަކަށެވެ. އެއީ އެބައިމީހުން، އެބައިމީހުންގެ ނަފްސާކޮށްފައިވާ ޖިހާދަށެވެ. އަދި އެބައިމީހުންގެ ހަވާނަފްސުގެ ގޮވާލުމާ ޚިލާފުވުމެވެ. މިކަމަށްޓަކައި އެންމެފުރަތަމަ ބޭނުންވެގެންވަނީ ވަރުގަދަވެގެންވާ ހަރުދަނާކަމަކާއި، ޝަހްވަތާއި ރުޅިއާއި އަމިއްލައެދުން ގޮވާލާގޮވާލުންތަކުން ދުރުވާނެ ކެތްތެރިކަމެކެވެ. މިގޮވާލުންތަކާ ދުރުހެލިވުމަކީ ނަފްސަށް ބޮޑުވެގެންވާ އުނދަގޫކަމެކެވެ. އެކަމުގައި ބޮޑުވެގެންވާ ކެކުޅުންތަކެއްވާނެއެވެ. ޝަހްވަތާއި، ރުޅީގެ ސަބަބުން އެ އެދޭކަންތައްތައް ނުފުއްދައި ދޫކޮށްލުމަކީ، ޝަހްވަތާއި ރުޅީގެ އަލިފާނުން ހިތް އަންދާކުދިކުދިކޮށްލާފާނެކަމެކެވެ. (ޤިޔާމަތްދުވަހުގައި) ކޮޅަށްތިބޭއިރު ހޫނުކަން ގަދަވެގެންދާއިރު، މިކަންކަމަށް ކެތްތެރިވުމުގެ ޘަވާބުވާހުށްޓެވެ. އެދުވަހުގައި މީސްތަކުންނަށް ހިޔާވަހިވާނޭ ހިޔާވަހިކަމެއްނުވާނެއެވެ. އެބައިމީހުންގެ މައްޗަށް އިރުގެ ހޫނު ވެރިވެގެންވާނެއެވެ. (އެހިނދު) މިހަތްބައިގެމީހުން ވާހުށީ ﷲގެ ހިޔާވަހިކަމުގައެވެ. އެމައިދާނުގެ ހޫނުކަމުން މިބައިމީހުންނަކަށް އުނދަގުލެއް ނުފޯރާނެއެވެ. އެއީ ދުނިޔެމަތީގައި އެބައިމީހުންގެ ޝަހްވަތާއި ރުޅީގެ ހޫނަށް ކެތްތެރިވުމުގެ ޖަޒާއެއްގެގޮތުގައެވެ.” (فتح الباري لابن رجب: 4/59)\nޙަދީޘްގައިއެވާ ހިޔާވަހިކަމަކީ ކޮބާ؟\nމިޙަދީޘްގައިވާ ހިޔާވަހިކަމަކީ ﷲގެ ރަޙްމަތްފުޅުކަމުގައިއާއި ޢިއްޒަތްތެރިކަމާއި، އެއިލާހުގެ ހިމާޔަތްކަމުގައި ބުނެވިފައިވެއެވެ. އަދި އެއީ ސުވަރުގޭގެ ހިޔާވަހިކަންކަމުގައިވެސް ބުނެވިފައިވެއެވެ. އަދި އެއީ ﷲ ސުބުޙާނަހޫ ވަތަޢާލާގެ ޢަރުޝީގެ ހިޔާވަހިކަންކަމުގައިވެސް ބުނެވިފައިވެއެވެ. މީގެތެރެއިން އެންމެ ޞައްޙަ ބަސްފުޅަކީ އެންމެފަހުން މިބުނެވުނު ޢަރުޝީގެ ހިޔާވަހިކަމެކެވެ.\nއަބޫ ޢަބްދުﷲ އިބްނު މަންދާ ރަޙިމަހުﷲ، އެކަލޭގެފާނުގެ “ކިތާބުއްތައުޙީދު” ގައި ބާބެއް ބަންނަވަމުން ވިދާޅުވެފައިވެއެވެ. “އެހެން ބަޔާންކޮށްދިނުމެއް؛ ﷲ ގެ އަޅުތަކުންކުރެ އެއިލާހު އެދިވޮޑިގެންނެވި އަޅަކަށް ހިޔާވަހިކަންދެއްވާ ހިޔާވަހިކަމެއް ޢަރުޝިއަށް ލިބިގެންވެއެވެ.” މީގެ ފަހުގައި އިބްނު މަންދާގެ ސަނަދުން މިކަމާގުޅޭ ޙަދީޘްތައް ގެންނަވާފައިވެއެވެ. (كتاب التوحيد لابن منده: تحقيق: علي بن محمد بن ناصر الفقيهي: 3/190)\nއިބްނު ރަޖަބު ރަޙިމަހުﷲ ވިދާޅުވެފައިވެއެވެ. “ނަބިއްޔާ ޞައްލަﷲ ޢަލައިހިވަސައްލަމަގެ އަރިހުން ޞައްޙަކޮށް ރިވާވެގެންވެއެވެ. ((مَنْ أَنْظَرَ مُعْسِرًا أَوْ وَضَعَ عَنْهُ، أَظَلَّهُ اللهُ فِي ظِلِّهِ)) (މާނައީ: “ދަރަނިވެރިވެފައިވާމީހާއަށް އަޅާލާމީހާ ނުވަތަ އެމީހާގެ މަތިން ދަރަނި އަދާކޮށްދީފިމީހާ، އެއިލާހުގެ ހިޔާވަހިކަމުން އެމީހަކަށް ﷲ ހިޔާވަހިކަން ދެއްވާނެއެވެ.”) މިޙަދީޘް ގެންނަވާފައިވަނީ މުސްލިމް، އަބުލް ޔުސްރުލް އަންޞާރީގެ ޙަދީޘްގައެވެ. އިމާމް އަޙްމަދާއި ތިރުމިޛީ ނެރުއްވާފައިވާ، އަބޫ ހުރައިރާ ރަސޫލުﷲ ޞައްލަﷲ ޢަލައިހިވަސައްލަމަ ކިބައިން ރިވާކުރައްވާފައިވާ ޙަދީޘްގައިވެއެވެ. ((مَنْ نَفَّسَ عَنْ غَرِيمِهِ أَوْ مَحَا عَنْهُ كَانَ فِي ظِلِّ الْعَرْشِ يَوْمَ الْقِيَامَةِ)) (މާނައީ: “އެމީހަކަށް ދަރަނިވެރިވެފައިވާމީހާގެ ދަރަނި ފިލުވައިދީފިމީހާ، ނުވަތަ އެމީހާއަށް އެދަރަނި ޢަފޫކޮށްފިމީހާ ޤިޔާމަތްދުވަހު ވާހުށީ ޢަރުޝީގެ ހިޔާވަހިކަމުގައެވެ.”) މިޙަދީޘުން ދޭހަކޮށްދެނީ ﷲގެ ހިޔާވަހިކަމުގެ މުރާދަކީ ޢަރުޝީގެ ހިޔާވަހިކަމެވެ.” (فتح الباري لابن رجب: 4/64)\nއައްޝައިޚް ޢަޠިއްޔާ މުޙައްމަދު ސާލިމް “ފީ ޡިއްލި ޢަރުޝިއް ރަޙްމާން” ގައި ވިދާޅުވެފައިވެއެވެ. “ދުނިޔެމަތީގައި އަހަރެމެން ހިޔާވަހިކަންދޭގޮތް ބަޔާންކޮށްދޭގޮތަށް، ޢަރުޝިން ހިޔާވަހިކަން ދޭނެގޮތުގެ ޙަޤީޤަތް އަހަރެމެންނަކަށް ބަޔާންނުކުރެވޭނެއެވެ.” (في ظلال عرش الرحمن: ص.66)\n1. ޢަދުލުވެރި އިމާމަކީ ކޮބާ؟\nމުޙައްމަދު ބިން ޞާލިޙު އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “(ޙަދީޘް) ފައްޓަވާފައި އެވަނީ ޢަދުލުވެރި އިމާމު އިންނެވެ. އެއީ މީސްތަކުންގެ މެދުގައި ޢަދުލުވެރިވާ ވެރިމީހާއެވެ. ވެރިޔަކަށް އެންމެ މުހިއްމުވެގެންވާ ޢަދުލުވެރިކަމަކީ މީސްތަކުންގެ މެދުގައި ޙުކުމް ކުރާއިރު ﷲގެ ޝަރީޢަތަށް ޙުކުމްކުރުމެވެ. އެހެނީ، ﷲ ގެ ޝަރީޢަތަކީ އެއީ ޢަދުލެވެ. ޝަރީޢަތާ ޚިލާފުވާގޮތަށް ހެދިފައިވާ ވަޟުޢީ ޙުކުމްތަކަށް ޙުކުމްކުރުމަކީ އެންމެ ބޮޑުވެގެންވާ އަނިޔާވެރިކަމެވެ. އަދި ﷲގެ ހިޔާވަހިކަން ފިޔަވައި އެހެން ހިޔާވަހިކަމެއް ނުވާދުވަހު، އެހިޔާވަހިކަމާ އެންމެ ދުރުވެގެންވާމީހާއެވެ. ﷲގެ ޝަރީޢަތް ފިޔަވައި އެހެން ޝަރީޢަތްތަކުން ﷲގެ އަޅުތަކުންގެ މެދުގައި ޙުކުމްކުރުމަކީ ޢަދުލުވެރިކަމެއް ނޫނެވެ…. ހަމައެފަދައިން ޢަދުލުވެރިކަމުގެ ތެރޭގައި އެމީހާގެ އަމިއްލަ ނަފްސާދެކޮޅަށް ނަމަވެސް ނުވަތަ އެމީހާއާ އަރިސްވެގެންވާ މީހުންނާ ދެކޮޅަށް ނަމަވެސް ޙައްޤުގައި ހިފެހެއްޓުންވެއެވެ…. ހަމައެފަދައިން (ޙުކުމްކުރުމުގައި) އެމީހާގެ ގާތްތިމާގެ މީހުންނާ އެނޫންމީހުން ފަރަޤުނުކުރުންވެއެވެ.” (انظر: شرح رياض الصالحين: 3/643، 644)\nއިބްނު ރަޖަބު ރަޙިމަހުﷲ ވިދާޅުވެފައިވެއެވެ. “އެމީހާއަކީ (އެބަހީ؛ ޢަދުލުވެރި ވެރިޔާއަކީ) ޤިޔާމަތްދުވަހުގައި މީސްތަކުންކުރެ އެންމެ އަރިސްވެގެންވާ މީހާއެވެ. އެމީހާވާހުށީ ރަޙްމާންވަންތަ އިލާހުގެ ކަނާތްފަރާތުގައިވާ ނޫރުންވާ މިންބަރެއްގައެވެ. އެއީ (ދުނިޔެމަތީގައި) އެމީހާގެ ހަވާނަފްސު ގޮވާގޮވާލުންތަކާ ދެކޮޅުހެދުމުގެ ޖަޒާއެވެ. އަދި އެމީހާ ބޭނުންގޮތަކަށް ޙުކުމްކުރުމުގެ ކުޅަދާނަކަން ލިބިފައިއޮއްވައި، އެމީހާގެ ހިތްއެދޭގޮތަށް ޙުކުމްނުކޮށް ކެތްތެރިވިކަމަށްޓަކައެވެ. އަދި އެމީހާ އެދޭއެދުމާއި، ރުޅިއަށް ކެތްތެރިވިކަމަށްޓަކައެވެ. ޢަދުވެރި ވެރިޔާއަށް މުޅި ދުނިޔެ ގޮވަމުން ދިޔައިރުވެސް އެމީހާ ބުނަމުން ދިޔައީ ‘ހަމަކަށަވަރުން ތިމަން ޢާލަމްތަކުގެ ވެރި ﷲއަށް ބިރުވެތިވަމެވެ.’ މިފަދައިންނެވެ. ޢަދުލުވެރި ވެރިޔަކީ ﷲގެ އަޅުތަކުންނަށް އެންމެ މަންފާކުރުވާނެ މީހާއެވެ. އެ ވެރިޔާ އިޞްލާޙުވެއްޖެނަމަ އެމީހާ ކުރާ ހުރިހާ ޙުކުމްތަކެއްވެސް އިޞްލާޙުވާނެއެވެ.” (فتح الباري لابن رجب: 4/59)\n2. ﷲއަށް އަޅުކަންކުރުމުގައި ޒުވާންކަން ހޭދަކުރި ޒުވާނާ\nޒުވާންކަމުގެ ޢުމުރަކީ އިންސާނެއްގެ ޙަޔާތުގައި އަންނާނެ އެންމެ މުހިއްމު އެއް ދުވަސްވަރެވެ. އެދުވަސްވަރަކީ އިންސާނާގެ ހަށިގަނޑަށް ބާރު ލިބި، އޭނާ އެދޭކަންތައްތައް ޙާޞިލުކުރުމަށްޓަކައި ގަދައަޅާ މަސައްކަތްކުރާ ދުވަސްވަރެކެވެ. އޭނާގެ ހަށިގަނޑުގައި ކަންކަންކުރުމުގެ ބާރުލިބި، ހިތްއެދޭގޮތްތަކާ ދިމާލަށް ދިޔުމުގެ މަގު ތަނަވަސްވެގެންވާ ދުވަސްވަރެކެވެ. އަމިއްލަ ބޭނުންތަކާއި، އަމިއްލަ ކަންކަން ޙާޞިލުކުރުމަށްޓަކައި ކޮންމެ ފަދަ ކަމެއްވެސް ކޮށްފާނެދުވަސްވަރެކެވެ. އޭނާގެ ހިތްގޮވާގޮތްތަކަށް އަޅުދާސްތުވެވި، ޝަހުވަތްތަކުގެ މަގުތައް ހުޅިވިގެންދާ ދުވަސްވަރެކެވެ. އެހެންކަމުން ޢަރަބިބަހުގައި ބުނެވިފައިވެއެވެ. “ޒުވާންކަމަކީ މޮޔަކަމުގެ ބައިތަކުގެ ތެރެއިން ބައެކެވެ.”\nނުބައިމަގުތަކަށް އެޒުވާނާއަށް މަގުތައް ފަހިވެފައިވާއިރުވެސް، އެޒުވާންކަމުގެ ބޭނުންހިފައިފި މީހަކީ ޝައްކެއްވެސްނެތްގޮތުގައި ކާމިޔާބުވެއްޖެމީހެކެވެ. އޭނާގެ ހަވާނަފްސުގެ އެދުންތައް ﷲއަށްޓަކައި ޤުރުބާންކޮށް، އެއިލާހަށް ކިޔަމަންތެރިވުމުގައި ހޭދަކުރުމުގައި އޭނާ ކެތްތެރިވާ ކެތްތެރިވުމަކީ ﷲ ސުބުޙާނަހޫ ވަތަޢާލާ އޭނާއާމެދުގައި ރުއްސަވައި، ޤިޔާމަތްދުވަހުގައި އެއްވެސް ހިޔާވަހިކަމެއްނުވާއިރު އޭނާއަށް ﷲ ހިޔާވަހިކަން ދެއްވާނެމީހެކެވެ. އޭނާގެ ޒުވާންދުވަސްވަރުގައި، ތިމާއަކީ ﷲގެ އަޅެއްކަން ދަނެ، ތިމާގެ އުޅުމާއިގުޅުން ﷲ އެންގެވިގޮތަށް ބެހެއްޓުމަށްޓަކައި އޭނާކޮށްފައިވާ މަތިވެރި ޖިހާދުގެ ހެޔޮ ޖަޒާއެއްގެގޮތުގައެވެ.\nޒުވާން ޢުމުރުގައި ކުރާ ހެޔޮކަންކަމަކީ ޚާއްޞަވެގެންވާ ހެޔޮކަންކަމެކެވެ. އެގޮތުން ޙަފްޞާ ބިންތި ސީރީން ރަޙިމަހަﷲ ވިދާޅުވެފައިވާ ބަސްފުޅެއްގައިވެއެވެ. “އޭ އެންމެހާ ޒުވާނުންނޭވެ! ތިޔަބައިމީހުން (ހެޔޮ) ޢަމަލުތައް ކުރާށެވެ. އެހެނީ، ޒުވާންއިރު ކުރެވޭ ކަންކަމުގައި ވަރުގަދަކަން ވާކަން ތިމަންއަށް އެނގެއެވެ. ފަހެ، ދުވާލުގެ ކުރީކޮޅުގައި އިރުގެ އަލިކަން ގަދަވެގެންވާ ފަދައިން، ދުވާލުގެ ފަހުކޮޅުގައި އަލިކަން ގަދަވެގެންނުވެއެވެ.” (ترتيب الأفواه بذكر من يظلهم الله: 1/ 264)\n3. އެމީހެއްގެ ހިތް މިސްކިތްތަކާގުޅިފައިވާ މީހާ\nއިބްނު ރަޖަބު ރަޙިމަހުﷲ ވިދާޅުވެފައިވެއެވެ. “ފަހެ، އޭނާ މިސްކިތްދެކެ ލޯބިވެއެވެ. އަދި އެތަނުގައި ﷲއަށް އަޅުކަންކުރުމަށްވެސް ލޯބިކުރެއެވެ. އޭނާ މިސްކިތުން ނިކުތްނަމަވެސް، އޭނާ އެނބުރި އަންނަންދެން އޭނާގެ ހިތްވާނީ މިސްކިތާގުޅިފައެވެ. މިފަދައިން ވާނެ މީހަކީ އެމީހާގެ ނަފްސުގެ މައްޗަށް ގަދަވެގަންނަމީހަކަށެވެ. އަދި އެމީހާގެ ނަފްސު ﷲއަށް ކިޔަމަންތެރިވުމުގެ މަގަށް އަޅުވައިފި މީހަކަށެވެ. ފަހެ، ހަމަކަށަވަރުން ހަވާނަފްސު އަބަދުވެސް ގޮވަމުންދާނީ މުބާޙު ނުވަތަ ޙަރާމްކުރައްވާފައިވާ ކުޅިވަރާއި މަޖަލުގެ ތަންތަނާ ދިމާލަށެވެ. އަދި ވިޔަފާރިއާއި މުދާ ހޯދާ ތަންތަނާ ދިމާލަށެވެ.” (فتح الباري لابن رجب: 4/60)\n4. މާތް ﷲ އަށްޓަކައި ލޯބިވެ އެގޮތުގައި ބައްދަލުވެ އަދި އެގޮތުގައި ވަކިވާ ދެމީހުން\nމުޙައްމަދު ބުން ޞާލިޙު އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “އެބަހީ؛ އެދެމީހުންގެ ދެމެދުގައި ނަސަބުގެގޮތުން ނުވަތަ އެނޫން އެހެންގޮތަކުން އެއްވެސް ގުޅުމެއް އެދެމީހުންގެ ދެމެދުގައެއްނުވެއެވެ. ނަމަވެސް އެދެމީހުން (އެކަކު އަނެކަކުދެކެ) ލޯބިވަނީ ހަމައެކަނި ﷲއަށް ޓަކައެވެ. އެއީ އޭގެން ކޮންމެ މީހަކަށް އަނެކަކު ފެންނަނީ އަޅުވެރި، ﷲއަށް ކިޔަމަންގަންނަމީހެއްގެގޮތުގައެވެ. އަދި އެމީހާގެ އަހުލުންނާއި އެހެންމީހުންނަށް އަދާކުރަންޖެހޭ ޙައްޤުތައް އަދާކުރާތަނެވެ. މިފަދަ ޙާލުގައި އޭގެ އެކަކުއަނެކަކު ވާތަން ފެނުމުން އެކަކު އަނެކަކު ދެކެ ލޯބިވަނީއެވެ. އެދެމީހުން ދުނިޔޭގައި އެކުވެއުޅެނިކޮށް، މަރުއައިސް އެދެމީހުން އެއެކުވެރިކަމުގައި ތިއްބައި ދެމީހުން ވަކިކޮށްފުމަށް ދާންދެން އެގޮތުގައި އެދެމީހުން ތިބެއެވެ…” (انظر: شرح رياض الصالحين: 3/644)\n5. ‘ހަމަކަށަވަރުން ތިމަން ﷲއަށް ބިރުވެތިވަމޭ’ ބުނެ ފާޙިޝްކަމުން ދުރުވެގަންނަ މީހާ\nމުޙައްމަދު ބުން ޞާލިޙު އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “އެބަހީ؛ (ނަސަބުގެގޮތުން މަތިވެރި، ރީތި އަންހެނަކު) އެކަނބުލޭގެ ނަފްސުގެ އެދުމަށްގޮވާލައެވެ. އެހެންނަމަވެސް، ޢިއްފަތްތެރި، ޢަބުރު ޠާހިރުކަމުގައިވާ މީހާ ބުނެއެވެ. ‘ހަމަކަށަވަރުން ތިމަން ﷲއަށް ބިރުވެތިވަމެވެ.’ އެމީހަކީ ޝަހްވަތްތެރި، އަދި އެއަންހެންމީހާ ގޮވާލި ކަންކަން ކުރުމުގެ މަގު އެވަނީ ތަނަވަސްވެފައެވެ. އެހެނީ، އެކަމަށް ގޮވާލީ އަންހެންމީހާއެވެ. އަދި އެއްވެސް އިތުރުމީހެއް ނެތް ތަނެއްގައެވެ. ނަމަވެސް އެމީހާ އެކަންކުރުން މަނާކުރިކަމަކީ ﷲދެކެ އެމީހާ ގަންނަ ބިރެވެ. އެމީހާ ބުނެއެވެ. ‘ހަމަކަށަވަރުން ތިމަން ﷲއަށް ބިރުވެތިވަމެވެ.’ އެމީހާ ނުބުނެއެވެ. ‘މީހަކަށް ފެނިދާނެތީއެވެ. ނުވަތަ އެފާޙިޝް ޢަމަލުކުރުމުގެ ޝއުޤުވެރިކަން ނެތީއެވެ.’ އެހެންނަމަވެސް އެމީހާ ބުނަނީ ‘ހަމަކަށަވަރުން ތިމަން ﷲއަށް ބިރުވެތިވަމެވެ.’ “ (انظر: شرح رياض الصالحين: 3/645)\n6. ސިއްރިއްޔާތުގައި ޞަދަޤާތްކުރާމީހާ\nމުޙައްމަދު ބުން ޞާލިޙު އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “އެބަހީ؛ ޞަދަޤާތެއްކުރާކަމުގައިވާނަމަ ﷲއަށް އިޚްލާޞްތެރިކަމާއެކު ޞަދަޤާތްކުރުމެވެ. އެގޮތުން (އެމީހާ ޞަދަޤާތްކުރާއިރު) ވާތްފަރާތުގައި ހުންނަމީހާއަށްވެސް އެކަން ނޭނގޭހާ ސިއްރުން ކުރުމެވެ. އެފަދަ މީހެއްގެ ކިބައިގައި އިޚްލާޞްތެރިކަން ފުރިހަމަވެގެންވާނެއެވެ. ފަހެ، ﷲ، އެއިލާހުގެ ހިޔާވަހިކަން މެނުވީ ހިޔާވަހިކަމެއްނުވާދުވަހު އެމީހާއަށް ހިޔާވަހިކަން ދެއްވާނެއެވެ. (މިފަދައިން ވަންހަނާކުރަންޖެހޭނީ) ޞަދަޤާތް ފާޅުކުރުމުގައި މަޞްލަޙަތެއް އަދި ހެވެއްނުވާނަމައެވެ. ޞަދަޤާތް ފާޅުކުރުމުގައި މަޞްލަޙަތެއް ނުވަތަ ހެވެއްވާކަމުގައިވާނަމަ ފާޅުކުރުން މޮޅުއިތުރުވެގެންވެއެވެ. އަދި މަޞްލަޙަތެއް ނުވާނަމަ ސިއްރުކުރުން މޮޅުއިތުރުވެގެންވެއެވެ.” (انظر: شرح رياض الصالحين: 3/645)\n7. އެކަހެރިވެހުރެ ﷲ ހަނދުމަ ކުރުމުން އޭނާގެ ދެ ލޮލޮން ކަރުނަ އޮހޮރޭ މީހާ\nއިބްނު ރަޖަބު ރަޙިމަހުﷲ ވިދާޅުވެފައިވެއެވެ. “ފަހެ، މިމީހާއަކީ ސިއްރުގައި ﷲ ބިރުވެތިވާމީހާއެވެ. އަދި އެކަހެރިވެހުރެ އެމީހާގެ (ޢަމަލުތައް) ޙިސާބުކުރާމީހާއެވެ. ޢަމަލުތަކުގެ ތެރެއިން އެންމެ މަތިވެރިވެގެންވާ ޢަމަލަކީ ސިއްރާއި ފާޅުގައި ﷲއަށް ބިރުވެތިވުމެވެ. އަދި ސިއްރުގައި ﷲއަށް ބިރުވެތިވުމުން އަންގައިދެނީ އީމާންކަމުގެ ވަރުގަދަކަމާއި، ނަފްސުގޮވާގޮވުންތަކާއި، ހަވާނަފްސާދެކޮޅަށް ކުރަމުންގެންދާ ޖިހާދެވެ. ފަހެ، ހަމަކަށަވަރުން އެކަހެރިވާހިނދު ހަވާނަފްސު ދަޢުވަތުދޭނީ ނުބައިކަންކަމަށެވެ. މިސަބަބާހުރެ ބުނެވިފައިވެއެވެ. ‘އެކަހެރިވާހިނދު ވަރަޢުވެރިވުމަކީ އެންމެ ޢިއްޒަތްތެރިވެގެންވާ ކަންކަމުގެ ތެރެއިންވާ ކަމެކެވެ.'” (فتح الباري لابن رجب: 4/63)\nއެހެންކަމުން، އަޅުގަނޑުމެންގެ މައްޗަށް އޮތީ މިފަދަ މަތިވެރިވެގެންވާ ޞިފަތަކުން ޞިފަލިބިގަތުމަށް ގަދައަޅައި މަސައްކަތްކުރުމެވެ. މިޞިފަތަކުގެ ތެރެއިން އެންމެ ޞިފައެއްވެސް ޙާޞިލުވެއްޖެމީހަކީ ބޮޑުވެގެންވާ ނަޞީބެއް ޙާޞިލުކޮށްފިމީހެކެވެ. މުޙައްމަދު ބުން ޞާލިޙު އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “ފަހަރެއްގައި އެކެއްގެ ގައިގައި މީގެ ތެރެއިން ދެޞިފަ ނުވަތަ އެއަށްވުރެ ގިނަ ޞިފަވެސް ހުރެދާނެއެވެ. އަދި ފަހަރެއްގައި އިންސާނެއްގެ ކިބައިގައި މީގެތެރެއިން އެންމެ ޞިފައެއް ހުރެދާނެއެވެ. އެކަން އެމީހަކަށް ވަނީ ފުދިގެންނެވެ. (އެބަހީ؛ އެންމެ ޞިފައެއް ހުރިނަމަވެސް މިމަތިވެރި ދަރަޖަލިބޭނެއެވެ.)” (انظر: شرح رياض الصالحين: 3/646)\nوالله أسأل: أن يجعلنا ممن يظلهم الله بظله، يوم لا ظل إلا ظله وأن يجعله علما ينتفع به، ويجري علينا أجره. وصلّى الله وسلّم على نبينا محمد وعلى آله وصحبه وسلّم.


World Cup Ge Match Thakuge Natheejaa Dhimaa Kurumah Kuhthaa Eh Ves Beynun Kuranee - Vaguthu\nސިޔާސީ މުވައްޒަފުން އެޗްޕީއޭގެ އުސޫލަށް ތަބާވުމެއް ނެތް! - 21 ގަޑިއިރު ކުރިން\nވޯލްޑް ކަޕުގެ މެޗުތަކުގެ ނަތީޖާ ދިމާކުރުމަށް ކުއްތާއެއްވެސް ބޭނުން ކުރަނީ\nނަތީޖާ ދިމާކުރުމަށް ބޭނުންކުރާ ކުއްތާ؛ ޑަޓޯ\nކުޅިވަރު މެޗުތަކުން މޮޅުވާ ޓީމު ދިމާކުރުމަށް އެކި ޖަނަވާރު ބޭނުންކުރުމަކީ އައު ކަމެއް ނޫނެވެ. އެގޮތުން، 2010 ވަނަ އަހަރު ދެކުނު އެފްރިކާގައި ބޭއްވި ވޯލްޑް ކަޕްގެ މެޗުތައް ދިމާކުރުމަށް ބޯވައެއް ބޭނުންކޮށްފައިވެއެވެ. އެބޯވައިގެ ސީދާ ނަތީޖާތަކަށް، އެތައް ބައެއްގެ ސަމާލުކަންވެސް ލިބިގެންދިޔައެވެ.\nއެގޮތުން، މިފަހަރު މެޗުތަކުގެ ނަތީޖާ ދިމާކުރުމަށް ބޭނުންކުރާނެކަމަށް ކުރިން އެނގިފައި އޮތީ ހުދުކުލައިގެ ބުޅަލެކެވެ. ސެއިންޓް ޕީޓަސްބާގުގެ ދަރުލްއާޘާރެއްގައި އޮތް މި ބުޅާވަނީ، ފުރަތަމަ މެޗުން މޮޅުވާނީ ރަޝިޔާކަން ދިމާވެސްކޮށްފައެވެ.\nމި ބުޅަލުގެ އިތުރުން، މެޗުތަކުން މޮޅުވާ ޓީމު ޔަޤީން ކުރުމަށް ކުއްތާއެއްވަނީ ވަނީ ބޭނުންކުރަން ފަށާފައެވެ. މިކަމަށްޓަކައި ބޭނުންކުރަމުންދަނީ ހޮންގ ކޮންގ އުޅެމުންދާ، 11 އަހަރުގެ ކުއްތާއެކެވެ. ޑަޓޯގެ ނަމުން ނަން ދީފައިވާ މި ކުއްތާއަކީ، އޭގެ ހުޝިޔާރުކަމަށް މަޝްހޫރު އެއްޗެއްކަމަށް ރިޕޯޓުތައް ބުނެފައިވެއެވެ.\nޑަޓޯއަކީ ރަސްމީކޮށް، މެޗުތަކުގެ ނަތީޖާ ދިމާކުރަން ކަނޑައެޅިފައިވާ ޖަނަވާރުކަމުގައިވުމުން، މި ކުއްތާ ދިމާކުރާ ދިމާކުރުމެއް، އަސްލު ނަތީޖާއާ ދެގޮތްވިކަމުގައިވިޔަސް، އޭގެ ވެރިފަރާތަށް އެއްވެސް މާލީ ގެއްލުމެއް ނުވާނެއެވެ.\nމީގެއިތުރުންވެސް، އެހެން ގިނަ ވައްތަރުގެ ޖަނަވާރު، މެޗުތަކުގެ ނަތީޖާ ދިމާކުރުމަށް ބޭނުންކޮށްފައިވެއެވެ.


Eid bandhu gai emme gina bayaku Lanka ah | Mihaaru\nއީދު ބަންދުގައި އެންމެ ގިނަ ބަޔަކު ލަންކާ އަށް\n12 އޯގަސްޓް 2019 - 09:397comments\nމިފަހަރުގެ އަޟްހާ އީދު ބަންދުގައި އެންމެ ގިނަ ބަޔަކު ދިޔައީ ލަންކާ އަށް ކަމަށް ސްރީލަންކަން އެއާލައިންގެ ޖެނެރަލް ސޭލްސް އޭޖެންޓް އޭސް އޭވިއޭޝަނުން ބުނެފި އެވެ.\nއޭސް އޭވިއޭޝަންގެ މެނޭޖިން ޑިރެކްޓަރު މުހައްމަދު ފިރާގު ވިދާޅުވީ، މި އީދު ޗުއްޓީގައި އެންމެ ބޮޑު ޑިމާންޑެއް އޮތީ ސްރީލަންކާ އަށް ކަމަށެވެ. އެގޮތުން މި މަހުގެ 8 ވަނަ ދުވަހުން 11 އަށް 1،478 މީހުން ރާއްޖެއިން ލަންކާ އަށް ދަތުރުކުރި ކަމަށް އޭނާ ވިދާޅުވި އެވެ.\n"މިދިޔަ އަހަރުގެ އީދުގައި ވެސް ހަމަ ފުލްކޮށް އުޅެނީ. މިހާރު އީދު ބަންދެއް ވެއްޖިއްޔާ ދިވެހިން ބޭރު ގައުމުތަކަށް ދާ ވަރު އިތުރު،" އޭނާ ވިދާޅުވި އެވެ.\nފިރާގު ވިދާޅުވީ، އާންމުކޮށް ވެސް ލަންކާއަކީ ދިވެހިން ޗުއްޓީ އަށް ގޮސް އުޅޭ ގައުމެއް ނަމަވެސް، މިއަހަރުގެ ފިތުރު އީދުގައި އެއަދަދު ދައްވީ، އޭޕްރީލް މަހު ލަންކާއަށް ދިން ބޮމުގެ އހަމަލާއާ ގުޅިގެންނެވެ. ކުޑަ އީދުގައި ދިވެހިން ދިޔަ މިންވަރު ގާތްގަނޑަކަށް 70 ޕަސެންޓް ދަށްވި އެވެ. އެހެން ނަމަވެސް އަނެއްކާ ވެސް ދިވެހިން އަންނަނީ ލަންކާ އަށް ދަތުރު ކުރަމުންނެވެ.\nމިދިޔަ އަހަރާ ހިލާފަށް މި އަހަރުގެ ބޮޑު ޢީދު ބަންދުގައި އިތުރު ބަންދު ދުވަސްތަކެއް ލިބެ އެވެ. އެގޮތުން9ދުވަހުގެ ޗުއްޓީއެއް ލިބެ އެވެ. ފިރާގު ވިދާޅުވީ، ސްރީލަންކާގެ އިތުރުން މެލޭޝިއާ އާއި ސިންގަޕޫރާއި ތައިލެންޑަށް ވެސް މި ޗުއްޓީގައި ގިނަ ބަޔަކު ދަތުރުކުރާ ކަމަށެވެ.\nއެގޮތުން މެލޭޝިއާ އަށް އީދު ބަންދުގައި 388 މީހުން ދަތުރު ކުރާ އިރު ސިންގަޕޫރަށް 272 މީހުން ދަތުރު ކުރެ އެވެ. އަދި ބެންކޮކަށް 319 މީހުން ދަތުރު ކުރެ އެވެ.\nމި ޗުއްޓީ އަށް ގާތްގަނޑަކަށް 30 ދުވަސް ކުރިން ބުކްކުރި ކަމަށް ފިރާގު ވިދާޅުވި އެވެ.\nދިވެހިންގެ ދަތުރުތަކާ ގުޅޭ ގޮތުން މަރުކަޒީ ބޭންކް އެމްއެމްއޭ އިން 2018 ގައި ކުރި ސާވޭއިން ދައްކާ ގޮތުން ރާއްޖެއިން ބޭރަށް ދާ ދިވެހިންގެ ތެރެއިން ގާތްގަނޑަކަށް 30 ޕަސެންޓް މީހުންގެ މަންޒިލަކީ ލަންކާ އެވެ.\nއިތުރު ލިޔުންތައް ސްރީ ލަންކާ އަޟްހާ އީދު ލަންކާ އެއާޕޯޓު


Flat Thakah Hovunnu Meehunge Medhugai Guruathulaan Fashaifi\nފުލެޓްތަކަށް ހޮވުނު މީހުންގެ މެދުގައި ގުރުއަތުލާން ފަށައިފި\nހުޅުމާލޭގައި އެންމެ ފަހުން ދޫކުރި ފްލެޓުތައް---\nހަބަރު | |7ޑިސެންބަރ 2017 |2ކޮމެންޓް\nހުޅުމާލޭގައި އަލަށް އިމާރާތް ކުރި 661 ފްލެޓަށް ހޮވިފައިވާ މީހުންނަށް ފްލެޓް ހަވާލު ކުރުމަށްޓަކައި ގުރުއަތުލާން ފަށައިފިއެވެ.\nވީއެފްޕީއަށް މައުލޫމާތު ދިން މީހަލު ބުނިގޮތުގައި މިދިޔަ ހަފްތާވަނީ ގުރުއަތުލާން ފަށައިފައެވެ. އަދި ގުރުއަތުލަމުން ދަނީ ބައިބަޔަށް ބަހައިގެން ކަމަށް ވެސް އެ މީހާ ބުންޏެވެ.\nއެމީހާ ބުނި ގޮތުގައި ހައުސިން މިނިސްޓްރީން ވަނީ ގުޅާފައި އެޑްވާންސް ފައިސާ ތައްޔާރު ކުރަން ވެސް އަންގާފައެވެ.\nފްލެޓްތަކަށް މަހަކު 6000 ރުފިޔާ ދައްކަން ޖެހޭ އިރު ޑައުންޕޭމަންޓުގެ ގޮތުގައި 25000 ރުފިޔާ ދައްކަން ޖެހެއެވެ. ފްލެޓަށް މަހަކު 6000 ރުފިޔާ ދައްކަން ޖެހޭ ނަމަ ފްލެޓުތަކުގެ ޖުމްލަ އަގަކީ 1800000 ރުފިޔާއެވެ.\nފުލެޓް ލިސްޓް އާންމުކޮށްފައިވަނީ ފެލްޓް ލިބުނު މީހުންގެ ނަމާއި އެޑްރެސް ނޭންގޭނެ ގޮތަށެވެ. ހައުސިން މިނިސްޓްރީގެ ވެބްސައިޓުގައިވާ ގޮތުން ދަފްތަރާއި މާލޭގެ ރަށްވެހިންގެ ތެރެއިން ފްލެޓް ލިބުނީ 500 މީހުންނާއި ގިނަ ދުވަހު މާލޭގައި ދިރިއުޅޭ އަތޮޅުތަކުގެ ރައްޔިތުންގެ ތެރެއިން 161 މީހަކަށެވެ. އެހެންނަމަވެސް ސަރުކާރުން ކުރިން ބުނެފައިވަނީ މާލޭގައި ދިރިއުޅޭ އަތޮޅުތަކުގެ ރައްޔިތުންނަށް 330 ފްލެޓް ދޭނެ ކަމަށެވެ.\nއެ ލިސްޓު ހައުސިން މިނިސްޓްރީން އާންމުކުރީ މިއަހަރު ސެޕްޓެމްބަރު މަހު 27 ވަނަ ދުވަހުއެވެ.\nފްލެޓަށް އެދުމަށް ހުޅުވާލުމުން 15000 އަށް ވުރެ ގިނަ މީހުން ފްލެޓަށް އެދި ފޯމް ހުށަހަޅާފައިވާ ކަމަށް ހައުސިން މިނިސްޓްރީން މީގެ ކުރިންވަނީ ބުނެފައެވެ.\nމިފަހަރު ދޫކުރުމަށް ހަމަޖެހިފައިވަނީ ތިން ކޮޓަރީގެ ފްލެޓުތަކެވެ. ކޮންމެ ކޮޓަރިއެއްގައި ވެސް ފާހާނާ ހުންނާނެއެވެ.\nފްލެޓުތަކަށް ކައުންސިލުން ވަނީ އިހުމާލުވެފައި: މިނިސްޓަރު\nފްލެޓް ފޯމްތައް ބަލައި ގަންނަ ގަޑިތަކަށް ބަދަލު ގެނެސްފި\nފްލެޓް ފޯމު ބަލައިގަތުން މެދުކަނޑާލަނީ\n6000 ނޫން 7000 ދޭން ޖެހޭ\nތީ ގުރުއަތުލާންޖެހޭކަމެއް ނޫން. އެންބޮޑަށް ހައްގު މީހުން ސަރުކާރަށް ދެނެގަނެވޭން ވާނެ


Gehlunu Noosveriya Maraali Manzaru Vanee Video Kurevi, Adu Record Kurevifai - Vaguthu\nގެއްލުނު ނޫސްވެރިޔާ މަރާލި މަންޒަރު ވަނީ ވީޑިއޯ ކުރެވި، އަޑު ރެކޯޑް ކުރެވިފައި!\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވެ ގެއްލިފައިވާ ސައުދީ އަރަބިއްޔާގެ ނޫސްވެރިޔާ ޖަމާލް ޚަޝޯގީ މަރާލި މަންޒަރު ވީޑިއޯ ކުރެވި އަޑު ރެކޯޑް ކުރެވިފައިވާ ކަމަށް ތުރުކީގެ ބައެއް އޮފިޝަލުންނާއި ހަވާލާދީ މީޑިއާ ރިޕޯޓްތައް ބުނެފިއެވެ.\nއޮކްޓޯބަރ މަހުގެ 02 ވަނަ ދުވަހު ގެއްލުނު ޚަޝޯގީގެ އަތުގައި އަޅާފައި އޮތް އެޕަލް އައިވޮޗަށް ވަނީ ހުރިހާ އެއްޗެއް ރެކޯޑް ކުރެވިފައި ކަމަށް ތުރުކީގެ ނޫހެއް ކަމަށްވާ "ޑެއިލީ ސަބާހް" އިން ބުނެއެވެ.\nއެނޫހުގައި ބުނެފައިވާ ގޮތުގައި ޚަޝޯގީ ސައުދީގެ ކޮންސިއުލޭޓަށް ވަނީ ކޮންސިއުލޭޓްގެ ބޭރުގައި ހުރި އޭނާގެ ލޯބިވެރިޔާގެ އަތައް އޭނާގެ މޯބައިލް ފޯނު ދީފައެވެ. އެފޯނާއި، ޚަޝޯގީގެ އަތުގައި އޮތް އައިވޮޗް ވަނީ ސިންކޮރޮނައިސް ކޮށްފައި ކަމަށާއި ޚަޝޯގީ ކޮންސިއުލޭޓަށް ވަނީ ގަޑީގެ ރެކޯޑިން އޮންކޮށްގެން ކަމަށް ތުރުކީގެ ނޫހުގައި ބުނެފައި ވެއެވެ.\nނޫހުގައި ބުނެފައިވާ ގޮތުގައި ޚަޝޯގީގެ އަތުގައި އޮތީ އެޕަލްގެ ގަޑިއެއް ކަމާއި، އެގަޑިން ވީޑިއޯ ކުރެވި، ރެކޯޑް ކުރެވޭނެ ކަން އެނގުމުން ޚަޝޯގީ އަށް އަނިޔާ ކުރި މީހުން ވަނީ ގަޑީގެ ލޮކް ކޯޑް ޖަހައިގެން ގަޑި ހުޅުވަން މަސައްކަތް ކޮށްފައެވެ. ނަމަވެސް އެމީހުންނަށް ގަޑި ނުހުޅުވުނު ކަމަށް ނޫހުގައި ވެއެވެ.\n"ޑެއިލީ ސަބާހް" ނޫހުގައި ހުރި ވާހަކަތައް ރަސްމީ ފަރާތަކުން އަދި ކަށަވަރު ކޮށެއް ނުދެއެވެ.\nޚަޝޯގީ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވާ މައްސަލަ ވަނީ ވަރަށް ބޮޑަށް ހޫނުވެފައެވެ. އެމައްސަލަ ތަޙްޤީޤު ކުރުމުގެ މަސައްކަތް ތުރުކީ އިން ކުރަމުން ގެންދާއިރު ޚަޝޯގީ ވަނީ ސައުދީ ކޮންސިއުލޭޓް ތެރޭގައި މަރާލާފައި ކަން ސާބިތުވާ ވަރުގެ ހެކި ލިބިއްޖެ ކަމަށް ވެސް ތުރުކީގެ ބައެއް އޮފިޝަލުން ވަނީ ވިދާޅުވެފައެވެ. ނަމަވެސް އެކަމުގެ ތަފްސީލެއް އަދި އެއްވެސް ފަރާތަކުން ބުނެއެވެ.\nޚަޝޯގީ އަކީ ސައުދީ އަރަބިއްޔާގެ ވެރިކަމާއި ދެކޮޅަށް އެމެރިކާގެ ވޮޝިންޓަން ޕޯސްޓްގައި ކޮލަމެއް ލިޔަމުން އައި ނޫސްވެރިއެކެވެ.


Apple aa iPhone aai iPad pro dhakkalaifi\nއެޕަލްގެ އާ އައިފޯނާއި، އެޕަލް ޓީވީ، އައިޕެޑް ޕްރޯ ދައްކާލައިފި\nއާ އައި ފޯނާ ބެހޭ ގޮތުން ކުކް ބުނީ ބަލާބެލުމަށް ކުރީގެ ފޯނުތަކާ އެއްގޮތް ސިފަ ތަކެއް ހުންނަ ގޮތަށް ޑިޒައިން ކޮއްފައިވާ މި ފޯނުގެ ހުރިހާ ކަމެއްހެން ބަދަލުކޮށް ފެންވަރު މައްޗަށް ޖައްސާފައިވާނެ ކަމަށެވެ. މިފަހަރުގެ ދެ އައިފޯން ކަމައްވާ އައިފޯން ސިކްސްއެސް އަދި ސިކްސްއެސް ޕްލަސް ގައިވެސް ބޭނުންކޮއްފައިވާ މެޓީރިއަލް އަކީ މަތިންދާބޯޓުގައި ބޭނުން ކުރާ މެޓީރިއަލްއެކެވެ. ހަތަރު ކުލައަކުން މިފަހަރު ފޯނު ލިބެން ހުންނާނެ އެވެ. އެއީ ރިއްސާއި، ރަނާއި، ސްޕޭސް ގްރޭގެ އިތުރުން ރޯސް ގޯލްޑެވެ. ހުރިހާ ތަފާތުތަކާއެކުވެސް އައިފޯނަށް ގެނެއްސައިވާ އެންމެ ބޮޑު ތަފާތަކަށް ފާހަގަ ކުރެވުނީ ތްރީޑީ ޓަޗް ސްކްރީނެވެ. މީގެ އިތުރުން ބާރަ މެގަ ޕިކްސެލް ކެމެރާއަކާއި ފަސް މެގަ ޕިކްސެލްގެ ކުރިމަތީ ކެމެރާއެއްވެސް ހިމެނޭނެއެވެ. އާ އައިފޯން ފިހާރަތަކާ ހަމައަށް އަންނާނީ މިމަހު ފަންސަވީހުގައެވެ.\nއައިޕެޑް ޕްރޯ އަކީ ކުރިންވެސް ބެލެވުނު ގޮތަށް ބޮޑު އަދި ހަލުވި އުފެއްދުމެކެވެ. 12.9 އިންޗީގެ މި އައިޕެޑް ގެ ބޯމިން އައިޕެޑް އެއާ އަކާއި އެއްވަރެވެ. އަދި ފަނަރަ އިންޗީގެ މެކްބުކް ޕްރޯ އަކަށް ވުރެ ސްކްރީނުގައި ޕިކްސެލް ގިނަ މި އައިޕެޑް ގައި އިންނާނީ ރެޓީނާ ޑިސްޕްލޭއެކެވެ. ނަމުން ވެސް އިޝާރާތް ކުރާހެން، އައިޕެޑް ޕްރޯ އަމާޒުކޮއްފައި ވަނީ ވިޔަފާރިއާއި އޮފީސް ބެނުންތަކުގެ އިތުރުން ޑިޒައިން ކުރާފަރާތްތަކަށެވެ.\nއެޕަލްޓީވީ އަށް ބަލާލާއިރު، މިއީ އެޕްސްޓޯރަކާއެކު އަންނަ ޓީވީ އެކެވެ. އެޕަލް އިން ގަބޫލުކުރާ ގޮތުގައި ޓީވީގެ މުސްތަގުބަލަކީ އެޕްސް އެވެ. މި ޓީވީ އާއި އެކު ތޫނުފިލި ޕާސަނަލް އެސިސްޓެންޓް ސިރީ ވެސް ހިމެނެއެވެ. ބަލަން ބޭނުންވާ ޗެނަލާއު ޖުމްލަކޮށް ޓީވީ އެއްގެ ރިމޯޓުން ކުރެވޭނެ ހުރިހާ ކަމެއްވެސް ސިރީ ކައިރީ ބުނެލުމުން ކޮއްލަދޭނެއެވެ. ތާޑް ޕާޓީ ޑިވަލޮޕަރުންނަށް އެޕްލިކޭޝަންތައް ހުޅުވާލާފައި ވުމަކީ ޓީވީއަށް ލިބިފައިވާ އެންމެ ބޮޑު ކުރިއެރުމެވެ. އަދި ޓީވީން އެޕެއްގެ އެހީގައި ފިހާރަތަކުން ތަކެތިވެސް ގަނެވޭނެއެވެ.


Saudi rasgefaanu hospital in dhookohllaifi\nސަލްމާން ރަސްގެފާނު އަދި ފަހަތްޕުޅުން ވަލީއަހުދު މުހަންމަދު. (ފޮޓޯ/ އޭއެފްޕީ)\nއުމުރުފުޅުން 86 އަހަރުގެ ސައުދީ ރަސްގެފާނު ހޮސްޕިޓަލުގައި އެޑްމިޓް ކުރީ މި މަހުގެ 7ގައި\nސައުދީ އަރަބިއްޔާގެ ރަސްގެފާނު ސަލްމާން ބިން އަބްދުލްއަޒީޒުގެ އެތެރެ ހައްޓަށް ހޮޅިއެއް ލައްވައިގެން ޓެސްޓްތަކެއް ހެދުމަށް ފަހު އެ މަނިކުފާނު ހޮސްޕިޓަލުން ދޫކޮށްލާފައިވާ ކަމަށް ސައުދީ ރޯޔަލް ކޯޓުން ބުނެފި އެވެ.\nއުމުރުފުޅުން 86 އަހަރުގެ ސައުދީ ރަސްގެފާނު ހޮސްޕިޓަލުގައި އެޑްމިޓް ކުރީ މި މަހުގެ 7ގަ އެވެ. ސައުދީ ޓީވީން އިއްޔެ ދެއްކި ވީޑިއޯ ކްލިޕަކުން ފެންނަނީ، ރަސްގެފާނު ހިނގުމަށް އެހީތެރިވެދޭ އަސާގަނޑަކާ އެކު ޖިއްދާގައި ހުންނަ ރަސްގެފާނު ފައިސަލް ހޮސްޕިޓަލުން ހިންގަވާފައި ނުކުންނަވާ ތަނެވެ.\nރަސްގެފާނު ހޮސްޕިޓަލުން ނުކުންނެވި ތަން ދެއްކި ވީޑީއޯއިން ރަސްގެފާނުގެ ދަރިކަލުން، ވަލީއަހުދު އަދި ހަގީގަތުގައި ސައުދީ އަރަބިއްޔާ ހިންގަވާ މުހަންމަދު ބިން ސަލްމާން ވެސް ރަސްގެފާނު އަރިހުގައި ހިންގަވާފައި ހޮސްޕިޓަލުން ނުކުންނަވާ ތަން ފެނެ އެވެ.\nދުނިޔޭގެ އެންމެ ގިނައިން ތެޔޮ އެކްސްޕޯޓް ކުރާ ގައުމުގެ ރަސްކަމުގެ ތަހުތަށް ސަލްމާން އައްޔަން ކުރީ 2015ގަ އެވެ. އޭގެ ކުރިން އެ މަނިކުފާނު ވަނީ ވަލީއަހުދުގެ ގޮތުގައި ދެ އަހަރާއި ބައި ހޭދަކުރައްވާފަ އެވެ.\nރަސްގެފާނު ވަނީ 2020ގައި ބްލެޑާގެ އޮޕަރޭޝަނެއް ކޮށްފަ އެވެ. އަދި ހިތަށް ލައްވާފައިވާ ޕޭސްމޭކަރުގެ ބެޓެރީ ވަނީ މާޗު މަހު ބަދަލުކޮށްފަ އެވެ.


Shilpa ge firimeehaage account thah freeze koffi – adduLIVE\nޝިލްޕާގެ ފިރިމީހާގެ އެކައުންޓްތައް ފްރީޒް ކޮށްފި\nJul 21, 2021, 17:29 ޝަބްނަމް ރަޝީދު\nބަރަހަނާ ފިލްމުތައް އުފައްދާ މޯބައިލް އެޕްލިކޭޝަންތަކާއި އޮންލައިންކޮށް ވިއްކަމުންދިޔަ މަޝްހޫރު ފިލްމީ ތަރި ޝިލްޕާ ޝެއްޓީގެ ފިރިމީހާ ރާޖް ކުންދްރާއާއި ގުޅުންހުރި އެކައުންޓް ތަކަކުން 7.5 ކްރޯޑް ރުޕީސް ފްރީޒް ކޮށްފިއެވެ.\nރާޖްއާއި އޭނާއެކު މަސައްކަތްް ކުރި ކަމަށް ބެލެވޭ ފަރާތްތަކަށް އުފެއްދި ކޮންމެ ބަރަހަނާ ފިލްމަކަށް5ލައްކަ ރުޕީސް ލިިބިފައިވާ ކަމަށް ފުލުހުން ބުނެއެވެ. މި މައްސަލައިގާ އޭނާ ހައްޔަރުކޮށް ކޯޓަށް ހުށަހެޅުމުން ވަނީ ފުލުހުންގެ ބެލުމުގެ ދަށުގައި ބަހައްޓާ ތަހުގީގް ކުރިޔަށް ގެންދިޔުމަށް އަމުރުކޮށްފައެވެ.\nމުމްބާއީގެ ފުލުހުން ވަނީ ރާޖްއަކީ މި ފަހަރު ފުލުހުން ހޯދި ބަރަހަނާ ފިލްމުގެ ވިޔަފާރިކުރާ ކަމަށް ބެލެވޭ ވިއުގައިގެ މައި ތަޅުދަނޑި ކަމަށް ބުނެފައެވެ. ފުލުހުން ބުނެފައިވާ ގޮތުގައި ރާޖް މި ވިޔަފާރި ކުރަމުން ގޮސްފައިވަނީ އެޕަލް އަދި ގޫގުލް ޕްލޭ ސްޓޯރުން ހިލޭ ޑައުންލޯޑް ކުރެވެން ހުންނަ "ހޮޓްސްޕޮޓް" ކިޔާ އެޕްލިކޭޝަނެއް މެދުވެރިކޮށް ކަމަށެވެ.\nރާޖް ބުނެފައިވަނީ އޭނާ ވަނީ 2019 ވަނަ އަހަރު 25000 ޑޮލަރަށް އެ އެޕްލިކޭޝަން ވިއްކާފައި ކަމަށެވެ. އެހެން ނަމަވެސް ކްރައިމް ބްރާންޗުން ބުނެފައިވާ ގޮތުގައި ރާޖްއަދި ޔޫކޭގައި ހުންނަ އޭނާގެ ޅިއަނަކު އެ އެޕްލިކޭޝަންގައި އެކުގައި މަސައްކަތް ކޮށްފައިވެއެވެ. މި ވިޔަފާރީގައި ރާޖްއަށް އާއިލާގެ ފަރާތުން އެންމެ ބޮޑަށް އެހީތެރިވެ ދީފައިވަނީ އޭނާގެ ޅިއަނު ޕްރަދީޕް ބަކްޝީއެވެ.\nރާޖްގެ ދައްތަގެ ފިރިމީހާއަކީ ލަންޑަންގެ ކެންރިން ލިމިޓެޑްގެ ޗެއާމަންއެވެ. އަދި ރާޖްއަކީ ވިއާން އިންޑަސްޓްރީޒް ލިމިޓެޑްގެ ވެރިޔާއެވެ. މި ހޮޓްސްޕޮޓް އެޕްލިކޭޝަނަކީ މި ދެ ކުންފުނިން ބައިވެގެން އުފެއްދި އެޕްލިކޭޝަނެކެވެ.\nރާޖްގެ އިތުރުން އޭނާގެ އައިޓީ ބަލަހައްޓާ ފަރާތް ކަމަށްވާ އާރްޔަން ވެސް ވަނީ ފުލުހުންގެ ބެލުމުގެ ދަށަށް ގެންގޮސްފައެވެ. މުމްބާއީ މެޖިސްޓްރޭޓް ކޯޓުން ވަނީ މި ދެމީހުން ޖުލައި 23ގެ ނިޔަލަށް ފުލުހުންގެ ބެލުމުގެ ދަށުގައި ބައިތިއްބައިގެން ތަހުގީގް ކުރުމުގެ އަމުރު ދީފައެވެ.


India Ge Covid Haalathu Dhahkuvaidhey Tweet Thah Nagaidheyn Rasmeekoh Edhihjje - Vaguthu\nއުއްމީދީ ނަމްބަރަކަށް 100، ދޮޅު އަހަރަށްފަހު އާފެށުމެއް! - 32 މިނެޓް ކުރިން\nއިންޑިއާގެ ކޮވިޑް ހާލަތު ދައްކުވައިދޭ ޓްވީޓްތައް ނަގައިދޭން ރަސްމީކޮށް އެދިއްޖެ\nއިންޑިއާގައި ކޮވިޑް ހާލަތު ގޯސްވެ މީހުން އެހީ ހޯދަން ބޭނުންކުރާ ޕްލެޓްފޯމަކަށް ޓްވިޓާ ވާނެއެވެ. އިންޑިއާ ސަރުކާރުން ޓްވިޓާގައި ރަސްމީކޮށް އެދިފައިވަނީ އެގައުމުގެ ކޮވިޑް ހާލަތު ދައްކުވައިދޭ ޓްވީޓްތައް ނަގައިދިނުމަށެވެ.\nއިންޑިއާ ސަރުކާރުގެ އެދުމުގެ މަތިން ޓްވިޓާއިން ވަނީ 50 ޕޯސްޓް ޑިލީޓް ކޮށްފައެވެ. އިންޑިއާ މީހުން މިފަހުން އާންމުކޮށްފައި ހުރި ޓްވީޓްތަކުގައި ހިމެނެނީ އޮކްސިޖެންގެ ދަތިކަމާއި، ހޮސްޕިޓަލުތަކުން އެނދު ނުލިބުމުން ކޮށްފައި ހުރި ޓްވީޓުތަކެކެވެ.\nޓްވިޓާއިން ނަގާފައިވާ ޓްވީޓްތަކުގެ ތެރޭގައި ހިމެނެނީ ބޭސް ނުލިބިގެންނާއި، ހޮސްޕިޓަލުން އެނދު ނުލިބިގެން ކޮށްފައިވާ ޓްވީޓެވެ. ޓްވިޓާއިން ނެގި ޓްވީޓްތައް އިންޑިއާގައި ތިބި މީހުންނަށް ނުފެނުނު ނަމަވެސް، އެހެން ގައުމުތަކުގެ މީހުންނަށް އެ ޓްވީޓުތައް ފެންނާނެއެވެ.\nއިންޑިއާގެ ސަރުކާރުން އެދުމުގެ މަތިން ނަގާފައިވާ ޓްވީޓުތަކުގެ ތެރޭގައި ބަޔެއް ސިޔާސީ މެމްބަރުންނާއި، މަޖިލިސް މެމްބަރުން ކޮށްފައިވާ ޓްވީޓުތަކާއި، ފިލްމީ ތަރިން ކޮށްފައިވާ ޓްވީޓުތައް ހިމެނެއެވެ.\nއިންޑިއާއިން އެދިފައިވަނީ ވަކި ބައެއްގެ ޓްވީޓުތައް ސެންސަރު ކުރަން ކަމަށް ރިޕޯޓުތައް ބުނެއެވެ. ޓްވިޓާއިން ބުނެފައިވަނީ މިކަމުގައި ގޮތެއް ނިންމާނީ ޓްވިޓާގެ ޕޮލިސީތަކަށް ރިއާޔަތްކޮށް އުސޫލުތަކަށް ވެސް ބެލުމަށް ފަހުއެވެ.\nގިނަ ބަޔަކު ބޭނުން ކުރާ މީސް މީޑިއާގެ އެއް ޕްލެޓްފޯމް ކަމަށްވާ ޓުވިޓާ އިން ބުނީ އިންޑިއާގެ ގަވާއިދާ ހިލާފުވާ ގޮތަށް ކޮށްފައިވާ ޓްވީޓެއް ނަމަ އެ ޓްވީޓެއް އެ މީހުންނަށް ނުފެންނަ ގޮތް ހަދާނެ ކަމަށެވެ. އިންޑިއާ ސަރުކާރުން ނޫސްތަކަށް ވެސް އިންޑިއާގެ ކޮވިޑް ހާލަތާއި ގުޅޭ ގޮތުން ޝާއިޢުކޮށްފައިވާ ހަބަރުތައް ނަގަން އެދިފައިވާ ކަމަށް ރިޕޯޓުތައް ބުނެއެވެ.\nއޭޕްރީލް 25, 2021 16:38\nމަކަރާ ހީލަތުން އަދިވެސް ރައްޔިތުން ވާވެއްދޭތޯ ބަލަނީ ހަމަ ދެވަނަ ބުއްޅަބޭ


Noosverikamuge Sharafge Alimas Galan4beyfulhakah\nއެންމެ އުންމީދީ ނުސްވެރިޔަކަށް ހޮވުނު ނަޖާހު އަށް އެވޯޑް ހަވާލުކުރަނީ.-- ފޮޓޯ: ސަން/ފަޔާޒް މޫސާ\nނޫސްވެރިކަމުގެ ޝަރަފުގެ އަލިމަސް ގަލަން ރާއްޖޭގެ ނޫސްވެރިކަމުގެ ދާއިރާއަށް ގިނަ ގުނަ ހިދުމަތްތަކެއް ކުރައްވާފައިވާ އަށް ބޭފުޅަކަށް މިރޭ ލިބިވަޑައިގެންފި އެވެ.\nނޫސްވެރިކަމުގެ ޝަރަފުގެ އަލިމަސް ގަލަން ހާސިލު ކުރެއްވި ބޭފުޅުންނަށް އެ އެވޯޑް ހަވާލުކޮށްފައި ވަނީ ނޫސްވެރިކަމުގެ މިދިޔަ އަހަރުގެ އިނާމުތައް ދިނުމަށް މޯލްޑިވްސް މީޑިއާ ކައުންސިލުން މިރޭ ބޭއްވި ޙާއްސަ ރަސްމިއްޔާތުގަ އެވެ. އެގޮތުން މިރޭގެ ރަސްމިއްޔާތުގައި ނޫސްވެރިކަމުގެ ޝަރަފުގެ އަލިމަސް ގަލަން ހާސިލް ކުރެއްވި ހަތަރު ބޭފުޅުންނަކީ:\n- ރައީސް މުހައްމަދު ނަޝީދު\n- އިބްރާހިމް އުމަރު މަނިކު\n- އަހްމަދު އަބްދުﷲ\n- މަޑުލު މުހައްމަދު ވަހީދު\nއެ ބޭފުޅުންގެ އިތުރުން ނޫސްވެރިކަމުގެ އަލިމަސް ގަލަން ވެސް ނުބަ ބޭފުޅަކަށް ލިބުނެވެ. އަދި ނޫސްވެރިކަމުގެ ރަން ގަލަން 12 ބޭފުޅަކަށް ލިބުނެވެ.\nނޫސްވެރިކަމުގެ އަލިމަސް ގަލަން ލިބިލެއްވި ބޭފުޅުންނަކީ:\n- ސިނާން އަލީ\n- މުހައްމަދު ޖިނާހް\n- އަބްދުﷲ ރަމީޒު\n- މުހައްމަދު ޝާތިރު\n- މުހައްމަދު ޒާހިރު (މީމުޒަވިޔަނި)\n- ހުސައިން މުހައްމަދު\n- މުހައްމަދު ޖަވާދު\n- މިދުހަތު އާދަމް\n- ސައިފް އަޒްހަރު\nނޫސްވެރިކަމުގެ ރަން ގަލަން ލިބިލެއްވި ބޭފުޅުންނަކީ:\n- އިބްރާހިމް ޒަކީ\n- މުހައްމަދު އަފްޒަލް\n- މުހައްމަދު ވަހީދު\n- ޝެހެނާޒް އަބްދުއްރަހްމާން\n- އަލީ ޔޫސުފް\n- މުހައްމަދު ޝާހިދު\n- އިބްރާހިމް އަބްދުލް ގަފޫރު\n- އަހްމަދު މުހުސިން\n- މޫނިސާ އީސާ\n- ޖާދުﷲ ސައީދު\n- ޝަމްރަތު އަހުމަދު\n- ހަފްސީ އަބްދުﷲ\nއެ ބޭފުޅުންގެ މިދިޔަ އަހަރު އެންމެ ފާހަގަކޮށްލެވޭ ނޫސްވެރިންނަށް ވެސް މިރޭގެ ޖަލްސާގައި އިނާމު ދީފައި ވެއެވެ. އެގޮތުން މިދިޔަ އަހަރުގެ އެންމެ އުންމީދީ ނޫސްވެރިޔާ އަށް ހޮވިފައިވަނީ ސަންގެ ނަޖާހު މަސްއޫދު އެވެ.\nމިދިޔަ އަހަރު އެންމެ މޮޅު ފީޗާ ލިޔުންތެރިޔަކީ (ބްރޯޑްކާސްޓިން ކެޓަގަރީ) ކުރިން ރާއްޖެ ޓީވީގައި އުޅުނު ހުސައިން ހަސަން އެވެ. އަދި އެ ދާއިރާ އިން ޕްރިންޓް/އޮންލައިން ކެޓަގަރީން އެވޯޑް ލިބުނީ މިހާރުގެ މުހައްމަދު ހަމްދޫނަށެެވެ. އޭގެ އިތުރުން ކުޅިވަރުގެ ދާއިރާ އިން ވެސް އެވޯޑް ލިބުނީ ހަމްދޫނަށެވެ.\nފޮޓޯގްރަފީގެ ދާއިރާ އިން (ޕްރިންޓް/އޮންލައިން ކެޓަގަރީ) އެވޯޑް ލިބުނީ މިހާރުގެ ހުސައިން ވަހީދަށެވެ. ވިޔަފާރި އާއި އިގްތިސާދުގެ ދާއިރާ އިން އެވޯޑް ލިބުނީ އަވަސްގެ މުހައްމަދު އަފްރާހު އަށެވެ. ޝަރުއީ އަދި ގާނޫނީ ދާއިރާ އިން އެވޯޑް ލިބުނީ އަވަސްގެ ނާޒިމް ހަސަން އަށެވެ.\nސިޔާސީ ދާއިރާ އިން (ބްރޯޑްކާސްޓިން ކެޓަގަރީ) އެވޯޑް ލިބުނީ ކުރިން ރާއްޖެ ޓީވީގައި އުޅުނު މުރުޝިދު އަބްދުލްހަކީމް އަށެވެ. އަދި އެ ދާއިރާ އިން ޕްރިންޓް/އޮންލައިން ކެޓަގަރީން އެވޯޑް ލިބުނީ މިހާރުގެ ފަޒީނާ އަހުމަދަށެވެ.\nއިޖްތިމާއީ ދާއިރާ އިން (ބްރޯޑްކާސްޓިން ކެޓަގަރީ) އެވޯޑް ލިބުނީ ވީޓީވީގެ އައިމިނަތު އަމީނާ އަށެވެ. އަދި އެ ދާއިރާ އިން ޕްރިންޓް/އޮންލައިން ކެޓަގަރީން އެވޯޑް ލިބުނީ މިހާރުގެ އާސިޔަތު މުހައްމަދު ސައީދަށެވެ.


ނޫރު (ތޭރަވަނަ ބައި) – Esfiya\nދީނީ ލޯބި December 20, 2017\nނޫރު (ތޭރަވަނަ ބައި)\n“ކަލޭ ހީނުކުރާތި މަށަށްވުރެ ކަލެއަށް ކުރި އަރައިގެން ދެވޭނެ ކަމަށް. ހިތުން އަފާފްގެ ހިތް ކާމިޔާބުކުރަންތަ ވަކި ޤާރީއެއްގެ ރާގަކަށް ކިޔެވީ؟ އޭނަ މިއަދު ކަލެއަކީ ކާކުކަން ނޭނގިގެން އެބައުޅޭ. މަ ޔަޤީން ކުރާނަން އޭނަގެ ޢުމުރު ދުވަހަށްވެސް ކަލޭ ނޭނގޭނެކަމަށް ހަދަން.” ވިޔާމް އެހެން ބުނެ އައި ރުޅީގައި ޝަރަފްގެ މޫނުމައްޗަށް ހޫނު އެތިފަހަރެއް ވިއްލާލިއެވެ. ވީ ތަދާއެކީ ޝަރަފަށް އޭނަގެ ދެލޯ މަރާލަމުން އޭނަގެ ކޯތާފަތުގައި ހިފަހައްޓާލެވުނެވެ. އެއަށް އަޅާލުމެއްނެތި ވިޔާމް ޝަރަފްގެ މޭމަތީގައި އަތް އަޅައި ކޮއްޕާލިއެވެ. ޝަރަފްގެ ނަސީބު ރަނގަޅުކަމުން އޭނަ ބިންމައްޗަށް ނުވެއްޓި ކައިރީގައި ހުރި ގޮނޑީގައި އިށީނދެވުނެވެ. ވިޔާމްމެން އަނެއްކާވެސް ކުލާހުން ނިކުންނަން ދިޔަ އަޑު އަހަން ޝަރަފަށް އިނދެވުނީ އޭނަގެ ކޯތާފަތުގައި ހިފަހައްޓައި ދެލޯ މަރައިގެންނެވެ. އެހެން އިންދާ ވިޔާމް ދެންމެއަކު ދެއްކި ވާހަކަތައް އޭނަގެ ސިކުނޑީގައި ގުގުމައިގެން ދިޔަދިޔަހެން އޭނައަށް ދެލޯ ހުޅުވާލެވުނެވެ. އޭނަގެ މޫނުމައްޗަށް ހިނިތުންވުމެއް ވެރިވެގެން ދިޔައީ އެ ވާހަކަތަކާމެދު ވިސްނާލެވުމުންނެވެ. އަފާފަށް ހަމަ ޙަޤީޤަތުގައި ވެސް އޭނަގެ ކިޔެވުން ރީތިވީ ހެއްޔެވެ؟ އަދި އޭގެ ސަބަބުން އަފާފް އޭނައަކީ ކާކުކަން ނޭނގިގެން އުޅެނީ ހެއްޔެވެ؟ އެ ދެ ސުވާލު ހިތަށް ވެރިވުމުން ޝަރަފްގެ ހިނިތުންވުން ފުންވިއެވެ. އެ ވަގުތުން ވަގުތަށް އޭނަގެ ހިތުގައި ޢަޒުމެއް ކަނޑައެޅިގެން ދިޔައެވެ. މިއަދު އިވިގެން ދިޔައީ އޭނަގެ ކިޔެވުންކަން އަފާފަށް އަންގައިދިނުމުގެ ޢަޒުމެވެ. އަދި އެ ޢަޒުމް ފުރިހަމަވާ ދުވަހަކުން އޭނައަށް އަފާފް ކާމިޔާބުކޮށްގެން ވިޔާމްގެ މޫނުމައްޗަށް އެތިފަހަރެއް ވިއްލާލުމުގެ ފުރުޞަތެއް ލިބޭނެ ކަމުގެ އުއްމީދު ޝަރަފަށް ކުރެވުނެވެ.\nޝަރަފް އެދުވަހު ގެއަށް ގޮސްފައި އެތައް ހަފްތާތަކެއް ފަހުން އަމިއްލަ އެދުމުގައި މުޞްޙަފް ނެގިއެވެ. އެހެން ރޭރޭ ދެ ނަމާދު ދޭތެރޭ އޭނަ އެންމެ ދެ ޞަފްޙާ ކިޔަވާލަނީ ބައްޕަގެ އެދުމުގެ މަތިންނެވެ. އެހެނަސް އެދުވަހު ނުބައި ނިޔަތެއްގައި ވިޔަސް ޝަރަފް އޭނައަށް ވީހާވެސް ރީތިކޮށް ކިޔެވޭތޯ މަސައްކަތް ފެށިއެވެ. އެސަމްބްލީގައި ކިޔެވޭނެ ފަދަ ކުރު ސޫރަތްތައް އަޑުއަހައި އެ ސޫރަތްތައް ޝަރަފް ފަރިތަ ކުރަމުން ދިޔަ ގޮތުން ޤުރުއާން މުބާރާތެއް އޮތީތޯ ޝިނާޒަށް ވެސް އަހާލެވުނެވެ. އެހެނަސް ޝަރަފް އޭނަގެ ނިޔަތްތައް އޭނަގެ އެންމެ ގާތް ބޭބެއަށް ވެސް ފޮރުވީ، އޭނައަށް ކާމިޔާބުކަމާއެކީ އޭނަ ލޯބިވާ ކުއްޖާ އޭނައަށް ލިބުނު ދުވަހަކުން ގަދަވެލާފައި ބޭބެއަށް އެ ވާހަކަ ކިޔައިދިނުމަށެވެ.\nއެދުވަހާއި ހަމައަށް ދިޔުމަށްޓަކައި ޝަރަފް ރޭވި ރޭވުން ވަރަށް ވެސް ފުރިހަމައެވެ. ނަމަވެސް ކަން ދިމާވެގެން ދިޔައީ އޭނަ ހީވެސް ނުކުރާ ފަދަ ގޮތަކަށެވެ. އޭނަ އޮތީ ވިޔާމްމެންނަށް ވެސް ސިއްރުން ދެން އަންނަ ހަފްތާގެ ބޭރުގައި އޮންނަ އެސަމްބްލީގައި އޭނަ ޤުރުއާން ކިޔަވަން ބޭނުންވާ ވާހަކަ އޭނަގެ ކުލާސް މުދައްރިސް ކައިރީގައި ބުނެފައެވެ. އޭނަ އެވާހަކަ ވިޔާމްމެންނަށް ފޮރުވަން އުޅޭކަން އެ މުދައްރިސަށް ނޭނގޭތީ އެސަމްބްލީ އޮތް ދުވަހުގެ ކުރީ ދުވަހު މުދައްރިސް ހުރިހާ ކުދިންގެ ކުރިމަތީގައި އޭނަ ކިޔަވަންޖެހޭ ވާހަކަ އޭނައަށް ހަނދާންކޮށްދިނެވެ. ހަމަ އެއާއެކު ޝަރަފްގެ ހިތަށް ބިރުވެރިކަމެއް ވެރިވިއެވެ. ވިޔާމްމެން ނުފެނުނަސް އެވަގުތު އެމީހުން އޭނައަށް ދެމުންދާނެ ނަޒަރުތައް ޝަރަފަށް ތަޞައްވުރު ކުރެވުނެވެ. ވިޔާމް އޭނަގެ މޫނުމައްޗަށް ވިއްލާލި އެތި ފަހަރުގެ މަތިން ހަނދާންވެފައި ވިޔާމް އެވަގުތު އަންނާނެ ރުޅީގެ ހޫނުކަން ޝަރަފަށް އިޙްޞާޞް ކުރެވުނެވެ. އެހެނަސް ޝަރަފް ފަހަތަށް ޖެހޭކަށް ބޭނުމެއްނުވިއެވެ. ވިޔާމްގެ އެ ރުޅިއަކީ ވިޔާމަށް ލިބިފައި ނެތް، އަދި އޭނައަށް ލިބިފައިވާ ހުނަރެއްގެ ސަބަބުން އަންނަ ރުޅިއެއްކަން ވިސްނުމުން ޝަރަފަށް ހިތްވަރެއް ލިބުނެވެ. އެހެނަސް ދެންވެސް އޭނަގެ ހިތުތެރޭގައި އެމީހުން ކޮށްފާނެކަމެއްގެ ނުތަނަވަސްކަމެއްވިއެވެ. އޭނަ ކިޔަވަމުން ދިޔަ ފޮތުގައި އޭނައަށްޓަކައިވި ބަސްތަކެއްގެ މާނަ އޭނައަށް އެނގިފައިވީނަމަ އެ ހިތަށް ލިބިފައިވާނީ ކިހާ ވަރެއްގެ ސާބިތުކަމެއްކަން އޭނައަށް ނޭނގެއެވެ.\nނޭނގުމުގެ ސަބަބުން އޭގެ އަނެއްދުވަހު ސްކޫލަށްދާން ތައްޔާރުވީ ވަގުތުވެސް ޝަރަފްގެ ހިތުތެރޭގައި ބިރުވެރިކަމެއްވިއެވެ. އެ ބިރުވެރިކަމުގެ ސަބަބުން އޭނަ އެދުވަހު ސްކޫލަށްދާން ބައިސްކަލަށް އެރި ވަގުތުވެސް އޭނަގެ ދެފައި ތުރުތުރު އަޅައެވެ. ހިތްހަމަޖައްސާލުމަށްޓަކައި އޭނަ ބައިސްކަލު ބާރަށް ދުއްވާލަމުން އަފާފްމަތިން ހަނދާން ކޮށްލިއެވެ. އަދި މިއަދު ވެގެން ދާނީ އޭނައާއި އަފާފް ގުޅިގެންދާނެ ދުވަހަށޭ ހިތަށް އެރި ވަގުތު އޭނައަށް ހިނިތުންވެލެވުނެވެ. އަމިއްލަ ޚިޔާލުތަކެއްގައި ދުއްވާފައި ގޮސް ހަނި މަގަކަށް އެޅުނުތާ މާ ގިނައިރެއްނުވެ ކިޔުނު ބާރު އަޑަކާއެކީ އޭނަގެ ބައިސްކަލުގެ ދުވެލި މަޑުވެ އޮމާންކަން ގެއްލުނެވެ. ޝަރަފް ވަގުތުން ބައިސްކަލު މަޑުކޮށްލަމުން ފޭބީ އޭގެ ހަން ފެޅުނީކަން ޔަޤީންވުމުންނެވެ. ބައިސްކަލުން ފައިބައި އޭނަ އޭތީގެ ކުރީގެ ފުރޮޅި ބަލަމުން ދަނިކޮށް ކުއްލިއަކަށް ބޮޑު ލަކުޑި ގަނޑަކުން އޭނަގެ ބޮލުގައި ޖަހާލެވުނެވެ. ވީ ތަދާއެކީ ބޮލުގައި އަތް އަޅާލެވުނު ވަގުތު އޭނައަށް ދެލޯ މަރައި ތަގުޅި ކޮށްލެވުނެވެ. އޭނައަށް ދެލޯ ހުޅުވާވެސް ނުލެވެނީސް ކޮންމެވެސް ދެ ބަޔަކު އޭނަގެ ދެފަރާތުން ދެއަތުގައި ހިފައި ތެދުކޮށްލަމުން ފާރަށް ލަށްކޮށްލިއެވެ. އޭނަ ދެލޯ ހުޅުވައި ބަލާލިއިރު އެއީ އޭނަ ނުވެސް ދަންނަ3ޒުވާނުން އެތާނގައި ތިއްބެވެ. އޭނައަށް އިތުރު ޙަރަކާތެއް ނުކުރެވެނީސް އެ ތިން މީހުންވެގެން އޭނައަށް އެކި އެކި އަނިޔާތަށް ދޭން ފެށިއެވެ. އެކަކު ދަނޑި ބުރިއަކުން އޭނަގެ ގައިގެ އެކި ތަންތާނގައި ޖަހަމުން ދިޔައިރު ދެންތިބި މީހުން އޭނަގެ އަތުންނާއި ފައިންނެވެ. ދުވަހަކުވެސް މިފަދަ ތަޅާފޮޅުމެއްގައި ބައިވެރިވެފައި ނެތް ޝަރަފަށް ހަދާނެ ނަހަދާނެ ގޮތެއްނޭނގުނެވެ. އެމީހުން އޭނަ ފިލަން ދުއްވައިގަންނާނެހާ ފުރުޞަތެއް ވެސް ނުދިނެވެ. އޭނައަށް މި ބީރައްޓެހި ޒުވާނުންގެ ފަރާތުން އަނިޔާތަށް ލިބެނީ ކީއްވެކަން ނޭނގިގެން އުޅެނިކޮށް އެމީހުން އޭނައަށް ކޮޅަށް ނުހުރެވޭ ވަރު ކޮށްލިއެވެ. އަދި އެންމެ ފަހު ކަމެއްގެ ގޮތުން އެއްޒުވާނަކު އޭނަގެ ކަރުގައި ހިފައި ބިންމައްޗަށް ވައްޓާލިއެވެ.\n“ދެންވެސް ވިޔާމް އަހުމަދަށް ޙައްޤުވާ ކުއްޖަކާ ކައިރިވާން ނުއުޅޭތި!” އޭގެތެރެއިން އެއްޒުވާނަކު ބުނެލި އަޑު އިވުނެވެ. އެއަށްފަހު އެ ތިން މީހުން އެކީގައި ދުރަށް ހިނގައިގަތް ވަގުތު މި ހުރިހާ ކަމެއްގެ ފަހަތުގައިވީ ކާކުކަން ޝަރަފަށް ނަގައިގަނެވުނެވެ. އެއާއެކު އޭނަގެ މޭތެރޭގައި ރުޅީގެ އަލިފާނެއް ރޯވިއެވެ. ވިޔާމް މިކަމެއް ކުރުވީ އޭނަ އަފާފާއި ހަމައަށް ދިޔުމުން ހުއްޓުވުމަށްކަން ޝަރަފަށް އެނގުންވިއެވެ. އޭނަ ހަމަ ވަގުތުން ތެދުވެގެން ގޮސް އޭނަގެ އެ އެދުން ފުނޑުފުނޑުކޮށްލަން ބޭނުންވިއެވެ. އެކަމަށްޓަކައި ލިބުނު ހިތްވަރާއެކީ ތެދުވެލަން އުޅުނު ޝަރަފްގެ އަނގައިން ނިކުތީ އާހެއްގެ އަޑެކެވެ. އޭނަގެ އަތާއި ފައިގައި އޭނަ ދުވަހަކުވެސް އިޙްޞާޞް ކޮށްފައި ނުވާފަދަ ތޫނު ރިހުމެއް އުފެދިފައިވިއެވެ. އެ ތަދާއި އެކީގައި ވެސް އޭނަ ތިންފަހަރެއްގެ މަތިން ތެދުވެލަން މަސައްކަތް ކުރިއެވެ. އެހެނަސް ނާކާމިޔާބުވުމުން އޭނައަށް ވަރުބަލިކަމާއެކީ އޮތްތާ އޮވެވުނެވެ. އޭގެ މާގިނައިރެއްނުވެ އެ މަގުން ހިނގާފައި ދިޔަ ބަޔަކު މީހުންނަށް އޭނަގެ ޙާލު ފެނުމުން އޭނަ ހޮސްޕިޓަލަށް ގެންދެވުނެވެ.\nޝަރަފް ހޮސްޕިޓަލަށް ގެންދިޔަ މީހުންގެ ތެރޭގައި ޢައްބާސްމެންގެ އަވަށްޓެރިއެއްވެސް ހިމެނުނީތީ މިނެޓްތަކެއްގެ ތެރޭގައި ޢައްބާސްމެންނަށް ވެސް އެ ޚަބަރު ލިބުނެވެ. ޚަބަރު ލިބުމާއެކު ޢައްބާސްއާއި ވަރުދާ އެމީހުން ކުރަން ތިބި ހުރިހާ ކަމެއް ދޫކޮށްފައި ހޮސްޕިޓަލަށް ދިޔައެވެ. އެމީހުންނަށް ދެވުނުއިރު ޝަރަފަށް ފަރުވާ ދެވެން ފަށައިފިއެވެ. އޭނަގެ އެކްސްރޭތަކުން ދެއްކި ގޮތުން އޭނަގެ އެއްއަތާއި އެއްފައި ބިނދިފައިވާތީ އޭރު އޭނަވަނީ ދަގަނޑު ބޭސްގަނޑު އަޅަން ވައްދާލެވިފައެވެ. ތުންތުންމަތިން އިވުނު ވާހަކަތަކުން ޢައްބާސްމެންނަށް ލިބުނީ ޙައިރާންކަމެކެވެ. އެމީހުންގެ ދަރިފުޅަށް މީހަކު ޙަމަލާ ދޭންވީ އެއްވެސް ސަބަބެއް އެމީހުންނަކަށް ނުވިސްނުނެވެ. އެހެންކަމުން ޝަރަފް ވޯޑަކަށް ވައްދާލެވުމާއެކު ކޮށްލެވުނީ އެ ސުވާލެވެ.\n“ކޮން ބަޔަކު ކީއްވެ ޝަރަފްއަށް އަނިޔާއެއްދޭންވީ؟” ޢައްބާސްއަށް ޝަރަފާއި އެ ސުވާލު ކޮށްލެވުނީ ވެސް ނުރުހުންތެރިކަމާއެކީގައެވެ.\n“އެއީ އެ ވިޔާމްއޭ ކިޔާ މީހާ ފޮނުވި މީހުން.” ޝަރަފް ވެސް ރުޅިވެރިކަމާއެކީ ބުނެލިއެވެ.\n“ކޮން ވިޔާމެއް؟” އެ ސުވާލުކޮށްލީ ވަރުދާއެވެ.\n“އެއީ އަބަދު އަހަންނަށް އުނދަގޫ ކުރާ ކުއްޖެއް. އަބަދު އަހަންނަށް މަލާމާތްކޮށް އަހަންނާ ދިމާލަށް ވަނަމުން ގޮވާ ކުއްޖެއް އެއީ، ބައްޕާ. އަހަރެން ވައްޓާލާފަ ދިޔަ މީހުން ބުނި މިއީ ވިޔާމް ބުނެގެން ކުރި ކަމެކޭ.” ޝަރަފް އައިސްފައި ހުރި ރުޅީގައި ފަހު ޖުމްލައިން ހަދަހަދައިގެން ބުނެލި ވާހަކައިން ޙަޤީޤަތް ފޮރުވިއެވެ. އެހެނަސް އެވަގުތު ޝަރަފްގެ ސިކުނޑީގައި ވެސް އެއީ ދޮގަކަށް ނުވެސްވީ އެއީ ވިޔާމް ފޮނުވި މީހުންކަން އޭނައަށް ޔަޤީންވެފައިވި މިންވަރުންނެވެ. އަދި އެގޮތަށް ކިޔައިދީގެން މީގައި އެއްގޮތަކަށް ވެސް އޭނަ ވިޔާމް ރުޅިއަންނަ ފަދަ ކަމެއް ނުކުރާކަމަށް އެމީހުންނަށް ޔަޤީން ކޮށްދިނުމަށާއި، ބައްޕައަށް ވިޔާމާއި ދެކޮޅަށް ފިޔަވަޅެއް އެޅުމަށް އެލިގެންނުދާނެ ހިތްވަރެއް ދިނުމަށެވެ.\nޝަރަފް އުއްމީދު ކުރި ގޮތަށް ކަންތައްވިއެވެ. އޭނަގެ ބައްޕަ ހަމަ ވަގުތުން އެވާހަކަ ފުލުހުންނާއި ހިސާބަށް ގެންދިޔައެވެ. އަދި އެ ވާހަކަ ސްކޫލްގެ ޕްރިންސިޕަލާއި ހަމައަށް ވެސް ގެންދިޔައެވެ. އެހެނަސް ވިޔާމްމެން ޕްރިންސިޕަލް ކުރިމައްޗަށް ގެނައުމުން އެއީ އެމީހުން ދެނަހުރި ކަމަކަށް ނުވިއެވެ. ވިޔާމަކީ އެހެންނޫނަސް ރަނގަޅު ނަތީޖާ ހޯދާ އަދި އަޚްލާޤީ މައްސަލަތައް މިހާރު މަދުކުރަމުންދާކަން ފާހަގަވާ ކުއްޖެއްކަމަށް ޕްރިންސިޕަލް ދެންނެވިއެވެ. އެ ވާހަކަ އިވިފައި ޢައްބާސް ހިސާބަކަށް އޮޅުން އެރިއެއްކަމަކު އޭނަގެ ދަރިފުޅު ދޮގެއް ނަހަދާނެކަން ޔަޤީން ކުރިއެވެ. އަދި އެވާހަކަ ޕްރިންސިޕަލަށް ވެސް އެންގިއެވެ. ނަމަވެސް ޝަރަފްގެ ވާހަކަތައް ސާބިތުކުރުމަށްޓަކައި އެއްވެސް ހެއްކެއް ނެތުމުން ސްކޫލުން ކުރެވޭނެ ކަމެއްނެތް ކަމަށް ޕްރިންސިޕަލް ދެންނެވިއެވެ.\nއެ ވާހަކަ ޝަރަފާއި ހަމައަށް ފޯރުމުން އޭނަ މާޔޫސްވެ އަނެއްކާވެސް ރުޅިގަދަ ވާގޮތްވިއެވެ. އޭނައަށް ކޮންމެވެސް ވަރެއްގެ ހިތްހަމަޖެހުމެއް ލިބިގެން ދިޔައީ ބައްޕަ ފުލުހުންނަށް އެނގިކަން އެނގުމުންނެވެ. ފުލުހުންނަށް އޭނައަށް ޙަމަލާ ދިން މީހުން ފެނި އެމީހުން ވިޔާމްގެ ނަން ކިޔުމުން އޭނަގެ ‘ބާރު’ ވިޔާމަށް އެނގިގެންދާނެއޭ ޝަރަފްގެ ހިތަށް އެރިއެވެ. އެހެނަސް އެގޮތަށް ކަންތައްވުން ނުހަނު ނާދިރުހެން އޭނައަށް ހީވީ، ވިޔާމަކީ ފައިސާވެރިއެއްގެ ދަރިއެއްކަން ހަނދާނަށް އައުމުންނެވެ. ފައިސާވެރިން ކޮންމެހެން ވެސް އެމީހުންގެ ދަރިން ބަދުނާމުވުމުން ސަލާމަތް ކުރާނެ ނޫންހެއްޔެވެ؟\nއެދުވަހު ޝިނާޒް ސްކޫލުން އައި ގޮތަށް ޝަރަފް ކައިރިއަށް އައީ، ހިތަށް ވެރިވެފައިވި އެ ސުވާލުން އޭނަގެ މޫޑު ޚަރާބުވެފައިވަނިކޮށެވެ. ޝިނާޒް އައިސް ވީ ކިހިނެއްތޯ އަހާލުމާއެކު ޝަރަފަށް އޭނަގެ ހިތް ބަންޑުން ކޮށްލެވުނެވެ. ބައްޕަމެންނަށް ކިޔައި ނުދޭ، އޭނަ ‘ލޯބި’ވެގެން އުޅޭ އަންހެން ކުއްޖާގެ ވާހަކަވެސް ޝިނާޒަށް ކިޔައިދެވުނެވެ. އެއާއެކު އޭނައާއި އެއްވަރަށް ލޭ ހޫނުވެގެން ދިޔަ ޝިނާޒް ދިނީ އިތުރަށް ލޭ ހޫނުކުރުވާ ފަދަ ޚިޔާލުތަކެވެ.\n“ޑޯންޓް ގިވް އަޕް! އެ ސޮރު އެ އުޅެނީ ޝަރަފަށް ބިރުން. ޖޭވެސް ވީ މާ ބޮޑަށް. މީގެ ބަދަލު ޝަރަފް ދޭންވާނެ ކޮންމެހެންވެސް. ކޮންމެހެން ވެސް އެ އަފާފަކާ ރައްޓެހިވާތަން ތި ވިޔާމަކަށް ދައްކާތި! ބްރޯ ތިހެން ހުއްޓަކަސް އަސްލު ވަރަށް ހޭންޑްސަމްއޭ. ޝީ ވިލް ލައިކް ޔޫ!” ޝިނާޒް ނަޞޭޙަތްދީ ހިތްވަރު ދިނެވެ. ޝަރަފް އެ ވާހަކަ އަޑު އަހާފައި ވޯޑުގެ ދޮރާއި ދިމާލަށް ބަލާލި ވަގުތު އޭނަ ސިހުންވިއެވެ. އެ ދޮރު ކައިރީގައި އޭނައާއި ޝިނާޒަށް ބަލަހައްޓައިގެން އެހެރީ ދޮންތަ ނޫން އެހެން މީހެއްނޫނެވެ. ދޮންތަ މޫނުމަތީގައި ސީރިއަސްކަމެއް ވިގޮތުން ޝަރަފްގެ ހިތް ނުތަނަވަސްވިއެވެ. ދެންމެ އޭނަ ދެއްކި ބައެއް ވާހަކަތައް ދޮންތައަށް އެނގުނީކަން ޝަރަފަށް ޔަޤީން ކުރެވުނެވެ. އިތުރަށް ނުތަނަވަސްވެގެން ދިޔައީ ދޮންތަ ލަސް ހިނގުމެއްގައި އައިސް ޝިނާޒްގާތު ދޮންތައަށް ޝަރަފާއި ވަކިން ވާހަކަ ދެއްކިދާނެތޯ އެހުމުންނެވެ. ޝިނާޒް އެއްފަހަރު ދޮންތައަށް އަނެއްފަހަރު ޝަރަފަށް ބަލައި ދެލޯ ބޮޑުކޮށްލަމުން ނިކުންނަން ދިޔައެވެ. ޝިނާޒް ލޯ މައްޗަށް ގެއްލުނުތަނާހެން ޝަބާ ޝަރަފްގެ އެނދު ކައިރީގައި އިން ގޮނޑީގައި އިށީނދެ ހިނިތުންވެލިއެވެ.\n“ކިހިނެއްތަ؟” އެ ހުރިހާ ވާހަކަތަކަށްފަހު ވެސް ދޮންތަ ކޮށްލި ސީދާ ސާދާ ސުވާލުން ޝަރަފް އޮޅުން އަރާގޮތްވިއެވެ. ދޮންތައަށް އެ ވާހަކަތައް ނުއިވުނީބާއޭ ހިތަށްއެރިއެވެ. އޭނަ އުއްމީދުކޮށްގެން ހުރީ ދޮންތަ އައިސް އޭނައާއި ދިމާލަށް އެއްޗެހި ގޮވައިގަތުމަށެވެ. ވަކިން ޚާއްޞަކޮށް ކުރިއާއި ޚިލާފަށް މިހާރު ދޮންތަގެ ހެދުންތައް ކަޅުވެފައި ކަކުލަށްވުރެ ތިރިއަށް ދިގުވެފައިވި ގޮތުންނެވެ.\n“ރް….ރަނގަޅު.” ހިސާބެއްގެ ޖެހިލުންވުމަކާއެކީ ޝަރަފް ޖަވާބުދިނެވެ.\n“ވީގޮތް ކިޔައިދީފާނަންތަ ދޮންތައަށް؟ ކަންވީ ގޮތުގެ ފުލް ވާރޝަން އަޑުއަހަން ބޭނުމީ.” ދޮންތަގެ އަޑުގައި މަޑުމައިތިރިކަމެއް ވެފައި ވާހަކައިގައި އެކުވެރި ގޮތެއް ހުރުމުން ޝަރަފްގެ ހިތް ދޮންތައަށްޓަކައި ލެނބޭ ގޮތްވިއެވެ. މި ހުރިހާ އަހަރުތަކުގައި ވެސް އޭނައާއި ޝިނާޒް އުޅުނީ ދޮންތައާއި ދުރުދުރުންނެވެ. ދޮންތަ އެމީހުންނަށްވުރެ އެތައް އަހަރެއް ދޮށީވެފައި ވިސްނުން ތަފާތުވުމުންނެވެ. އެހެނަސް ނޭނގޭ ސަބަބަކާހުރެ އެވަގުތު އޭނައަށް ދޮންތައާއި ގާތްކަމެއް އިޙްޞާޞްކުރެވުނެވެ.\nޝަރަފް އެއްޗެކޭ ނުބުނެ އިންނަން ފެށުމުން ޝަބާ އިތުރަށް ވާހަކަ ދެއްކިއެވެ.\n“އެނގޭ ދޮންތައާއި ޝަރަފް އެއްވެސް ސީކްރެޓެއް ޝެއާރ ނުކުރާނެކަން. ޝަރަފްއަށް މަޖުބޫރެއްވެސް ނުކުރާނަން އެއްވެސް ސިއްރެއް ޙިއްޞާ ކުރާކަށް. އެކަމަކު މިފަހަރު ކަންދިމާކުރި ގޮތުން ދޮންތައަށްވަނީ ޝަރަފް ފޮރުވަން އުޅުނު ކަމެއް އެނގިފަ. އެކަމާބެހޭގޮތުން ހަމަ އެންމެ ސުވާލެއް ޝަރަފްއާ ކޮށްލަން ބޭނުމީ.” ދޮންތަ ވާހަކަ ދެއްކި ގޮތުން ޝަރަފްގެ ދެބުމަ ކައިރިވެ ދޮންތަ ދައްކާނެ ވާހަކައަކަށް ކެތްމަދުވިއެވެ.\n“ޝަރަފް ހަމަ ޙަޤީޤަތުގަވެސް އެކުއްޖާދެކެ ލޯބިވޭތަ؟” ދޮންތަ ކޮށްލި ސުވާލުން ޝަރަފަށް ކުޑަ ސިހުމަކާއެކީ ދޮންތައަށް ބަލާލެވުނެވެ. އެ ސުވާލަށް ދޭނެ ޖަވާބަކާމެދު ވިސްނަން ފެށި ވަގުތު އެ ސުވާލު ކުރެވެންވީ ކީއްވެކަމާމެދު ވެސް ވިސްނެން ފެށިއެވެ. އޭނައަށް ޖަވާބެއް ނުދެވިގެން އުޅެނިކޮށް ދޮންތަ އިތުރަށް ވާހަކަ ދެއްކިއެވެ.\n“ލޯބިވަންޏާ ކީއްވެގެންތަ ވަކި މީހަކަށް ދައްކަންވެގެން އޭނައާއި ރައްޓެހިވާންވީ؟ ކީއްވެގެންތަ އޭނައަށް ޤަދަރު ކުރުމުގެ ބަދަލުގަ ކޮންމެ އެހެން އަންހެން ކުއްޖަކާ ދިމާލަށް ވެސް ބަލާހެން އޭނައަށް ތި ބަލަނީ؟ ކީއްވެގެންތަ އޭނަގެ އިޙްތިރާމް ގެއްލި އޭނަ ފާފަވެރިވާނެފަދަ ގުޅުމަކަށް އޭނަ ގެންނަން ތި މަސައްކަތް ކުރަނީ؟” ދޮންތަގެ ބަސްތަކުން ޝަރަފްގެ ހިތުގެ އެންމެ ހިމަ ނާރާއި ހަމައަށް ވެސް އަސަރު ކުރިއެވެ. އޭނަ އެ ސުވާލުތަކާމެދު ވިސްނަން ފެށި ތަނާހެން ދޮންތަ އިތުރަށް ވާހަކަ ދެއްކިއެވެ.\n“އަދި އެއީވެސް ﷲ ގެ ބަސްފުޅުގެ ބޭނުންކޮށްގެން. ﷲ ގެ ބަސްފުޅު ކިޔަވަނީ ކޮން މަޤްޞަދެއްގައިކަން ޝަރަފް ހަނދާން ނެތުނީތަ؟ އެ ބަސްފުޅު ކިޔަވަނީ ވަކި މީހެއްގެ ހިތް އަތުލާކަށް ނޫން. އެ ބަސްފުޅު ކިޔަވަނީ ﷲ ގެ ރަޙްމަތާއި ރުހިވޮޑިގަތުން ލިބިގަތުމަށްޓަކައި.” ދޮންތަ އަސަރާއެކީ ކިޔައިދިނުމުން ޝަރަފްގެ ލޮލުން ދިލަ ނެގިއެވެ. އޭނަގެ ހަނދާނަށް އަންނަން ފެށީ ދޮންތަ އޭނައާއި އެކީގައި އުޅުނުއިރު ދޮންތަ ކޮންމެ ދުވަހަކު ދައްކާ މިފަދަ ވާހަކަތަކެއްގެ ސަބަބުން އޭނަ ޤުރުއާނާއި ގާތްވެފައިވި މިންވަރެވެ. އަދި މިހާރު އޭނަ އެ ފޮތުގައި ޖެހެން ވެސް ހިތްނުވާ ގޮތެވެ. ނޭނގޭ ސަބަބަކާހުރެ އެ ޙަޤީޤަތް އޭނަގެ ހިތް ދަތި ކުރުވިއެވެ. އޭނަ މިހާ ހިސާބަށް އައީ ކީއްވެބާއޭ ހިތަށްއަރަން ފެށި ވަގުތު ދޮންތަ އިތުރަށް ވާހަކަ ދެއްކިއެވެ.\n“ތެދުވެރި، އިޚްލާޞްތެރި ތައުބާއަކުން ﷲ އަށް ތައުބާވޭ ޝަރަފް. ދޮންތަ އަޑުއެހިން ޝަރަފް މިހާރު ބައެއް ނަމާދުވެސް ނުކުރާ ވާހަކަ. ނަމާދު ދޫކޮށްނުލާ ޝަރަފް. ދިރިއުޅުމުގަ ކާމިޔާބުވާން ބޭނުމިއްޔާ ނަމާދު ދޫކޮށްނުލާތި. ބަންގީގަ އެ ގޮވަނީ ކާމިޔާބީއާއި ދިމާލަށް އަންނަން……ދިރިއުޅުމުގަ ބައިވަރު ކަންތައްތަކާ ދިމާވާނެ ޝަރަފް. އެއްވެސް ފައިދާއެއްނެތް ކަންތައްތަކެއްގެ ފަހަތުން އުޅެން ފަށައިފިއްޔާ އިތުރު މައްސަލަތަކާ ކުރިމަތިވާނީ. ބައްޕަމެން ޝަރަފް މާލެއަށް ގެނައީ ވަރަށް ޚަރަދު ކޮށްގެން ވަރަށް ގިނަ އުއްމީދުތަކާއެކީ. އެ އުއްމީދުތައް ފުރިހަމަކޮށްދެވޭނެތަ ޝަރަފް ތިކަހަލަ ކަންކަމާ އުޅެގެން؟ ނޫން! އެހެންވީމަ މިހާ ހިސާބުން ތި ކަންތައް ދޫކޮށްލާ. ނުބުނަން ކުއްޖެއްދެކެ ލޯބިނުވާށޭ. އެ އިޙްޞާޞްތައް ހިފަހައްޓަން ފަހަރެއްގަ ދަތިވެދާނެ. އެކަމަކު ހަނދާންކުރާތި……ﷲ ޝަރަފްއަށްޓަކައި ލިޔުއްވި ކަމެއް އެހެން މީހަކަށް ލިބުމަކީ ނާދިރު ކަމެއް. ޝަރަފްއަށްޓަކައި ލިޔުއްވާފައި ނެތްކަމެއް ޝަރަފްއަށް ލިބުމަކީ ވެސް ނާދިރު ކަމެއް. ލިޔުއްވާފައި ނެތިއްޔާ އެއީ ޝަރަފްއަށް އެންމެ ރަނގަޅަކަށް އެކަން އެގޮތުގަ އޮތީ. އެހެންވީމަ މި ދުނިޔޭގެ އެއްވެސް އެއްޗެއްގެ ފަހަތުން ދުވާނެ ކަމެއްނެތް. ﷲ އެންގެވި ގޮތަށް އުޅެ ބޭނުންކަމަކަށް އެކަލާނގެ ޙަޟްރަތުން އެދި އެކަލާނގެ ރުހިވޮޑިގެންވާ ފަދަ ގޮތަކަށް ކަންތައް ޙާޞިލުކުރަން މަސައްކަތް ކުރަންވީ. ލައިފްއަކީ އެހާވެސް ސިމްޕްލް އެއްޗެކޭ. ޝަރަފް ﷲ މަތިން ހަނދާންކުރޭ. އޭރުން ﷲ ޝަރަފްގެ މަތިން ހަނދުމަ ކުރައްވާނެ.” ޝަބާ އޭނަގެ އެންމެ ފަހު ވާހަކަ ބުނެ ހިނިތުންވުމެއް ދައްކާލީ އޭނަގެ ވާހަކައިން ޝަރަފްގެ ހިތަށް މާ ބޮޑު އަސަރެއް ނުކުރާނެކަމަށް ހީކުރަމުންނެވެ. އެހެނަސް އޭނައަށް ނޭނގުނު ކަމަކީ އޭނަގެ ވާހަކަތަކުން ﷲ ރުހިވޮޑިގެންވާފަދަ މީހަކަށްވާން ޝަރަފަށް ދުވަހަކުވެސް ނުލިބޭފަދަ ހިތްވަރެއް ލިބުނުކަމެވެ.\nއޭނައަށް ހަމަ އެވަގުތު ދޮންތަ ދާން އުޅުމުން އިށީނދެގެން އިނދެ ނަމާދު ކުރާނީ ކިހިނެއްތޯ އަހާލެވުނީ ބޭއިޚްތިޔާރުގައެވެ. ދޮންތަ ކައިރިން އެކަން ސާފުކޮށްލަމުން އޭނަ ހަމަ އެދުވަހުގެ މެންދުރު ނަމާދުން ފެށިގެން ނަމާދު ކުރަން ފެށިއެވެ. އަދި ދޮންތަ ކައިރީގައި އެދިގެން ހޮސްޕިޓަލަށް މުޞްޙަފެއް ގެނައެވެ. އޭނަ އެރޭގެ މަޣްރިބް ނަމާދަށްފަހު ޤުރުއާން ފަށައިގެން ކިޔަވަން ފެށީ އެ ފޮތާއި ގާތްވުމުގެ ނިޔަތުގައި ނޫން އެހެން ނިޔަތެއްގައެއްނޫނެވެ. އޭނަގެ އެ ނިޔަތުގެ ސަބަބުން އޭނައަށް ކިޔަވާ ކޮންމެ ފަހަރަކު ބަޔާން ކުރަންދަތި ހިތްހަމަޖެހުމެއް ލިބެއެވެ. އޭނައަށް އެ ކިޔެވޭ އެންމެ ބަހެއްގެ މާނަ ނޭނގުނެއްކަމަކު އޭނަ އެ ބަސްތައް ކިޔަވަމުން ދިޔައީ ކިޔަވާ ހިތުންނެވެ. ރެއަށްރެއަކަށް އޭނައަށް ކިޔެވޭ މިންވަރުވެސް އިތުރުވަމުން ދިޔައެވެ. މިއުޅެނީ ރޯދަމަހެއް ޖެހިގެންހޭ ކިޔައި ޝިނާޒް މަލާމާތް ކުރިއެއްކަމަކު ޝަރަފް ހަމަ އެ ފޮތުން ދޫކޮށްލާ ހިތެއްނުވިއެވެ. އޭނައަށް ދުވާލު ގަޑީގައި ވެސް ޤުރުއާން ކިޔެވެން ފެށީ ކިޔަވާ ހިތުންނެވެ.\nހެޔޮ ނިޔަތެއްގައި ހަމައެކަނި ޤުރުއާން ކިޔެވުމުގެ އަސަރުތައް ޝަރަފްގެ އުޅުމުން ވެސް ފެންނަން ފެށިއެވެ. އޭނަގެ ބޭސްގަނޑު ނެގިތާ މާ ގިނަ ދުވަހެއްނުވެ ބައްޕަ ފިހާރައެއް ހުޅުވުމަށްޓަކައި ކުއްޔަށް ތަނެއް ހިފިއެވެ. އެތަން ސާފުކުރުމުގައި ޝަރަފަށް އެހީވެވެމުން ދިޔައީ ބޭއިޚްތިޔާރުގައޭ ބުންޏަސް ދޮގަކަށް ނުވާނެއެވެ. މަންމަ ބަދިގޭގައި އެކަނި މަސައްކަތް ކުރާތަން ފެނިފައި އޭނައަށް އެހީނުވެއެއް ނުހުރެވެއެވެ. މި ހުރިހާ ކަމެއްގެ ސަބަބުން އެންމެންގެ ލޯބި އިހުނަށްވުރެ ބޮޑަށް ޝަރަފަށް ލިބެން ފެށިއެވެ.\nވިޔާމްމެން ހިންގި ތަޅާފޮޅުންގަނޑަށްފަހު އެމީހުން ވެސްވަނީ ހިސާބަކަށް މައިތިރިވެފައެވެ. އޭގެ ސަބަބުން ފުލުހުންނާއި ޕްރިންސިޕަލްގެ ސުވާލުތައްވެސް އެމީހުންނާއި ކުރިމަތިވީމަ ކަންނޭނގެއެވެ. ބޭސްގަނޑު ނެގިފަހުން ޝަރަފް ސްކޫލަށް އައުމުން އެމީހުން ޝަރަފާއި ކައިރިވާކަށް ވެސް މަސައްކަތެއް ނުކުރެއެވެ. ފުރަތަމަ ދުވަހު މިހާރު އޭނަ ހުންނާނީ ވިޔާމް ފެނިފައި ގަޔަށް ލެވޭ ވަރުވެފައޭ ބުނި އަޑު ޝަރަފަށް އިވުނަސް އިތުރު މަލާމާތްތަކެއް އޭނައަށް އަމާޒެއް ނުވެއެވެ. ޝަރަފް ވެސް ވަކި އެމީހުން ރުޅި އަންނަ ފަދަ ބަހެއް ބުނެ އެފަދަ ކަމެއް ކުރާކަށް ވެސް ބޭނުމެއްނުވިއެވެ. ދޮންތަގެ ނަޞޭޙަތުގައި ހިފައިގެން އޭނައަށް ވީ ވަރަކުން އޭނަ އަފާފާއި ދިމާލަށް ނުވެސް ބަލައިވޭތޯ މަސައްކަތް ކުރިއެވެ. އެހެނަސް އޭނައަށް އެއްޗެކޭ ބުނަން މަޖުބޫރު ކުރުވީ އެއްދުވަހަކު މުދައްރިސެއް ކްލާހުގައި ނެތް ގަޑިއެއްގައި ވިޔާމް ދެއްކި ވާހަކައެކެވެ.\n“އާނ ބައްޕަ މިހާރު ވޯކްކުރަނީ ބާރޓެންޑާއެއް ގޮތަށް. ހީޒް ސޯ ކޫލް. ރިސޯޓްގެ މެނޭޖާ އެއީ. އެކަމަކު ބައްޕަ ކުރާހިތްވާ ކަމެއްވީމަ އެއްވީކަށް ކުރަނީއޯ ބައްޕަ ބުނީ……ވަރަށް ކުރީ ޒަމާނުގެ ވައްތަރަށް ވިސްނާމީހުން ވެސް އުޅޭދޯ؟ މިދިޔަ އަހަރު އެ ރިސޯޓުގަ އުޅުނު އެއްވެސް ވަރަކަށް ވައިން ނުވިއްކާ ރިސޯޓެއް ހިންގޭނެނަމައޭ ކިޔައިގެން އުޅުނު ސޮރެއް. ބައްޕަ ކުރިކަމަކީ އޭނަ ވައިންގެ ސާރވިސް ދޭ މީހަކަށް ހަދާލީ. އޭނަ ބުނީމަވެސް ބަދަލެއް ނުކުރީމަ އެ ސޮރު ފިލީ. ހެހެހެހެ…..” ވިޔާމް ދެއްކި ވާހަކަތަކާމެދު ޝަރަފަށް ވިސްނާލެވުނު ވަގުތު އޭނަ ‘ސޮރޭ’ ކިޔާފައި މުޚާތަބު ކުރީ ކާކާކަން ޝަރަފަށް އެނގުންވިއެވެ. އެކަން ޔަޤީންވީ ވަގުތު އޭނަގެ މޫނު ރުޅިން ރަތްވެ އޭނަގެ ގޮށްމުއްކެވުނެވެ.\nVvv furihama…masha Allah\nAlhamdhulillah! (All praise and thanks belong to Allah) 😀\nMaasha allah story v reethi\nI just luv it??\nWen next part?\nAlhamdhulillah! Love you too. next part saturday ga In Sha Allah 🙂 <3\nVarah rythi mi part vs.. masha allah …❤ may allah bless you nd ur work .. ly ???\nAmeen! May Allah put barakah in every good we do. Ameen! Alhamdhulillah! <3\nVarah reethi mi vaahaka ?\nV.v . furihama..??\nUp until now, I highlighted the importance of understanding the Quran so much that some of you might think that the benefit of Quran can only manifest itself if you understand it. Though this is true to some extent, it is also true that just reciting Allah’s Word with the right intention can also bringachange in your behavior. I know this forafact because that’s how my Quran journey began by the Will of Allah. I had absolutely no idea whatasingle word of that Book was saying. And yet when I started reciting it over and over again, I felt more and more attached to it. I simply did not want to leave it. Though I had no idea about the meanings of those ayat back then, it affected some aspects of my life. It affected how I spent my time. The decisions I made. The words I used when I spoke. It’s reallyathing of awe to think that just recitingabook can bring suchachange in you.\nNow you might think, “I recite the Quran but it doesn’t bring any change in me.” or “I used to recite the Quran in childhood and I recited it so much last Ramadan but nothing changed.” This is the same thing I would have said before I madeacritical decision in my life. And all I can say is it’s all about the intention. Are you reciting it just because you have to? Are you reciting it because someone else told you to? Or because you just feel like you have to recite it because everyone else is doing so?\nHow about changing this intention and taking the book for the mere reason that you want to get close to it. And through it you want to get close to your Master. When you miss someone, you might go through the letters or messages that they sent. The Words of the Quran are like letters from our Master. We read it so that we feel close to Him.\nMay Allah grant all of us closeness to Him through His Book. Ameen!\nأُبَلِّغُكُمْ رِسَالَاتِ رَبِّي\n“I convey to you the messages of my Lord…..” Suratul A’raaf, ayah 62\n“If you really love her, why are you getting inarelationship with her just to show off? Why do you look at her like you would at any other girl, instead of honouring her? Why do you want her to get intoarelationship that will allow her respect to be in question and allow her to commit sins?”\njanaaaaaa… salhiey vaahaka.\nAlhamdhulillah! 😀 kuda kamana ge khabareh nuvegen msg eh kuran ulhenikoh thi comment kolly 🙂\nFB Post: (Dhivehi)\nމިހާތަނަށް އައިއިރު ޤުރުއާނުގެ އާޔަތްތަކުގެ މާނަ އުނގެނުމުގެ މުހިއްމުކަން ތިޔަ ކިޔުންތެރިންނަށް ފަހަރެއްގައި އިޙްޞާޞް ކުރެވިފައިވެދާނެއެވެ. އެހެނަސް ޤުރުއާނުގެ ފައިދާ އަހަރުމެންނަށް ލިބެނީ ހަމައެކަނި އެ މާނަތައް ދަސްކޮށްގެނެއް ނޫނެވެ. ހެޔޮ ނިޔަތެއްގައި ހަމައެކަނި އެ ބަސްތައް ކިޔެވުމުން ވެސް އޭގެ އަސަރުތައް އަހަރުމެންގެ އުޅުމުން ފެނިގެން ދެއެވެ. މިއީ ޙަޤީޤަތެއްކަން އަޅުގަނޑަށް އެނގެނީ ޤުރުއާން އުނގެނުމަށް އަޅުގަނޑު ފެށި ދަތުރުގެ އެންމެ ފުރަތަމަ މަރުޙަލާއަކަށްވީ ޤުރުއާން ކިޔެވުން ކަމަށްވާތީވެއެވެ. އޭރު އެއްވެސް ވަރަކަށް އޭގެއިން އާޔަތެއްގެ މާނަ ނޭނގުނަސް ކިޔަވަމުން ދިޔަ ވަރަށް އަޅުގަނޑު އެ ފޮތާއި ގާތްވަމުން ދިޔައެވެ. ކުރީކޮޅު ގަދަކަމުން ކިޔަވަމުން ދިޔަޔަސް ފަހުން އައިސް އެ ފޮތުން ދޫކޮށްލާ ހިތެއްނުވިއެވެ. އޭގެ ސަބަބުން އަޅުގަނޑުގެ އުޅުމަށްވެސް ބަދަލުތައް އައެވެ. އަޅުގަނޑު ވަގުތު ހޭދަކުރާ ގޮތާއި، ނިންމާ ނިންމުންތަކާއި، ވާހަކަ ދައްކާއިރު ބޭނުންކުރާ ބަސްތަކަށް ބަދަލު އައެވެ. ހަމައެކަނި ފޮތެއް ކިޔެވުމުން އުޅުމަށް މިފަދަ ބަދަލުތަކެއް އައުމަކީ އަޖާއިބުކުރުވަނިވި ކަމެއް ނޫންތޯއެވެ؟\nއަޅުގަނޑު މި ވާހަކަ ކިޔައިދޭއިރު ތިބާގެ ހިތަށް އަރާފާނެއެވެ. “އަހަރެން ޤުރުއާން ކިޔެވިޔަސް އަހަރެންގެ އުޅުމަށް ބަދަލެއް ނާދެއެވެ.” އެހެންނޫނީ ކުޑައިރު އެހާވަރަށް ކިޔަވާފައި ރަމަޟާން މަހު އެހާވަރަށް ކިޔެވުމުން ވެސް އުޅުމަށް ބަދަލެއް ނައެވެ. މިއީ ޚުދު އަޅުގަނޑު ވެސް މީގެ ދުވަސްތަކެއް ކުރިން ދައްކާނެ ފަދަ ވާހަކަތަކެވެ. އެހެނަސް ޙަޤީޤަތަކީ ޤުރުއާނުން އަހަރުމެންނަށް ފައިދާއެއް ކުރާނީ ހެޔޮ ނިޔަތަކާއެކީ އެއާއި ގާތްވާން މަސައްކަތް ކުރުމުން ކަމެވެ. ތިބާ ޤުރުއާން ކިޔަވަނީ ކީއްވެ ހެއްޔެވެ؟ އެއީ ހަމަ ކުރަންޖެހޭ ކަމެއްހެން ހީވާތީވެ ހެއްޔެވެ؟ އެހެންނޫނީ ތިބާ ކައިރީގައި އެހެން މީހަކު ބުނީތީވެ ހެއްޔެވެ؟ އެހެންނޫނީ އެހެން މީހުންވެސް ކުރާކަމަކަށްވާތީ ތިބާވެސް ކުރަނީ ހެއްޔެވެ؟\nމި ނިޔަތްތަކުގެ ބަދަލުގައި ހަމައެކަނި އެ ފޮތާއި ގާތްވުމުގެ ނިޔަތުގައި އެ ފޮތް ކިޔަވަމާ ހިނގާށެވެ. އަދި އެ ފޮތުގެ ޒަރިއްޔާއިން ތިބާގެ ވެރިރަސްކަލާނގެއާއި ގާތްވުމުގެ ނިޔަތުގައި ކިޔަވަމާ ހިނގާށެވެ. އަހަރުމެން މީހެއްގެ މަތިން ހަނދާންވުމުން އެމީހަކު ފޮނުވި ސިޓީއެއް އެހެން ނޫނީ އެމީހަކު ފޮނުވާފަ ހުރި މެސެޖުތައް ކިޔާލަނީއެވެ. ޤުރުއާނުގައިވާ ބަސްތަކަކީ އަހަރުމެންގެ ވެރިރަސްކަލާނގެ ޙަޟްރަތުން އަހަރުމެންނަށް ލިބިފައިވި ސިޓީތަކެއްފަދައެވެ.\nމާތް ﷲ އަޅަމެންނަކީ އެކަލާނގެ ފޮތުގެ ޒަރިއްޔާއިން އެކަލާނގެއާއި ގާތްވާ ބަޔަކު ކަމުގައި ލައްވާށި! އާމީން!\n“ލޯބިވަންޏާ ކީއްވެގެންތަ ވަކި މީހަކަށް ދައްކަންވެގެން އޭނައާއި ރައްޓެހިވާންވީ؟ ކީއްވެގެންތަ އޭނައަށް ޤަދަރު ކުރުމުގެ ބަދަލުގަ ކޮންމެ އެހެން އަންހެން ކުއްޖަކާ ދިމާލަށް ވެސް ބަލާހެން އޭނައަށް ތި ބަލަނީ؟ ކީއްވެގެންތަ އޭނަގެ އިޙްތިރާމް ގެއްލި އޭނަ ފާފަވެރިވާނެފަދަ ގުޅުމަކަށް އޭނަ ގެންނަން ތި މަސައްކަތް ކުރަނީ؟”\nmaasha Allah varah reethi vahaka\nވިންދު ލޯބިން (ފެށުން)\nހިތުގެ ތެޅުން (2ވަނަ ބައި)\nލޯބި February 17, 2014\nހަޔާތަށް ދިރުން ގެނެސްދިނީ ކަލާ (5)\nއަބަދަށް މި ހިތުގައި 1..\nހިތާމަ ކުރުވާހަކަ ލޯބި August 3, 2019\nވާނަން އެކުގައި (18)\nލޯބި January 27, 2018\nލޯބިވާ މަންމާ މަގޭ.. 14\nލޯބި January 18, 2016\nޝެރިން (31 ވަނަ ބައި)\nލޯބި December 28, 2015


Dilip Kumar ge dhariaku neh sababu eynaage biography gai\nދިލިޕް ކުމާރުގެ ދަރިއަކު ނެތް ސަބަބު ބައޮގްރަފީގައި\nދިލިޕް އާއި ސާއިރާ ޅައިރު (ވ) އަދި މިހާރު\nމަޝްހޫރު އެކްޓަރު ދިލިޕް ކުމާރު މިދިޔަ ބުދަ ދުވަހު މި ދުނިޔެއަށް އަލްވަދާއުކިއުން ވެގެން ދިޔައީ ހިންދި ފިލްމު ބަލާ ގިނަ ބަޔަކަށް ލިބުނު ވަރަށް ބޮޑު ދެރައަކަށެވެ. ދިލިޕް ނެތި ދިޔަސް އޭނާ ކުޅެފައިވާ ރީތި ގިނަ ފިލްމުތަކެއް އޭނާގެ ފޭނުންނަށް ހަނދާނަކަށް ފުދެ އެވެ.\nމޮޅު އެކްޓަރުންގެ ދަރިން އެމީހުންގެ ނަން ދަމަހައްޓަން ފިލްމީ ރޮނގުން މަސައްކަތް ކުރަމުންދާއިރު ދިލިޕް ކުމާރަކީ ދުވަހަކު ވެސް ދަރިއަކު ލިބުނު މީހަކަށް ނުވާތީ އޭނާގެ ދަރިފަސްކޮޅު ކުރިއަރުވާނެ ދަރިއަކު ނެތުމަކީ ގައިމުވެސް އޭނާ ވަރަށް ހިތާމަކުރާނެ ކަމެއް ކަން ޔަގީނެވެ.\nދިލިޕް އާއި ސާއިރާ 1966 ގައި ކައިވެނި ކުރިއިރު ދިލިޕް އަށް 44 އަހަރެވެ. ސާއިރާއަށް 22 އަހަރެވެ. އޭގެ ކުރިން ދިލިޕް ވަނީ އަސްމާ ރަހްމާން ކިޔާ މީހަކާ ކައިވެނި ކޮށްފަ އެވެ. ނަމަވެސް އެންމެ ދެ އަހަރު ތެރޭގައި އެ ކައިވެނި ރޫޅުނީ އެވެ. އެ ކައިވެންޏަކަށް ދަރިއަކު ނުލިބެ އެވެ.\nސާއިރާ އާއި ދިލިޕްގެ ވެސް ދަރިއަކު ނެތެވެ. އޭނާގެ ބައޮގްރަފީ "ދިލިޕް ކުމާރު: ދަ ސަބްސްޓެންސް އެންޑް ދަ ޝެޑޯޒް" ގައި ބުނެފައިވާ ގޮތުގައި 1972 ގައި ސާއިރާ ބަލިވެ އިނެވެ. ނަމަވެސް ބަނޑަށް އަށް މަހުގައި ދިމާވި ސިއްހީ މައްސަލަތަކެއްގެ ސަބަބުން ކުއްޖާ އުފަންވީއިރު ވެސް އޮތީ މަރުވެފަ އެވެ. އޭގެ ފަހުން ސާއިރާއަށް ދަރިން ނުލިބެނީ އެވެ.\nއެ ދެމަފިރިންނަށް ދަރިއަކު ނުލިބުން ދިލިޕް އާއި ސާއިރާ ނެގީ ވަރަށް ޕޮޒިޓީވް ކޮށެވެ. މާތްﷲ ގެ އިރާދަފުޅުގައި އެމީހުންނަށް ދަރިއަކު ލިބުން ނެތީމަ ނުލިބުނީކަމަށް ނިންމައި އެކަން މާތްﷲ އާ ވަކީލު ކޮށްލީ އެވެ.\nހިންދުސްތާން ޓައިމްސް އަށް ވަރަށް ކުރިން ދިލިޕް ދީފައިވާ އިންޓަވިއު އެއްގައި ބުނެފައި ވަނީ އަމިއްލަ ދަރިން ތިބިނަމަ އެއީ ވަރަށް ވެސް ބޮޑު އުފަލަކަށް ވީހެވެ. ނަމަވެސް ދަރިއަކު ނެތުމަކީ އެމީހުން ހިތާމަކުރާ ކަމެއް ނޫނެވެ.\n"ﷲގެ ނިޔާއަށް އަހަރެމެން ދެ މީހުން ވެސް މިތިބީ ހިތްހަމަޖައްސާލައިގެން. ދަރިއަކު ނެތުމަކުން ހަޔާތުގައި އުނިކަމެއް އޮތް ކަމަކަށް އަހަރެމެން ނުދެކެން. އަހަރެންގެ އެއްބަނޑު އެއްބަފާ މީހުންގެ ދަރިންނާއި ދަރިންގެ ދަރިން އެބަތިބި. އަދި ސާއިރާގެ ބޭބެގެ ވެސް ދަރިންނާއި ދަރިންގެ ދަރިން އެބަތިބި. އެ ހުރިހާ ކުދިން ގޭތެރޭގައި އުޅޭއިރު އެއްގޮތަކަށް ވެސް އަމިއްލަ ދަރިން ނެތް ކަމުގެ އިހްސާސެއް ނުވޭ،" ދިލިޕް ބުނެފައި ވެއެވެ.\nގާތުން ދިންތާ އިރުކޮޅެއް ފަހުން ކުއްޖާ މަރުވެއްޖެ\nމިތުންގެ އަންހެން ދަރިފުޅަކީ ގޮނޑުން ނެގި ކުއްޖެއް